E Harikumar - വെള്ളക്കുതിരയുടെ രാജകുമാരൻ - ഇ. ഹരികുമാര് എഴുതിയ ചെറുകഥ\nനീലാകാശത്തിൽ രണ്ടുപക്ഷികളും സൂര്യകിരണങ്ങളിൽ നിന്ന് ഓടിയകലുന്ന കാറ്റുമുള്ള സായാഹ്നത്തിൽ ഞാൻ അയാളെ കണ്ടു. വെളുത്ത കുതിരപ്പുറത്തു സവാരി ചെയ്യുന്ന യുവാവ്. അണിഞ്ഞിരിക്കുന്ന തൊപ്പിയുടെ അലുക്കും സ്വർണ്ണക്കസവുള്ള വസ്ത്രങ്ങളുടെ ആഡംബരവും കാരണം, അദ്ദേഹം ഒരു രാജകുമാരനാണെന്നു ഞാൻ മനസ്സിലാക്കി. അദ്ദേഹം കുതിരപ്പുറത്തു സാവധാനത്തിൽ നീങ്ങുമ്പോൾ പശ്ചാത്തലത്തിൽ നജഫ്ഖാന്റെ ഇടിഞ്ഞു പൊളിഞ്ഞ പുരാതന ശവകുടീരം നിന്നിരുന്നു. പെട്ടെന്ന് എന്റെ മനസ്സിൽ പതിഞ്ഞ വർണ്ണചിത്രത്തിന്റെ സ്വാഭാവികത എന്നെ അത്ഭുതപ്പെടുത്തി.\nസൂര്യൻ എന്നത്തെയും പോലെ ശവകുടീരത്തിന്റെ ദുഃഖത്തിലേക്കിറങ്ങി വരികയും ആകാ ശം തുടുക്കുകയും ചെയ്തു. രാജകുമാരന്റെയും കുതിരയുടെയും നിഴൽ നീണ്ടു കിടക്കുന്നതു ഞാൻ കണ്ടു. രാജകുമാരൻ പകൽ മുഴുവൻ യാത്ര ചെയ്യുകയായിരുന്നെന്നു ഞാൻ ഊഹിച്ചു. ഇപ്പോൾ എത്തിച്ചേർന്ന രാജ്യത്തിന്റെ അപരിചിതത്വവും നിഴലുകൾ നീളുമാറു വൈകിയിരിക്കുന്ന സമയത്തിന്റെ അനിശ്ചിതാവസ്ഥയും അദ്ദേഹ ത്തെ തെല്ലൊന്ന് അമ്പരപ്പിക്കുകയും ചഞ്ചലനാക്കുകയും ചെയ്യുന്നുവെന്ന് എനിക്കു തോന്നി. അദ്ദേഹം രാത്രി എവിടെയാണ് താമസിക്കുക എന്നോർത്തു ഞാൻ അസ്വസ്ഥനായി.\nപണ്ടു, കഥയിൽ കേട്ടിട്ടുള്ള രാജകുമാരന്റെ ഗതി ഇദ്ദേഹത്തിന്നു വരരുതെന്നു ഞാൻ പ്രാർത്ഥിച്ചു. മുത്തശ്ശി പറഞ്ഞുതന്ന ആ കഥയിലെ രാജകുമാരൻ, നഷ്ടപ്പെട്ട രാജകുമാരിയെ അന്വേഷിച്ച് അപരിചിതമായ ശത്രുരാജ്യത്ത് എത്തിച്ചേർന്നു. സന്ധ്യാസമയത്ത്, രാത്രി കഴിച്ചുകൂട്ടുവാൻ പാർപ്പിടം തേടിയ ആ രാജകുമാരനെ അത്യന്തം സുന്ദരിയായ ഒരു യുവതി ആകർഷിച്ചു കൊണ്ടുപോയി. അവളുടെ സൗന്ദര്യത്തിൽ മയങ്ങിപ്പോയ രാജകുമാരന്നു തദ്ദേശത്തെ രാജാവിന്റെ ആജ്ഞ പ്രകാരം അവൾ മദ്യത്തിൽ വിഷം ചേർത്തു കൊടുക്കുകയും രാജാവിന്ന് അപമൃത്യു സംഭവിക്കുകയും ചെയ്തു.\nഈ കഥ, ചെറുപ്പകാലങ്ങളിൽ ഞാൻ ഉറങ്ങുന്നതിനു മുമ്പു മുത്തശ്ശിയോടു കൈക്കൂലിയായി ആവശ്യപ്പെട്ടു സമ്പാദിച്ചതും, മുത്തശ്ശി പറയുമ്പോൾ വളരെ യഥാർത്ഥമായി തോന്നിയതുമായ കഥകളിലൊന്നായിരുന്നു. ശത്രുരാജ്യത്തകപ്പെട്ട രാജകുമാരിക്കെന്തു പറ്റിയെന്നു തീവ്രമായ ജിജ്ഞാസയോടെ ഞാൻ ചോദിച്ചപ്പോൾ മുത്തശ്ശി കനപ്പട്ട മൗനം വരിക്കുകയും അഗാധമായ ചിന്തയിലാഴുകയും ചെയ്തിരുന്നു. ഇത് ആ കഥയ്ക്ക് എന്തെന്നില്ലാത്ത ഒരു രഹസ്യാനുഭൂതിയുണ്ടാക്കി.\nഎന്റെ ഈ രാജകുമാരനും അങ്ങനെ സംഭവിച്ചേക്കാമായിരുന്ന വിപത്തിനെപ്പറ്റിയോർത്തു ഞാൻ അസ്വസ്ഥനായി. അങ്ങനെയിരിക്കുമ്പോൾ കുതിരപ്പുറത്തു സവാരി ചെയ്തുകൊണ്ടിരുന്ന രാജകുമാരൻ ഒരു വളവു കടന്ന് അപ്രത്യക്ഷനായി.\nസൂര്യൻ വീണ്ടും താഴുകയും, അസ്തമനമെന്ന ക്രിയയിൽ മുഴുകുകയും ചെയ്തു. കാറ്റു സ്വതന്ത്രനാവുകയും, കിട്ടിയ സ്വാതന്ത്ര്യം സുലഭമായി ആഘോഷിക്കുകയും ചെയ്തു. ഞാൻ അവിടെത്തന്നെ എന്റെ ബാൽക്കണിയിൽ, ചൂരൽക്കസേരയിൽ ഇരുന്നു. എനിക്ക് എഴുന്നേല്ക്കാൻ കഴിയില്ലെന്നു തോന്നി. ഇനി വരാൻ പോകുന്ന ചിത്രങ്ങൾ, അതായത് ഇരുട്ടിന്റെ കുടിയിരുപ്പും അതിനിടയിൽ വഴിവിളക്കുകളുടെ ക്ഷണികമെന്നു തോന്നുന്ന അസ്വസ്ഥമായ നിലനില്പും, അതെത്ര തന്നെ ആകർഷണീയമെങ്കിലും എനിക്കാസ്വദിക്കാൻ കഴിയില്ലെന്നു തോന്നുമാറ് എന്റെ മനസ്സിനെ കഴിഞ്ഞ ഏതാനും നിമിഷങ്ങൾ തടവുകാരനാക്കിയിരുന്നു. ഞാൻ ബാൽക്കണിയിൽത്തന്നെ ഇരുന്നു; ഒരു പ്രതിമയായി, ഫ്രെയിം ചെയ്തു ചുവരിൽ തൂക്കിയ ചിത്രമായി.\nപിന്നെ ചന്ദ്രൻ വരുകയും ആകാശത്തിലെവിടേയോ മറഞ്ഞുനിന്ന കാട്ടിൽനിന്ന് ഒരു മുയലിനെ വേട്ടയാടുകയും നക്ഷത്രങ്ങളോടു വീമ്പു പറയുകയും ചെയ്തു.\nസൂര്യൻ വീണ്ടും ഒരുപിടി രശ്മികളുമായി പ്രഭാതത്തിൽ വന്നു. ഉറങ്ങിക്കിടന്ന തണുത്ത കാറ്റിനെ ചാട്ടവാറുകൊണ്ട് അടിച്ചുണർത്തി കർമ്മനിരതനാക്കി.\nഞാൻ അപ്പോഴും ബാൽക്കണിയിൽ കല്ലായി, പ്രതിമയായി, ശാപമോക്ഷത്തിനു വേണ്ടി കാത്തിരുന്നു. എന്റെ തപസ്സിലൂടെ സമയം ഒരു സ്വപ്‌നമായി കടന്നു പോയി. അവസാനം മുമ്പിൽ, ശവകുടീരത്തിനു മുകളിൽ, പരിചിതൻ വിവർണ്ണനായി പ്രത്യക്ഷപ്പെട്ടപ്പോൾ ഞാൻ കണ്ടു, തെരുവീഥിയുടെ വളവു കടന്നു വെള്ളക്കുതിരയുടെ പുറത്ത് രാജകുമാരൻ!\nഞാൻ സന്തോഷിക്കുന്നു. രാജകുമാരനെ ജീവനോടെ വീണ്ടും കണ്ടതിൽ ശരിക്കും സന്തോഷിക്കുന്നു. അദ്ദേഹത്തിന്ന് രാജകുമാരിയെ കണ്ടുപിടിക്കാൻ കഴിഞ്ഞിട്ടില്ലെന്നു ഞാൻ മനസ്സിലാക്കുകയും അതിൽ നിസ്സീമമായി വ്യസനിക്കുകയും ചെയ്യുന്നു. ഈ യാത്ര തുടരുക തന്നെയാണ്. ക്ഷീണിച്ച ഉൽക്കണ്ഠാകുലമായ യാത്ര. ഏതെല്ലാം അറിയപ്പെടാത്ത വഴികളിലൂടെ! ഞാൻ എത്ര നിസ്സഹായനാണ്! എനിക്കു നൂറ്റാണ്ടുകളുടെ ആകാശത്തിൽ പുറകോട്ടു പറന്നെത്താൻ കഴിയുന്നില്ല. എന്റെ ചിറകുകൾ ഹ്രസ്വങ്ങളാണ്, ശേഷി കുറഞ്ഞവയാണ്.\nരാജകുമാരൻ ശവകുടീരത്തിന്നു മുമ്പിൽ എത്തിയപ്പോൾ കുതിരയുടെ കടിഞ്ഞാൺ വലിച്ചു. കുതിര കുഞ്ചിരോമങ്ങൾ ഇറുത്തുപിടിച്ചു നിന്നു. രാജകുമാരൻ സംശയിക്കുകയാണ്. ശവകുടീരത്തിലേക്കു കടക്കുന്ന കൂറ്റൻ വാതായനത്തിലെ ചിത്രപ്പണികളുള്ള മതിലുകൾ പൊളിഞ്ഞിരിക്കുന്നു. പിന്നെ, കുതിരയെ സംശയിച്ചുകൊണ്ട് സാവധാനത്തിൽ നടത്തി രാജകുമാരൻ ശവകുടീരത്തിന്റെ ഗേറ്റിലൂടെ പുൽത്തകിടിയിലേക്കു കടക്കുന്നു. ശവകുടീരത്തിന്റെ വാതിലിനു പുറത്തു കുതിരയെ മേയാൻവിട്ട് രാജകുമാരൻ പാദുകങ്ങൾ അഴിച്ചുവെച്ച് ഉള്ളിൽ കയറുന്നു.\nകുതിരയുടെ അക്ഷമമായ ചലനങ്ങൾ. ഒപ്പം ഞാനും അക്ഷമനാകുന്നു. എന്താണ് രാജകുമാരൻ പുറത്തു വരാത്തത്? നിഗൂഢതകൾ നിറഞ്ഞ ആ ശവകുടീരത്തിന്റെ നിശ്ശബ്ദതയിൽ രാജകുമാരൻ ഇല്ലാതായോ? അല്ലെങ്കിൽ പ്രയാണത്തിൽ പിന്നിൽ നിന്നുകേട്ട ശബ്ദങ്ങളാൽ പ്രേരിതനായി തിരിഞ്ഞുനോക്കിയപ്പോൾ കല്ലായിപ്പോയോ?\nരാജകുമാരൻ വീണ്ടും പ്രത്യക്ഷപ്പെടുന്നു. കുതിരപ്പുറത്തു കയറുന്നു. ക്ഷീണിച്ച മുഖം. പൊടിപുരണ്ട വസ്ത്രങ്ങൾ. വീണ്ടും കുതിരയുടെ മന്ദഗതി. പിന്നെ സൂര്യന്റെ ഒപ്പം തെരുവീഥിയുടെ വളവിൽ അപ്രത്യക്ഷനാകുന്നു.\nരാജകുമാരാ, അങ്ങാരാണ്? എന്താണങ്ങയുടെ പേർ? എവിടെയാണങ്ങയുടെ രാജ്യം? ഏതാകസ്മികതയുടെ ഞാണിൽ തൊടുത്താണ് അങ്ങ് ഈ അപരിചിതലോകത്തെത്തിയിരിക്കുന്നത്?\nപിറ്റെദിവസം വൈകുന്നേരം ഞാൻ ഒരു വിവാഹത്തിന്റെ ആരവാരങ്ങൾ കേൾക്കുന്നു. ബാല്ക്കണിയിൽ വന്നു നോക്കുമ്പോൾ ബാന്റ്‌മേളം, രണ്ടുനിരയായി നീങ്ങുന്ന ഗ്യാസുവിളക്കുകൾ, വർണ്ണപ്പകിട്ടുള്ള വസ്ത്രങ്ങളണിഞ്ഞ സ്ത്രീകൾ, പുരുഷന്മാർ. ബാന്റുവാദ്യം മുഴക്കുന്നവർക്കും, അതിന്റെ താളത്തിനൊത്തു ചുവടുവെച്ചു നൃത്തംചെയ്യുന്ന സുന്ദരികൾക്കും പിന്നിൽ ഞാൻ വെള്ളക്കുതിരയെ കാണുന്നു. അതിന്റെ പുറത്തു കുനിഞ്ഞിരിക്കുന്ന വരനെ കാണുന്നു. വരന്റെ തലയിൽനിന്നു തൂങ്ങിക്കിടക്കുന്ന തൊങ്ങലുകൾ.\nപിന്നെ അത്ഭുതമെന്നു പറയട്ടെ, കടിഞ്ഞാൺ കൈയിലേന്തി കുതിരയുടെ അരികിലൂടെ പതറിയ കാലുകളോടെ നീങ്ങുന്ന ക്ഷീണിതനായ മനുഷ്യനെ ഞാൻ തിരിച്ചറിയുന്നു. പെട്ടെന്ന് എനിക്കെല്ലാം മനസ്സിലാവുന്നു.\nപരിസരബോധം കടഞ്ഞിട്ട കണ്ണുകൾ ഞാൻ ചുറ്റും പായിക്കുന്നു. പുരാതന ശവകുടീരത്തിനുമപ്പുറത്തു വെളുപ്പും നീലയും വെളിച്ചം മുത്തുമണികളെപ്പോലെ ചിതറിക്കിടക്കുന്ന റൺവേയിൽനിന്നു പരിശീലനവിമാനം ഉഗ്രമായ ശബ്ദത്തോടെ ഉയരുന്നു. ഇടത്തുവശത്ത് റെയിൽപ്പാളത്തിൽക്കൂടി ശബ്ദത്തോടെ വിസിലുമടിച്ച് ഓടിയടുക്കുന്ന കരിവണ്ടിയുടെ ചെകുത്താന്റെ വായപോലുള്ള ഹെഡ്‌ലൈറ്റ് ഞാൻ കാണുന്നു. താഴെ നിരത്തിൽ ഘോഷയാത്രയുടെ ഇടയിൽക്കൂടി മന്ദം നീങ്ങുന്ന വാഹനങ്ങൾ. അവ ലവൽക്രോസിന്റെ തീരത്തു പായൽപോലെ വന്നടിയുന്നു.\nഇവയെല്ലാം കഴിഞ്ഞ രണ്ടു ദിവസങ്ങളായി എവിടെ മറഞ്ഞിരുന്നുവെന്നു ഞാൻ അത്ഭുതപ്പെടുന്നു.\nമലയാളനാട് വാരിക - 1971\nഎഴുതിയ വര്‍ഷം : 1971


നമ്മള് കുടിക്കുന്ന പാല് സുരക്ഷിതമാണോ? പാലിലെ മായങ്ങള് ഇതൊക്കെ – Southlive Malayalam: Kerala News, Malayalam News, Breaking News, Movie News, Political News\nനമ്മള് കുടിക്കുന്ന പാല് സുരക്ഷിതമാണോ? പാലിലെ മായങ്ങള് ഇതൊക്കെ\nDecember 5, 2017 , 5:26 pm\nമലയാളികള്‍ക്ക് കാലത്ത് പാലൊഴിച്ചൊരു ചായ കുടിച്ചില്ലേല് ഒരു ഉഷാറുമുണ്ടാവില്ല. ചായ കുടിച്ചില്ലെങ്കില് തലവേദന വരുമെന്ന് പറയുന്നവരും കുറവല്ല. മായം കലര്‍ന്നിട്ടുണ്ടെന്ന് പറഞ്ഞ് മറ്റു പാനീയങ്ങള് ഒഴിവാക്കുന്ന മലയാളികള് പക്ഷെ അവരുടെ ശീലങ്ങളില്‍നിന്ന് പാലും പാലുത്പന്നങ്ങളും ഒഴിവാക്കാന് തയ്യാറല്ല. എന്നാല് കേട്ടോളൂ… പാലിലും സര്‍വ്വത്ര മായമാണ്. ഭക്ഷ്യവസ്തുക്കളില് ഏറ്റവും മായം ചേര്‍ക്കലിന് വിധേയമാകുന്നത് നമ്മുടെ ദൈനംദിന ജീവിതത്തിന്റെ ഭാഗമായ പാല് ആണ്.\nപാലില് വെള്ളം ചേര്‍ക്കുന്നത് സര്‍വ്വസാധാരണമാണ്. എന്നാല് പാലിന്റെ കൊഴുപ്പ് കൂട്ടാനും കേടാവാതെ ദിവസങ്ങളോളം ഇരിക്കാനും ചേര്‍ക്കുന്നത് ആളെ കൊല്ലാന് ശേഷിയുള്ള രാസവസ്തുക്കളാണ്. പാല് കേടുവരാതിരിക്കാനായി സോഡിയം ബൈ കാര്‍ബണേറ്റും സോഡിയം കാര്‍ബണേറ്റുമാണെന്നാണ് വിദഗ്ധര് പറയുന്നത്. കൂടാതെ വ്യാപകമായി പാലില് നിന്നും പോഷകാംശങ്ങളും കൊഴുപ്പും നീക്കം ചെയ്യുന്നുമുണ്ട്.\nപാലില് സോപ്പ് ചേര്‍ത്തുണ്ടോ എന്നറിയാന്, 5- 10 മില്ലിലിറ്റര് പാലില് അതേ അളിവില് വെള്ളം ചേര്‍ത്ത് കലുക്കിനോക്കിയാല് മതി. പത വരുന്നുണ്ടെങ്കില് ഉറപ്പിച്ചോ സോപ്പുണ്ട്.


കോവിഡ് : ഗൾഫിൽ5മലയാളികൾകൂടി മരിച്ചു | Pravasi | Deshabhimani | Tuesday May 12, 2020\nകോവിഡ് : ഗൾഫിൽ5മലയാളികൾകൂടി മരിച്ചു\nകോവിഡ് 19 ബാധിച്ച് വിവിധ ഗൾഫ് രാജ്യങ്ങളിൽ അഞ്ച് മലയാളികൾ കൂടി മരിച്ചു. തിരുവനന്തപുരം, എറണാകുളം, തൃശ്ശൂർ, മലപ്പുറം, സ്വദേശികളാണ് മരിച്ചത്.\nമുളന്തുരുത്തി പെരുമ്പിള്ളി ഇറക്കാമറ്റത്തിൽ പരേതനായ കുഞ്ഞപ്പന്റെ മകൻ ബെന്നി (53)ദമാമിലും, കൊടുങ്ങല്ലൂർ കാവിൽക്കടവിൽ മുനിസിപ്പാലിറ്റി മാർക്കറ്റ് ഷോപ്പിങ് കോംപ്ലക്സിനു സമീപത്തെ പറമ്പൻ തോമസിന്റെ മകൻ സൈമൺ (48) അബുദാബിയിലും, വക്കം സ്വദേശി ആങ്ങാവിള ശ്രീമംഗലത്തിൽ സുശീലൻ (60) ദുബായിലും, കിളിമാനൂർ പാപ്പാല ഏഴരമൂഴി ചരുവിള പുത്തൻ വീട്ടിൽ ഹസൻ അബ്‌ദുൽ റഷീദ് (60) ഷാർജയിലും, നിലമ്പൂര് മരുത നെല്ലിക്കോടന് സുദേവന് (52) ദമാമിലുമാണ് മരിച്ചത്.\n27 വർഷമായി സൗദിയിൽ സാലം ബെൽഹാമർ കമ്പനിയിൽ ജോലി ചെയ്തിരുന്ന ബെന്നിയെ രണ്ടാഴ്ച മുമ്പ് ന്യുമോണിയ ബാധിച്ച് ദമാം സെൻട്രൽ ആശുപത്രിയിൽ പ്രവേശിപ്പിച്ചു. പിന്നീട് കോവിഡ് സ്ഥിരീകരിച്ചു. തിങ്കളാഴ്‌ച പുലർച്ചെ അഞ്ചിനാണ് മരിച്ചത്. ഭാര്യ: ടെസി. മകൾ: മേബിൾ. അമ്മ: സാറാമ്മ. സംസ്‌കാരം ചൊവ്വാഴ്ച ദമാമിൽ നടത്തും.\nകൊടുങ്ങല്ലൂർ കാവിൽക്കടവിൽ സൈമൺ അബുദാബിയിലെ മുറിയിൽ ക്വാറന്റൈനിൽ കഴിയുകയായിരുന്നു. രോഗം മൂർച്ഛിച്ചതിനാൽ മെയ് അഞ്ചിന് ആശുപത്രിയിൽ പ്രവേശിപ്പിച്ചു. ഞായറാഴ്ച വൈകിട്ടാണ് മരിച്ചത്. മൃതദേഹം അബുദാബിയിൽ സംസ്കരിച്ചു. കൺസ്ട്രക്‌ഷൻ കമ്പനിയിൽ ഫോർമാനായിരുന്നു. ഒരുവർഷംമുമ്പ് വടക്കേക്കര ആളംതുരുത്തിൽ വീട് വാങ്ങിയിരുന്നു. എന്നാൽ, അവിടെ താമസിക്കാനായില്ല. ഭാര്യ: സോണി. മക്കൾ: അനേന, ആൻലിയ.\nസുശീലൻ ദുബായിൽ ഡ്രൈവറായിരുന്നു. ഭാര്യ: ഷേർളി. മക്കൾ: ശരത്ത് (ദുബായ്), വൈശാഖ് (ദുബായ്). മരുമകൾ: മാളവിക ശരത്ത്. സംസ്കാരം വ്യാഴാഴ്ച ദുബായിൽ.\nകോവിഡ് ബാധിച്ച് ഷാർജയിലെ എംക്യുഎച്ച്അൽ ഖാസിമി ആശുപത്രിയിൽ ചികിത്സയിലായിരുന്നു ഹസൻ അബ്‌ദുൽ റഷീദ് (60). ഖബറടക്കം ഷാർജയിൽ നടത്തി. മാർച്ചിൽ നാട്ടിലേയ്‌ക്കുള്ള വിമാന ടിക്കറ്റെടുത്ത് മടങ്ങാനിരിക്കെ ലോക്‌ഡൗൺ പ്രഖ്യാപ്പിച്ചതോടെ റഷീദ് കുടുങ്ങികിടക്കുകയായിരുന്നു. ഭാര്യ സോഫിയ, മക്കൾ; ജാസ്മിൻ, ജസ്‌ന, സെയ്ദ് മുഹമ്മദ്. മരുമകൻ; സുൾഫിക്കർ.\nനിലമ്പൂര് മരുത നെല്ലിക്കോടന് സുദേവന് ദമാമിലെ അൽമന ആശുപത്രിയിൽ ചികിത്സയിലായിരുന്നു. 12 വർഷമായി പ്രവാസിയാണ്. അച്ഛൻ: ദാമോദരൻ. അമ്മ: വിശാലാക്ഷി. ഭാര്യ: പ്രതിഭ. മകൾ: ആര്യ.


അസ്തമിച്ച തമിഴക 'സൂര്യന്' - Nanaonline\nഅസ്തമിച്ച തമിഴക ‘സൂര്യന്’\nരാഷ്ട്രീയത്തിലും സാഹിത്യത്തിലും സിനിമയിലുമെല്ലാം ഇതുപോലെ വ്യാപരിച്ച മറ്റൊരു നേതാവില്ല മദ്ധ്യ ചെന്നൈയിലെ ഗോപാലപുരത്ത് കേരളശബ്ദം, നാന ഗ്രൂപ്പിന്‍റെ ഫ്ളാറ്റിന് ഒരു വിളിപ്പാടരികിലായിരുന്നു കരുണാനിധിയുടെ വീട്. കരുണാനിധി മുഖ്യമന്ത്രി (1996-2001) ആയിരുന്ന സമയത്തായിരുന്നു ഞാന് ആ... Read More\nരാഷ്ട്രീയത്തിലും സാഹിത്യത്തിലും സിനിമയിലുമെല്ലാം\nഇതുപോലെ വ്യാപരിച്ച മറ്റൊരു നേതാവില്ല\nമദ്ധ്യ ചെന്നൈയിലെ ഗോപാലപുരത്ത് കേരളശബ്ദം, നാന ഗ്രൂപ്പിന്‍റെ ഫ്ളാറ്റിന് ഒരു വിളിപ്പാടരികിലായിരുന്നു കരുണാനിധിയുടെ വീട്. കരുണാനിധി മുഖ്യമന്ത്രി (1996-2001) ആയിരുന്ന സമയത്തായിരുന്നു ഞാന് ആ ഫ്ളാറ്റില് താമസമാരംഭിക്കുന്നത്. 2001 ലെ തമിഴ്നാട് നിയമസഭാ തെരഞ്ഞെടുപ്പ് ആസന്നമായിക്കൊണ്ടിരിക്കുന്ന സമയം. അവിടെനിന്ന് ഒരു കിലോമീറ്റര് അകലെയാണ് പോയസ്ഗാര്‍ഡനിലെ ജയലളിതയുടെ വീട്. ഗോപാലപുരത്തേയും പോയസ്ഗാര്‍ഡനേയും വേര്‍തിരിക്കുന്നത് കത്തീഡ്രല് റോഡാണ്. അതുകൊണ്ടാണ് ഭരണം കത്തീഡ്രല് റോഡിന് അപ്പുറമോ ഇപ്പുറമോ എന്ന ചോദ്യം ഉയര്‍ന്നിരുന്നത്. ആ തെരഞ്ഞെടുപ്പിലും തമിഴകം കണ്ട ഏറ്റവും വലിയ രാഷ്ട്രീയ എതിരാളികളുടെ തന്ത്രസന്നാഹങ്ങള് ഒരുങ്ങിക്കൊണ്ടിരിക്കുകയായിരുന്നു. തമിഴകജനത രണ്ടുപേരെയും മാറി മാറി പരീക്ഷിച്ചുകൊണ്ടിരിക്കുകയായിരുന്നു. ജയലളിതയ്ക്കായിരുന്നു മുന്‍തൂക്കം. ജനലക്ഷങ്ങള് ദൈവങ്ങളെപ്പോലെ ആരാധിക്കുന്ന രണ്ട് നേതാക്കള്, അവരുടെ സ്വഭാവസവിശേഷതകളും ജീവിതവഴികളും രണ്ട് ധ്രുവങ്ങളിലായിരുന്നു.\nആകസ്മികമായിട്ടായിരുന്നു ജയലളിത പാര്‍ട്ടിയിലേക്ക് കയറിവന്നതും, തുടര്‍ന്ന് അധികാരസൗധത്തിലേക്കെത്തിയതും. അതുപോലെതന്നെയായിരുന്നു ജീവിതത്തിലെ അരങ്ങൊഴിഞ്ഞതും. എന്നാല് ഒരു ജന്മനിയോഗംപോലെയായിരുന്നു കരുണാനിധിയുടെ ജീവിതം ആരംഭിച്ചതും; കാലഘട്ടങ്ങള് പിന്നിട്ടതും. ഒരു മനുഷ്യായുസ്സുകൊണ്ട് ചെയ്തുതീര്‍ക്കുവാന് കഴിയുന്നതെല്ലാം ചെയ്ത കര്‍മ്മയോഗിയായിട്ടാണ് കരുണാനിധി വിട ചൊല്ലിയത്. രാഷ്ട്രീയത്തിലും സാഹിത്യത്തിലും സിനിമയിലുമെല്ലാമായി ഇത്രയും ബൃഹത്തായ ജീവിതം നയിച്ച മറ്റൊരു വ്യക്തി ഇന്ത്യന് രാഷ്ട്രീയത്തില് ഇല്ലെന്നുതന്നെ പറയാം.\nഇക്കഴിഞ്ഞ ജൂണ് 3-ാം തീയതിയായിരുന്നു കരുണാനിധിയുടെ 94-ാമത്തെ പിറന്നാള്. സംഭവബഹുലമായ ജീവിതം നയിച്ച്, അനിവാര്യമായ മൃത്യുവിന്‍റെ കൈകളിലമരുംമുമ്പ് കരുണാനിധി വളര്‍ത്തിയെടുത്തത് ഒരു വലിയ പ്രസ്ഥാനവും, കുടുംബ വംശപാരമ്പര്യവുമാണ്. ഏകദേശം7പതിറ്റാണ്ടുകാലം അദ്ദേഹം താമസിച്ചത് ഗോപാലപുരത്താണ്. വീടിനോട് ചേര്‍ന്ന് രണ്ട് വശങ്ങളിലും റോഡുകളാണ്. മന്ത്രിയായിക്കഴിഞ്ഞാല് സുരക്ഷിതമായി വലിയ മതില്‍ക്കെട്ടുള്ള വീട്ടിലേക്ക് മാറുന്ന രീതിയാണ് സാധാരണ കണ്ടുവരാറുള്ളത്. എന്നാല് കരുണാനിധി പഴയ വീട്ടില് തന്നെയാണ് താമസിച്ചിരുന്നത്.


കോണ്‍ഗ്രസ് പരസ്യമായി മാപ്പ് പറയണം, നേതാക്കളും പ്രവര്‍ത്തകരും ഉന്നയിച്ച ആരോപണങ്ങള് പൊതുജന മധ്യത്തില് തന്നെ പിന്‍വലിക്കണം..; നടന് ജോജു ജോര്‍ജിനെ ആക്രമിച്ച കേസില് ഒത്തുതീര്‍പ്പ് വ്യവസ്ഥകളിങ്ങനെ – Utharadesam\nകൊച്ചി: ഗതാഗതം സ്തംഭിപ്പിച്ച് നടത്തിയ സമരത്തിനെതിരെ പ്രതികരിച്ചതിന് നടന് ജോജു ജോര്‍ജിനെ ആക്രമിക്കുകയും കാറിന്റെ ചില്ല് തകര്‍ക്കുകയും ചെയ്ത കേസില് ഒത്തുതീര്‍പ്പിന് കോണ്‍ഗ്രസ് ശ്രമിക്കുന്നതിനിടെ വ്യവസ്ഥകള് മുന്നോട്ട് വെച്ച് നടന്റെ അഭിഭാഷകന്. കോണ്‍ഗ്രസ് പരസ്യമായി മാപ്പ് പറയണമെന്നതാണ് പ്രധാന ആവശ്യം. വിഷയത്തില് നേതാക്കള് ഒത്തുതീര്‍പ്പിനായി സമീപിച്ചിരുന്നെന്നും അഭിഭാഷകന് മാധ്യമങ്ങളോട് പറഞ്ഞു.\nജോജുവിനെതിരെ നേതാക്കളും പ്രവര്‍ത്തകരും പരസ്യമായി ഉന്നയിച്ച ആരോപണങ്ങള് പിന്‍വലിക്കണം. നേതാക്കള് നടത്തിയ വ്യക്തിപരമായ പരാമര്‍ശങ്ങളും പിന്‍വലിക്കണം. പൊതുജനമധ്യത്തില് ആരോപിച്ച കാര്യങ്ങള് പൊതുജന മധ്യത്തില് തന്നെ പ്രസ്താവനയിലൂടെ പിന്‍വലിക്കണം തുടങ്ങിയ കാര്യങ്ങളാണ് ഒത്തുതീര്‍പ്പ് വ്യവസ്ഥകളായി മുന്നോട്ടു വെച്ചിരിക്കുന്നത്. വിഷയത്തില് പ്രതിപക്ഷ നേതാവും കെ.പി.സി.സി അധ്യക്ഷനും വ്യക്തിപരമായി ഖേദം പ്രകടിപ്പിച്ചിട്ടുണ്ടെന്നും ആരോപണങ്ങള് പിന്‍വലിച്ചാല് ഒത്തുതീര്‍പ്പിന് ഇനിയും സാധ്യതകളുണ്ടെന്നും അഭിഭാഷകന് വ്യക്തമാക്കി.\nഅതിനിടെ ജോജുവിന്റെ വാഹനം തകര്‍ത്ത കേസില് അറസ്റ്റിലായ ജോസഫിന്റെ ജാമ്യാപേക്ഷ നാളെ പരിഗണിക്കും. എറണാകുളം മജിസ്ട്രേറ്റ് കോടതിയാണ് കേസ് പരിഗണിക്കുന്നത്. കേസില് കക്ഷി ചേരണമെന്ന ജോജുവിന്റെ ഹര്‍ജിയിലും നാളെ തീരുമാനമുണ്ടാകും. ജോസഫിന് ജാമ്യം നല്‍കരുതെന്ന് പ്രോസിക്യൂഷന് ശക്തമായി കോടതിയില് വാദിച്ചിരുന്നു. സെലിബ്രിറ്റിയുടെ അവസ്ഥ ഇതാണെങ്കില് സാധാരണക്കാരന്റെ അവസ്ഥ എന്താകുമെന്നായിരുന്നു പ്രോസിക്യൂഷന് ചോദ്യം.


കല്ലും മണലും അടക്കമുള്ള പ്രകൃതിവിഭവങ്ങള് കൂടുതല് ഉപയോഗിച്ചുകൊണ്ടുള്ള നിര്‍മ്മാണരീതി മാറണം, പ്രീ ഫാബ്രിക്കേറ്റഡ് നിര്‍മ്മാണരീതി കൊണ്ടുവരും: മുഖ്യമന്ത്രി പിണറായി വിജയന്\n29 Aug 2019 5:46 AM GMT\nപ്രളയ ദുരന്തത്തിന്റെ പശ്ചാത്തലത്തില് കല്ലും മണലും അടക്കമുള്ള പ്രകൃതിവിഭവങ്ങള് ഉപയോഗിച്ചുകൊണ്ടുള്ള നിര്‍മ്മാണ രീതി മാറണം എന്ന് മുഖ്യമന്ത്രി പിണറായി വിജയന്. നാടിന്റെ സവിശേഷതകള് അനുസരിച്ചുള്ള നിര്‍മ്മാണ രീതികള് സ്വീകരിക്കണം. ഇത് സംബന്ധിച്ച് ലോകത്താകമാനമുള്ള അനുഭവങ്ങള് പഠിക്കുകയും അനുയോജ്യമായ സ്വീകരിക്കുകയും ചെയ്യണം. പ്രീ ഫാബ്രിക്കേറ്റഡ് നിര്‍മ്മാണ രീതികള് കൊണ്ടുവരുന്നത് ആലോചിക്കും. വീടിന്റെ ഭാഗങ്ങള് ഫാക്ടറിയില് നിര്‍മ്മിക്കുകയും അത് കൊണ്ടുവന്ന് സ്ഥാപിക്കുകയും ചെയ്യുന്ന രീതികളെ കുറിച്ച് ആലോചിക്കും. ലൈഫ് മിഷനില് അടക്കം പുതിയ രീതികള് പരീക്ഷിക്കും. പുതിയ രീതികള് കൊണ്ടുവരുന്നതിന് ജനങ്ങളുടെ മനോഭാവം മാറണം എന്നും മുഖ്യമന്ത്രി പറഞ്ഞു.\nമന്ത്രിസഭാ യോഗ തീരുമാനങ്ങള് വിശദീകരിച്ചുകൊണ്ട് നടത്തിയ പത്രസമ്മേളനത്തിലാണ് മുഖ്യമന്ത്രി ഇങ്ങനെ പറഞ്ഞത്.\nനമ്മുടെ നാട്ടില് അത്ര പരിചയമുള്ള കാര്യമല്ല ഈ നിര്‍മ്മാണ രീതികള്. നമ്മുടെ ചിന്ത ജീവിതത്തിലെ സമ്പാദ്യമെല്ലാം സ്വരുക്കൂട്ടിവെച്ച് വീടെടുക്കുക എന്നതാണ്. ചിലപ്പോള് അതില് താമസിക്കാന് ആളുകള് പോലും ഉണ്ടാകില്ല. അതുകൊണ്ട് ആദ്യം നമ്മുടെ മനോഭാവത്തില് മാറ്റം വരണം. പുതിയ രീതി സ്വീകരിക്കാന് തയ്യാറാവണം.\nഈ കാര്യങ്ങള് ജനങ്ങളിലെത്തിക്കാന് വിപുലമായ ക്യാമ്പയില് സര്‍ക്കാര് നടത്തും. മാധ്യമങ്ങള്‍ക്ക് ഈ കാര്യത്തില് വലിയ പങ്ക് വഹിക്കാനുണ്ട് എന്നും മുഖ്യമന്ത്രി പറഞ്ഞു.\nകൂടാതെ കാലാവസ്ഥാ വ്യതിയാനം, അതിന്റെ പ്രത്യാഘാതങ്ങള്, എവിടെ താമസിക്കാം, എവിടെ താമസിച്ചുകൂടാ തുടങ്ങിയവയെ കുറിച്ച് ഗൌരവമായ പഠനം നടക്കണം. ദുരന്ത സാധ്യതയുള്ള പ്രാദേശിക മേഖലകളെ സംബന്ധിച്ചും ശാസ്ത്രീയമായ പഠനം നടക്കണം. എന്തൊക്കെ കൃഷി ചെയ്യാം, എവിടെയൊക്കെ കെട്ടിടം ഉണ്ടാക്കാം എന്നതിനെ മനസിലാക്കാന് ഭൂവിനിയോഗം സംബന്ധിച്ചു പഠനം നടത്തണം. ഇതിനായി ജലവിഭവ എഞ്ചിനീയറിംഗ് വിദഗ്ധനും കേരള സംസ്ഥാന ശാസ്ത്ര സാങ്കേതിക പരിസ്ഥിതി കൌണ്‍സില് എക്സിക്യൂട്ടീവ് സെക്രട്ടറി കൂടിയായ പ്രൊഫ. കെ പി സുധീര് കണ്‍വീനര് ആയ സമിതി രൂപീകരിച്ചിട്ടുണ്ട്. സെസ്, ഐ‌ഐ‌ടി ചെന്നൈ, കാലാവസ്ഥ വകുപ്പില് മുതിര്‍ന്ന ഉദ്യോഗസ്ഥര്, ദുരന്ത അതോറിറ്റി മെംബര് സെക്രട്ടറി എന്നിവര് അംഗങ്ങളായിരിക്കും. സമിതി3മാസം കൊണ്ട് പഠന റിപ്പോര്‍ട്ട് സമര്‍പ്പിക്കണം.\nKerala Flood 2019 pinarayi vijayan


56 ദിവസത്തെ ഷെഡ്യൂൾ 46 ദിവസം കൊണ്ട് തീർന്നു; ദൃശ്യം 2വിന് പാക്കപ്പ് | drishyam2shooting officially ended\n56 ദിവസത്തെ ഷെഡ്യൂൾ 46 ദിവസം കൊണ്ട് തീർന്നു; ദൃശ്യം 2ന് പാക്കപ്പ്\nKochi, First Published 6, Nov 2020, 11:10 PM\nആദ്യഭാഗത്തിലെ മിക്ക അഭിനേതാക്കളും എത്തുന്ന രണ്ടാംഭാഗത്തില് ആദ്യഭാഗത്തില് ഇല്ലാതിരുന്ന ചില താരങ്ങളും എത്തുന്നുണ്ട്. ഗണേഷ് കുമാര്, മുരളി ഗോപി, സായ്‍കുമാര് എന്നിവരാണ് അവരില് പ്രധാനികള്.\nമലയാള സിനിമാ പ്രേമികൾ ഒന്നടങ്കം ആകാംഷയോടെ കാത്തിരിക്കുന്ന ചിത്രമാണ് ദൃശ്യം 2. സിനിമയുമായി ബന്ധപ്പെട്ട് പുറത്തുവന്ന വാർത്തകളും ചിത്രങ്ങളും ഏറെ ആകാംഷയോടെ ആയിരുന്നു ആരാധകർ ഏറ്റെടുത്തത്. ഇപ്പോഴിതാ സിനിമയുടെ ചിത്രീകരണം ഔദ്യോഗികമായി അവസാനിച്ചുവെന്ന് അറിയിച്ചിരിക്കുകയാണ് സംവിധായകൻ ജീത്തു ജോസഫ്. 46 ദിവസം കൊണ്ടാണ് ഷൂട്ടിംഗ് അവസാനിച്ചിരിക്കുന്നത്.\n56 ദിവസമായിരുന്നു ചിത്രീകരണം പ്ലാന് ചെയ്തിരുന്നതെന്നും പത്ത് ദിവസം മുമ്പേ പൂര്‍ത്തിയാക്കാനായെന്നും ജീത്തു ജോസഫ് അറിയിച്ചു. സെപ്റ്റംബര് 21നാണ് ചിത്രീകരണം ആരംഭിച്ചത്. കൊവിഡ് നിയന്ത്രണങ്ങള് പാലിച്ചായിരുന്നു ചിത്രീകരണം. മോഹന്‍ലാല് ഉള്‍പ്പെടെയുള്ള അഭിനേതാക്കള് ഷൂട്ടിംഗ് തീരുന്നത് വരെ ക്രൂവിനൊപ്പം താമസിച്ചാണ് ചിത്രീകരണം പൂര്‍ത്തിയാക്കിയത്. ലോക്ഡൗണിന് ശേഷം മോഹന്‍ലാല് അഭിനയിക്കുന്ന ആദ്യസിനിമ കൂടിയാണ്.\nകൊച്ചിയിലെ ഷെഡ്യൂള് പൂര്‍ത്തീകരിച്ചതിനു ശേഷമായിരുന്നു പ്രധാന ലൊക്കേഷനായ തൊടുപുഴയിൽ എത്തിയത്. വഴിത്തല സ്വദേശി മഠത്തിപ്പറമ്പില് ജോസഫിന്‍റെ വീടാണ് ഏഴ് വര്‍ഷം മുന്‍പ് ദൃശ്യത്തില് മോഹന്‍ലാല് അവതരിപ്പിച്ച ജോര്‍ജുകുട്ടിയുടെ വീടായി ചിത്രീകരിച്ചത്. ദൃശ്യം 2ലും പ്രധാന ലൊക്കേഷനാണ് ഈ വീട്.\nആദ്യഭാഗത്തിന് വീട് വിട്ടുകൊടുക്കുമ്പോള് സിനിമ ഇത്ര വലിയ വിജയമാകുമെന്ന് വീട്ടുടമസ്ഥനായ മഠത്തിപ്പറമ്പില് ജോസഫ് കരുതിയിരുന്നതല്ല. ദൃശ്യത്തിന്‍റെ തമിഴ് പതിപ്പായ പാപനാശത്തിന്‍റെ ചിത്രീകരണവും ഇവിടെത്തന്നെയായിരുന്നു. ഷൂട്ടിംഗ് ആരംഭിച്ചാല് പുറത്തുനിന്ന് ആരും കയറാതെ അടച്ചിടേണ്ടതിനാല് മുഴുവന് താരങ്ങളും ആദ്യദിനം മുതല് ക്രൂവിനൊപ്പമുണ്ടായിരുന്നു.\nThe shoot of Drishyam2has officially ended today. The film, which was scheduled for 56 days, has been completed in 46...\nPosted by Jeethu Joseph on Friday,6November 2020\n"ആദ്യ 10 ദിവസം ഷൂട്ട് ചെയ്ത ആള്‍ക്ക് അവസാന 10 ദിവസം വീണ്ടും സീന് ഉണ്ടെങ്കില് മുഴുവന് ദിവസവും കൂടെ താമസിപ്പിക്കുകയാണ്. ഷൂട്ടിംഗ് ടീമിലുള്ള ഒരാള് പുറത്തുപോയശേഷം വീണ്ടും തിരിച്ചുവരുന്നത് വലിയ റിസ്ക് ആണ്", ചിത്രത്തിന്‍റെ നിര്‍മ്മാതാവ് ആന്‍റണി പെരുമ്പാവൂര് നേരത്തെ പറഞ്ഞിരുന്നു. ആദ്യഭാഗത്തിലെ മിക്ക അഭിനേതാക്കളും എത്തുന്ന രണ്ടാംഭാഗത്തില് ആദ്യഭാഗത്തില് ഇല്ലാതിരുന്ന ചില താരങ്ങളും എത്തുന്നുണ്ട്. ഗണേഷ് കുമാര്, മുരളി ഗോപി, സായ്‍കുമാര് എന്നിവരാണ് അവരില് പ്രധാനികള്. ആശിര്‍വാദ് സിനിമാസിന്റെ ബാനറില് ആന്റണി പെരുമ്പാവൂരാണ് ചിത്രം നിര്‍മിക്കുന്നത്.\n2013ല് റിലീസ് ചെയ്ത ദൃശ്യം മലയാളത്തിലെ എക്കാലത്തെയും മികച്ച ഹിറ്റുകളിലൊന്നായി മാറിയിരുന്നു. മലയാള സിനിമയില് അതുവരെയുണ്ടായിരുന്ന എല്ലാ റെക്കോര്‍ഡുകളെയും പിന്തള്ളിയതായിരുന്നു ദൃശ്യത്തിന്റെ ആ നേട്ടം. തമിഴ്, കന്നഡ, തെലുങ്ക്, ഹിന്ദി ഭാഷകളിലേക്ക് ദൃശ്യം റീമേക്ക് ചെയ്യപ്പെട്ടു. ഷൂട്ടിംഗ് അവസാനിച്ചതോടെ ജോർജു കുട്ടിയുടെയും കുടുംബത്തിന്റെയും രണ്ടാം വരവ് എങ്ങനെയാകുമെന്ന കാത്തിരിപ്പിലാണ് പ്രേക്ഷകർ.\nLast Updated 7, Nov 2020, 9:41 AM


Thiruvananthapuram gold smuggling തിരുവനന്തപുരം കോൺസുലേറ്റ് സ്വർണക്കടത്ത്; മുഖ്യ ആസൂത്രക ഐ.ടി വകുപ്പിലെ ഉദ്യോഗസ്ഥ\nതിരുവനന്തപുരം കോൺസുലേറ്റ് സ്വർണക്കത്ത് അന്വേഷണം മേൽത്തട്ടിലേക്ക്. സ്വർണക്കടത്തിന്റെ മുഖ്യ ആസൂത്രക ഐ.ടി വകുപ്പിലെ ഉദ്യോഗസ്ഥ സ്വപ്‌ന സുരേഷാണെന്ന വിവരം പുറത്തുവന്നു. നിലവിൽ ഐടി വകുപ്പിന് കീഴിലുള്ള കേരള സ്റ്റേറ്റ് ഇൻഫർമേഷൻ ടെക്‌നോളജി ആന്റ് ഇൻഫ്രാസ്ട്രക്ചറിൽ ഓപ്പറേഷൻസ് മാനേജറാണ്. ഇവർ മുൻപ് യുഎഇ കോൺസുലേറ്റുമായി ബന്ധപ്പെട്ട് പ്രവർത്തിച്ചിരുന്നു. ഇവർ ഒളിവിലാണെന്നാണ് വിവരം.\nread also: തിരുവനന്തപുരം വിമാനത്താവളത്തിലെ സ്വർണക്കടത്ത്; അന്വേഷണം ഉന്നതരിലേക്ക്\nസംഘം മുൻപും കള്ളക്കടത്ത് നടത്തിയെന്ന് സൂചനയുണ്ട്. കസ്റ്റംസ് ഉദ്യോഗസ്ഥരെ ഭീഷണിപ്പെടുത്തിയാണ് സ്വർണ്ണം പുറത്തെത്തിച്ചിരുന്നത്. കോൺസുലേറ്റിലേക്കുള്ള ബാഗേജ് പരിശോധിക്കാൻ അവകാശമില്ലെന്നായിരുന്നു ന്യായം. ഇതനുസരിച്ച് കസ്റ്റംസ് പരിശോധന നടത്തിയിരുന്നില്ല. സംഭവത്തിൽ വിശദമായ അന്വേഷണം ഉണ്ടാകും. തുടർ നടപടിയിൽ നിയമോപദേശം തേടാനാണ് കസ്റ്റംസിന്റെ തീരുമാനം.\nഇന്നലെയാണ് 15 കോടി വിലമതിപ്പുള്ള 30 കിലോയോളം വരുന്ന സ്വർണം തിരുവനന്തപുരം എയർപോർട്ടിൽ നിന്ന് പിടിച്ചെടുത്തത്. സ്റ്റീൽ പൈപ്പുകൾക്കുള്ളിലാണ് സ്വർണം ഉണ്ടായിരുന്നത്. പല ബോക്സുകളിലായി സ്വർണം എത്തിയത് ദുബായിൽ നിന്നാണ്. കസ്റ്റംസിന് കിട്ടിയ രഹസ്യ വിവരത്തിന്റെ അടിസ്ഥാനത്തിലാണ് പരിശോധന നടത്തിയത്.\nStory highlights- Thiruvananthapuram gold smuggling


Heavy rains continues in Kerala; one died news in Malayalam: കോഴിക്കോടും മലപ്പുറത്തും ഉരുള്‍പൊട്ടല്; ഒരാള് മരിച്ചു\nകോഴിക്കോടും മലപ്പുറത്തും ഉരുള്‍പൊട്ടല്; ഒരാള് മരിച്ചു\nLast Updated : Jun 14, 2018, 10:26 AM IST\nകോഴിക്കോട്: മഴ കനത്തതോടെ കോഴിക്കോട് അഞ്ചിടത്തും മലപ്പുറം എടവണ്ണയിലുമായി ഏഴിടത്തും ഉരുൾപൊട്ടൽ ഉണ്ടായി. കക്കയം, മങ്കയം, ഈങ്ങപ്പാറ, കട്ടിപ്പാറ എന്നിവിടങ്ങളിലാണ് ഇന്ന് ഉരുൾപൊട്ടിയത്. ആളപായം റിപ്പോര്‍ട്ട് ചെയ്തിട്ടില്ലെങ്കിലും പലയിടത്തും വ്യാപകമായി കൃഷിയും വീടും റോഡും നശിച്ചിട്ടുണ്ട്.\nഅതേസമയം താമരശ്ശേരിയിലുണ്ടായ ഉരുള്‍പൊട്ടലില്‍പെട്ട് ഒരാള് മരിച്ചു. താമരശേരി കരിഞ്ചോല അബ്ദുൽ സലീമിന്‍റെ മകൾ ഒമ്പത് വയസുകാരി ദിൽനയാണ് മരിച്ചത്. നിരവധിപേരെ പരിക്കുകളോടെ ആശുപത്രിയില് പ്രവേശിപ്പിച്ചിരിക്കുകയാണ്.\nകോഴിക്കോട് പുല്ലൂരാംപാറയിലും താമരശേരി കരിഞ്ചോലയിലും ഉണ്ടായ ഉരുള്‍പ്പൊട്ടലില് ഒഴുക്കില്‍പ്പെട്ട കുടുംബത്തെ രക്ഷിച്ചു. അപകടാവസ്ഥ കണക്കിലെടുത്ത് കോഴിക്കോട് ജില്ലയിലെ മുഴുവൻ വിദ്യാഭ്യാസ സ്ഥാപനങ്ങൾക്കും ജില്ലാ കളക്ടർ ഇന്ന് അവധി പ്രഖ്യാപിച്ചു. മലപ്പുറം ജില്ലയിലെ കൊണ്ടോട്ടി, ഏറനാട് താലൂക്കുകളിലെ പ്രൊഫഷണല് കോളജ് ഒഴികെയുള്ള സ്ഥാപനങ്ങള്‍ക്കും അവധിയാണ്.\nദേശീയ ദുരന്തനിവാരണസേന എൻഡിആർഎഫ് ഇന്ന് ജില്ലയിൽ എത്തുന്നുണ്ട്. ജില്ലാ കളക്ടർ ആവശ്യപ്പെട്ടതിനെ തുടർന്ന് ചീഫ് സെക്രട്ടറിയുടെ നിർദ്ദേശ പ്രകാരമാണ് സേന എത്തുന്നത്. ഉരുൾപൊട്ടലും വെള്ളപൊക്കവും മലവെള്ളപാച്ചിലുമുണ്ടായ മേഖലകളിൽ ദേശീയ ദുരന്തനിവാരണ സേനയുടെ സേവനം പ്രയോജനപ്പെടുത്തുമെന്ന് ജില്ലാ കളക്ടർ യുവി ജോസ് അറിയിച്ചു. കനത്ത മഴ തുടരുന്നതിനാൽ ജില്ലയിലെ ക്വാറികളുടെ പ്രവർത്തനം ഇനിയൊരറിപ്പുണ്ടാകുന്നതുവരെ നിർത്തിവയ്ക്കണമെന്നും കളക്ടർ ഉത്തരവിട്ടിട്ടുണ്ട്.\nവയനാടൻ ചുരത്തിലെ ഒൻപതാം വളവിനു താഴെ മണ്ണടിഞ്ഞു വീണ് ഗതാഗതം തടസപ്പെട്ടു. പുലര്‍ച്ചെയായിരുന്നു അപകടം. മണിക്കൂറുകള് നീണ്ട പരിശ്രമത്തിനൊടുവില് ഗതാഗതം പുനസ്ഥാപിച്ചു. എന്നാല് കോഴിക്കോട് വയനാട് ദേശീയപാതയിൽ പുനൂർ പുഴ കരകവിഞ്ഞൊഴുകുന്നതിനാല് ഗതാഗതം തടസപ്പെട്ടിരിക്കുകയാണ്.\nജലനിരപ്പ് ഉയർന്നതിനാൽ പാലക്കാട് മംഗലം ഡാം ഏത് സമയവും തുറന്നു വിടുമെന്ന് എക്സിക്യൂട്ടീവ് എന്ജിനീയർ ജാഗ്രത നിർദേശം നല്‍കി. നിലവിൽ 77.15 ആണ് ഡാമിലെ ജലനിരപ്പ് 77.28 ആണ് ഡാമിന്‍റെ സംഭരണ ശേഷി. പ്രദേശവാസികള് ജാഗ്രത പാലിക്കണമെന്ന് അധികൃതര് അറിയിച്ചു.\nHeavy rainsKeralaone diedLandslidesKozhikode


ലോക്ഡൗണായിട്ടും ജനം നിരത്തിൽ; പോലീസിറങ്ങി തിരികെ കയറ്റി | 24Mar2020\nലോക്ഡൗണായിട്ടും ജനം നിരത്തിൽ; പോലീസിറങ്ങി തിരികെ കയറ്റി\nതിരുവനന്തപുരം: സംസ്ഥാനത്താകെ ലോക്ഡൗൺ പ്രഖ്യാപിച്ചുവെങ്കിലും പലയിടത്തും ജനം റോഡിലിറങ്ങി. സ്വകാര്യ വാഹനങ്ങളും ഓട്ടോറിക്ഷ, ടാക്സി ഉൾപ്പെടെയുള്ളവയും റോഡിലിറങ്ങിയതോടെ ചിലയിടങ്ങളിൽ തിരക്കനുഭവപ്പെട്ടു. ചൊവ്വാഴ്ച രാവിലെയോടെ ജില്ലാ ഭരണാധികാരികളും പോലീസും നിരത്തിലിറങ്ങി കടകൾ അടപ്പിക്കുകയും വാഹനഗതാഗതം തടയുകയും ചെയ്തതോടെ ലോക്ഡൗൺ പ്രാവർത്തികമായി തുടങ്ങി.\nകടകൾ തുറക്കുന്ന സമയം സംബന്ധിച്ച അവ്യക്തതയും നിലനിന്നു. കാസർകോട് ഒഴികെയുള്ള ജില്ലകളിൽ അവശ്യസാധനങ്ങൾ വിൽക്കുന്ന കടകൾ ഉൾപ്പെടെയുള്ളവ രാവിലെ ഏഴുമുതൽ വൈകീട്ട് അഞ്ചുവരെ തുറക്കാമെന്നാണ് മുഖ്യമന്ത്രി അറിയിച്ചത്. എന്നാൽ, സർക്കാർ ഉത്തരവിൽ ഇത് 11 മുതൽ അഞ്ചുവരെയെന്നാണ് സൂചിപ്പിച്ചിട്ടുള്ളത്. ഇതിൽ വ്യക്തത വരുത്തുന്നതിനും സമയമെടുത്തു.\nസ്വകാര്യ വാഹനങ്ങൾക്കും ടാക്സികൾക്കും ഓട്ടോറിക്ഷകൾക്കും നിയന്ത്രണങ്ങളോടെ പുറത്തിറങ്ങാമെന്നതിലെ അവ്യക്തതയും ഇവ നിരത്തുകളിലിറങ്ങുന്നതിനിടയാക്കി. എന്നാൽ, ഉച്ചയ്ക്കു മുമ്പുതന്നെ ഇത്തരം വാഹനങ്ങൾ നിരത്തുകളിൽനിന്ന് ഒഴിവാക്കാൻ പോലീസും ജില്ലാ കളക്ടർമാരും രംഗത്തിറങ്ങി. അത്യാവശ്യ കാര്യങ്ങൾക്കല്ലാതെ നിരത്തിലിറങ്ങിയ സ്വകാര്യവാഹനങ്ങളുടെ യാത്ര അധികൃതർ നിരുത്സാഹപ്പെടുത്തി. സർക്കാർ ഓഫീസുകളുടെ പ്രവർത്തനം പൂർണമായി നിർത്തലാക്കിയിട്ടില്ലാത്തതിനാൽ അത്യാവശ്യം വേണ്ട ഉദ്യോഗസ്ഥരും സ്വകാര്യ വാഹനയാത്രക്കാരായി ഉണ്ടായിരുന്നു. ഇവരെ ഓഫീസുകളിലെത്തിക്കാനുള്ള വാഹനങ്ങളും പോലീസ് അനുവദിച്ചു.\nതലസ്ഥാനത്ത് രാവിലെ സ്വകാര്യ വാഹനങ്ങളും ഒാട്ടോറിക്ഷകളും ഉൾപ്പെടെയുള്ളവ നിരത്തിലിറങ്ങിയെങ്കിലും പിന്നീട് പോലീസ് നിയന്ത്രണങ്ങളുമായെത്തി. അത്യാവശ്യക്കാരല്ലാത്തവരെ തിരിച്ചയച്ചു. നഗരത്തിൽ സിറ്റി പോലീസ് കമ്മിഷണർ ബൽറാംകുമാർ ഉപാധ്യായയുടെ നേതൃത്വത്തിൽ പോലീസ് നിരത്തിലിറങ്ങി വാഹനയാത്രക്കാർക്കു ബോധവത്കരണം നൽകി. പോലീസ് മേധാവി ലോക്‌നാഥ് ബെഹ്‌റയും വാഹനപരിശോധന വിലയിരുത്തി. ചിലയിടങ്ങളിൽ വാഹനങ്ങളെ പോലീസ് സ്റ്റേഷനുകളിലെത്തിച്ച് ഉടമകൾക്കെതിരേ കേസെടുത്തു. ഉച്ചവരെ നഗരത്തിൽ മാത്രം നൂറിലധികം കേസുകളാണ് പോലീസ് സ്വമേധയാ രജിസ്റ്റർചെയ്തത്.\nഇതിനിടെ സ്വകാര്യവാഹനങ്ങളിലെ അത്യാവശ്യ യാത്രകൾക്ക് സത്യവാങ്മൂലം നൽകണമെന്ന അറിയിപ്പ് ലഭിച്ചതോടെ ഇതിനുള്ള അപേക്ഷയുടെ പകർപ്പും സാമൂഹികമാധ്യമങ്ങളിലൂടെ പ്രചരിച്ചു. എന്നാൽ, ഇവയുടെ പ്രിന്റെടുക്കാൻ കടകളില്ലാഞ്ഞതിനാൽ ബുദ്ധിമുട്ടായി. ജില്ലയിൽ രാവിലെ മുതൽ തുറന്നിരുന്ന അവശ്യസാധനങ്ങൾ വിൽക്കുന്ന കടകൾ ഒഴികെയുള്ളവ പോലീസെത്തി അടപ്പിച്ചു. ചിലയിടങ്ങളിൽ ചന്തകൾ പ്രവർത്തിച്ചതും ആൾത്തിരക്കു കൂടിയതും പോലീസെത്തി തടഞ്ഞു.\nനടപടികൾ കടുപ്പിച്ച് പോലീസ്\n: കൊറോണ പ്രതിരോധത്തിന്റെ ഭാഗമായി സംസ്ഥാനത്ത് പ്രഖ്യാപിച്ച നിയന്ത്രണങ്ങൾ കർശനമായി നടപ്പാക്കാൻ പോലീസ്. സ്വന്തം വാഹനങ്ങളിൽ പുറത്തിറങ്ങുന്നവർ പോലീസിനു സത്യവാങ്മൂലം എഴുതി നൽകണം. നിയന്ത്രണങ്ങൾ ലംഘിക്കുന്നവർക്കെതിരേ നടപടിയുണ്ടാകും.\nസ്വന്തം വാഹനങ്ങളിൽ പുറത്തിറങ്ങുന്നവർ എന്താവശ്യത്തിനാണ് പോകുന്നതെന്നും എവിടേക്കാണ് പോകുന്നതെന്നും രേഖപ്പെടുത്തിയ സത്യവാങ്മൂലം എഴുതി നൽകണം. ഇതിന്റെ മാതൃക പോലീസ് പുറത്തിറക്കിയിട്ടുണ്ട്.\nപേരും വാഹന നമ്പരും വിലാസവും ഫോൺ നമ്പരും രേഖപ്പെടുത്തുന്ന ഈ സത്യവാങ്മൂലത്തിലെ വിവരങ്ങൾ തെറ്റാണെന്നു കണ്ടാൽ അവർക്കെതിരേ നിയമനടപടിയുണ്ടാകും.\nഡ്രൈവറെ കൂടാതെ ഒരാളെ മാത്രമേ സ്വകാര്യവാഹനങ്ങളിൽ അനുവദിക്കൂ.\nമരുന്നുകളും മറ്റ് അവശ്യവസ്തുക്കളുമായി പോകുന്ന വാഹനങ്ങൾ തടയില്ല.\nഅവശ്യവസ്തുക്കൾ, മരുന്ന് തുടങ്ങിയവ വാങ്ങുന്നതിനും ആശുപത്രി സേവനങ്ങൾക്കും മാത്രമേ ടാക്സി, ഒാട്ടോറിക്ഷകൾ, ഓൺലൈൻ ടാക്സികൾ എന്നിവ ഉപയോഗിക്കാനാകൂ.\nമെഡിക്കൽ ഷോപ്പ്, പലചരക്ക് കട, പാൽ, പച്ചക്കറി, ഡേറ്റാ സെന്റർ, ഇന്റർനെറ്റ് ടെലികോം എന്നീ മേഖലയിൽനിന്നുള്ളവർ ഉൾെപ്പടെ സർക്കാർ ഒഴിവാക്കിയ മേഖലയിൽനിന്നുള്ളവർക്ക് അതത് ജില്ലാ പോലീസ് മേധാവികൾ പാസ് നൽകും.\nമാധ്യമസ്ഥാപനങ്ങളിലുള്ളവർ, സർക്കാർ ഉദ്യോഗസ്ഥർ എന്നിവർക്ക് സ്ഥാപനങ്ങളുടെ തിരിച്ചറിയൽ കാർഡ് കാട്ടിയാൽ മതി.


വന്മരങ്ങൾ വീഴുമ്പോൾ-സ്വാലിഹ് ചെമ്മാട് |Woodpeckernews വന്മരങ്ങൾ വീഴുമ്പോൾ-സ്വാലിഹ് ചെമ്മാട് |\nവന്മരങ്ങൾ വീഴുമ്പോൾ-സ്വാലിഹ് ചെമ്മാട്\nഓരോ ലോകകപ്പും നമ്മേ അൽഭുതപ്പെടുത്തുന്നത് കഴിവിൻ്റെയും കളിയുടെയും മാത്രം അർത്ഥത്തിലല്ല മറിച്ച് സംഭവ ബഹുലമായ അനേകം നിമിഷങ്ങൾ കൊണ്ടും നിർണ്ണയക സമയങ്ങളിലെ അപ്രതീക്ഷിത സംഭവങ്ങൾ കൊണ്ടും കൂടിയാണ്. കാൽപന്തുകളിയെ ജനങ്ങൾ ഇത്രമേൽ നെഞ്ചേറ്റിയതും ഇത്തരം അനശ്വരമായ ക്ലൈമാക്സ് രംഗങ്ങൾക്കും വീറും വാശിയും ചന്തവും വൈവിദ്ധ്യവും നൽകുന്ന കഴ്ചകൾ സമ്മാനിക്കുന്നതും കൊണ്ടും കൂടിയാണ്. അത്തരം നിമിഷങ്ങൾ പുതിയ താരങ്ങൾക്കും പുതിയ തന്ത്രങ്ങൾക്കും ജന്മമേകും എന്നതും സത്യം. എന്നാൽ ഇത്തവണത്തെ ലോകകപ്പ് ഇതിനെ സാധുകരിക്കുന്നത് പ്രമുഖന്മാരുടെ നേരെത്തെയുള്ള വിടപറച്ചിൽ കൊണ്ടാണ്. വന്മരങ്ങൾ കടപുഴകി വീഴുന്ന കാഴ്ചയാണു ലോകകപ്പിൽ ഉടനീളം സാക്ഷിയാവേണ്ടി വന്നത്. ഗ്രൂപ്പ് മൽസരത്തിൽ തെന്നെ പുറത്താകേണ്ടി വന്ന ജർമനി മുതൽ ഇന്നലെ ബെൽജിയത്തോട് നിർഭാഗ്യകരമായി തോറ്റ ബ്രസീൽ വരെ നമ്മെ കൊലകൊമ്പന്മാരുടെ പതനത്തെ സാമ്യപ്പെടുത്തുന്നു. ആദ്യ ദുരന്തം ജർമനിക്ക്: 2012ൽ ഇറ്റലി തുടങ്ങി വച്ച ലോകചാമ്പ്യൻമാർ തൊട്ടടുത്ത വട്ടം ആദ്യറൗണ്ടിൽ പുറത്തുപോവുന്ന പതിവ് ഇത്തവണ ജർമനിയും തെറ്റിച്ചില്ല. ഇറ്റലിയും സ്പെയിനും നടന്ന വഴിയെ ജർമനിയും ആദ്യ റൗണ്ടിൽ വിമാനം കയറി. മൽസരത്തിൻ്റെ തുടക്കം മുതൽ തെന്നെ കൃത്യമായ ലക്ഷ്യത്തോടെയാണ് കൊറിയ പന്തുതട്ടിത്തുടങ്ങിയത്. പുറത്താവലുറപ്പിച്ചെങ്കിലും പൊരുതാറച്ച് കൊറിയ ഇറങ്ങിയതോടെ നിലവിലെ ചാമ്പ്യന്മാർ പകച്ചു. പ്രതിരോധനിര പ്രതീക്ഷയ്‌ക്കൊത്ത് ഉയർന്നതോടെ ജർമ്മൻ ആക്രമണങ്ങളെ ഫലപ്രദമായി തടഞ്ഞ കൊറിയ, തരംകിട്ടിയപ്പോഴൊക്കെ എതിർഗോൾമുഖം വിറപ്പിച്ചുകൊണ്ടിരിന്നു. ഇഞ്ചുറി സമയത്ത് ജാങ്ങിന്റെ കാലിൽതട്ടിയ പന്ത് വലയിലുരുണ്ടുകയറിയതോടെ ജർമൻ മോഹങ്ങളുടെ ചിറകറ്റു. ഹിഗ്വിറ്റയാവാൻ നോക്കിയ ന്യൂയറുടെ പിഴവിൽ നിന്നും ക്യാപ്റ്റൻ സൺ ജർമൻ ശവപ്പെട്ടിയിൽ അവസാനത്തെ ആണിയടിച്ചു. പോസ്റ്റിന് കീഴിൽ മാസ്മരിക പ്രകടനം പുറത്തെടുത്ത ചോ ഹ്യുൻ വൂ വിന്റെ മികവാണ് കൊറിയൻ വിജയത്തിൽ നിർണായകമായത്.\nജർമനിക്ക് പിറകെ അർജൻ്റീനയും: കെയ്‌ലൻ എംബാപ്പ എന്ന ഒറ്റ ഫ്രഞ്ച് വിപ്ലവകാരിയെ കൊണ്ട് പുറത്ത് പോവേണ്ടി വന്ന ടീമാണു അർജൻ്റീന. നിർഭാഗ്യവും അവസരപിഴവും കാരണം നാലിനെതിരെ മൂന്നുഗോളുകൾക്കാണു അർജൻ്റീന എന്ന വന്മരം ചലനമറ്റ് വീണത്. മാറ്റങ്ങളുമായാണ് കരുത്തർ രണ്ടും കളത്തിലിറങ്ങിയത്. ഫ്രാൻസ് അവസാന ഗ്രൂപ്പ് മത്സരത്തിൽ പുറത്തിരുത്തിയ പ്രമുഖരെയൊക്കെയും ആദ്യപതിനൊന്നിൽ ഉൾപെടുത്തിയപ്പോൾ ഹിഗ്വയ്‌ന് പകരം പാവോൺ അർജന്റീനയുടെ ആദ്യ ഇലവനിൽ സ്ഥാനം പിടിച്ചു. എന്നിട്ടും അർജൻ്റീനയുടെ പ്രധിരോധ നിലക്ക് ബലം കൈവന്നില്ല. തുടർച്ചയായ മഞ്ഞകാർഡുകളും പരുക്കൻ കളിയും അർജൻ്റീനയെ തളർത്തി കളഞ്ഞു. ഫ്രാൻസ് ആകട്ടെ ചെറുപ്പകാരൽ സമ്പന്നമായ ടീമിന് അധികം ആയാസപ്പെടാതെ തെന്നെ വിജയത്തിലെത്തുകയും ചെയ്തു. അതോടെ കഴിഞ്ഞ മൂന്ന് ഇൻ്റർനാഷണൽ ചമ്പ്യൻഷിപ്പിൽ ഫൈനലിൽ തകർന്ന ടീം ഇത്തവണ കോർട്ടർ പോലും കാണാതെ സ്വന്തം നാട്ടിലേക്ക് വണ്ടി കയറി. മെസ്സിക്ക് പിറകെ ക്രിസ്റ്റിയാനോയും; പോർച്ചുഗൽ പുറത്ത്: ലയണൽ മെസ്സിക്ക് പിന്നാലെ ക്രിസ്ത്യാനോ റൊണാൾഡോയും റഷ്യയിൽ നിന്നും പടിയിറങ്ങുകയായിരുന്നു. അർജൻ്റീന പുറത്തായ അന്ന് തെന്നെ അടുത്ത മൽസരത്തിലാണ് റൊനോൾഡയുടെ ടീം പോർച്ചിഗലിനും നിരാശയോടെ മടങ്ങേണ്ടി വന്നത്. കളിയിലുടനീളം മോശം പ്രകടനം കാഴ്ചവെച്ച പോർച്ചുകലിനു ഇതുവരെ ഉണ്ടായിരുന്ന ഭാഗ്യം തുണച്ചില്ലാ എന്ന് വേണം കരുതാൻ. അത് കൊണ്ട് തെന്നെ ഉറുഗ്വേക്ക് ആയിരുന്നു ആദ്യഗോൾ നേടാനായത്. ഇടതുവിങ്ങിൽ നിന്നും സുവാറസ് ഉയർത്തിനൽകിയ ക്രോസ് മാർക്ക് ചെയ്യപ്പെടാതെ നിന്ന കവാനി കരുത്തുറ്റൊരു ഹെഡ്ഡറിലൂടെ വലയിലെത്തിക്കുകയായിരുന്നു. പ്രത്യാക്രമണത്തിന് ലഭിച്ച ഓരോ അവസരങ്ങളിലും ഉറുഗ്വേ പോർച്ചുഗൽ ഗോൾകീപ്പർ പട്രീഷ്യോയെ പരീക്ഷിച്ചതോടെ ആദ്യപകുതി ആവേശം നിറഞ്ഞതായി. പോർച്ചുഗലിന്റെ മുന്നേറ്റങ്ങളോടെയാണ് രണ്ടാംപകുതി ആരംഭിച്ചത്. ഒന്നിന് പിന്നാലെ ഒന്നായി നടത്തിയ ആക്രമണനീക്കങ്ങൾക്ക് അധികം വൈകാതെ ഫലം ലഭിച്ചു. പെപ്പെയുടെ ഒന്നാന്തരമൊരു ഹെഡ്ഡറിലൂടെ പറങ്കിപ്പട ഉറുഗ്വേക്കൊപ്പമെത്തി. പക്ഷേ അധികമായുസ്സുണ്ടായില്ല. പോർച്ചുഗൽ മുന്നേറ്റങ്ങൾക്കിടെ കളിയുടെ ഗതിക്ക് വിപരീതമായി ഉറുഗ്വേ ലീഡ് തിരിച്ചുപിടിച്ചു. ബെൻടാങ്കുർ നൽകിയ പാസ് തകർപ്പൻ വലംകാലനടിയിലൂടെ കവാനി വലയിലെത്തിക്കുകയായിരുന്നു. അതോട് കൂടി പോർച്ചിഗൽ ടീമിനും സ്വന്തം നാട്ടിലേക്കുള്ള ടികറ്റ് റഡിയായി കഴിഞ്ഞിരുന്നു.\nസ്പെയിനിനും മടക്കം: പ്രമുഖന്മാരുടെ മടക്കനിരയിലെ മൂന്നമനായി സ്പെയിനും റഷ്യൻ വേൾഡ്‌കപ്പിൽ പുറത്ത് പോകുകയായിരുന്നു. റഷ്യൻ ടീമിനെതിരെ ഷൂട്ടൗട്ടിൽ രണ്ട് കിക്കുകൾ തടുത്തിട്ട നായകൻ അകിൻഫീവാണ് ആതിഥേയരുടെ അവിശ്വസനീയ വിജയത്തിന് ചുക്കാൻപിടിച്ചത്. ആയിരത്തിലധികം പാസുകൾ കൈമാറി മികച്ച കളി പുറത്തെടുത്ത സ്പെയിനിന് ഫിനിഷിങ്ങിലെ പാളിച്ചകളാണ് പുറത്തേക്കുള്ള വഴി തുറന്നത്. അവസാനഗ്രൂപ്പ് മത്സരങ്ങൾക്കിറങ്ങിയ ടീമിൽ നിരവധി മാറ്റങ്ങൾ വരുത്തിയാണ് സ്പെയിനും റഷ്യയും പ്രീക്വാർട്ടർ പോരിനിറങ്ങിയത്. ഇരുവരും ഒരോവീധം ഗോളടിച്ച തങ്ങളുടെ തൊണ്ണൂറാം മിനിറ്റ് കഴിഞ്ഞപ്പോൾ അരയും തലയും മുറുക്കി പൊരുതിയിട്ടും എക്സ്റ്റ്രാടൈമിലും ഒന്നും ലഭിക്കാതിരുന്നപ്പോഴാണു ഷൂട്ടൗട്ടിലേക്ക് കളി വഴിമാറിയത്. വിരുന്നായെത്തിയ ചാറ്റൽമഴക്കിടെ ഇരുനിരയും ഭാഗ്യപരീക്ഷണത്തിനിറങ്ങി. ആദ്യരണ്ടു റൗണ്ടുകളിലും രണ്ടുടീമുകളും അനായാസം ലക്ഷ്യം കണ്ടെങ്കിലും സ്പെയിനിനായി മൂന്നാംകിക്കെടുത്ത കോക്കെയുടെ ഷോട്ട് അകിൻഫീവ് തടുത്തിട്ടതോടെ കളി റഷ്യയ്ക്കനുകൂലമായി. അസ്പാസിന്റെ ഷോട്ടും തട്ടിയകറ്റിയ അകിൻഫീവ് റഷ്യയിൽ വിജയഭേരി മുഴക്കി. അതോട് കൂടി 2012 ലോക ചാമ്പ്യന്മാർക്ക് നാടുപിടിക്കേണ്ടി വന്നു. അവസാനം പൊരുതിതോറ്റ് ബ്രസീലും നാട്ടിലേക്ക്: നിർണ്ണായകമായ രംഗങ്ങളിലൂടെ സമയം ഇഴഞ്ഞു നീങ്ങിയ മൽസരത്തിൽ ലാറ്റിൻ അമേരിക്കൻ കാൽപന്ത് വമ്പൻ ബ്രസീലും റഷ്യൻ മണ്ണിൽ നിന്നും സ്വന്തം നാട്ടിലേക്ക് തിരിച്ചു. കാനറിപ്പക്ഷികളുടെ ചിറകരിഞ്ഞ, ഒന്നിനെതിരെ രണ്ടുഗോൾ എതിർവലയിൽ നിക്ഷേപിച്ച ചുവന്ന ചെകുത്താന്മാർ സെമിഫൈനലിലേക്ക് നടന്നുകയറി. മികച്ചപ്രകടനം കാഴ്ചവെച്ചെങ്കിലും ഫിനിഷിങ്ങിലെ പോരായ്മകളാണ് ബ്രസീലിന് തിരിച്ചടിയായത്. ഇരുനിരകളും കരുതലോടെ തുടങ്ങിയ മത്സരം നിമിഷാർദ്ധം കൊണ്ട് ആവേശക്കൊടുമുടി കയറി. ആദ്യ സെൽഫ് ഗോളിലൂടെ നിരാശജനകമായ ഒരു ഗോൾ ബ്രസീൽ വഴങ്ങി എങ്കിലും അവസാനം വരെ ശക്തമായ പ്രകടനം അവർ കാഴ്ചവെച്ചു. എന്നാലും ഭാഗ്യം അവരെ തുണച്ചില്ല. ഒന്നിനെതിരെ രണ്ട് ഗോളുകൾക്ക് പുതുപ്രതീക്ഷകളുടെ ഭാണ്ഡക്കെട്ടുമായി ബെൽജിയം സെമിയിലേക്കും. ഖത്തർ വേൾഡ്കപ്പിലെ വിജയവും സ്വപ്നം കണ്ട് ബ്രസീൽ സ്വന്തം നാട്ടിലേക്കും നടന്നകന്നു..


ഗൗരി ലങ്കേഷിന്റെ ഘാതകരെ ഒരാഴ്ചക്കുള്ളിൽ അറിയാം; എല്ലാ വിവരവും ലഭിച്ചു, ഇനി വേണ്ടത് തെളിവുകൾ മാത്രം | Killers of Gauri Lankesh to be caught within few weeks 100 sure says Karnataka Home Minister Ramalinga - Malayalam Oneindia\n» ഗൗരി ലങ്കേഷിന്റെ ഘാതകരെ ഒരാഴ്ചക്കുള്ളിൽ അറിയാം; എല്ലാ വിവരവും ലഭിച്ചു, ഇനി വേണ്ടത് തെളിവുകൾ മാത്രം\nഗൗരി ലങ്കേഷിന്റെ ഘാതകരെ ഒരാഴ്ചക്കുള്ളിൽ അറിയാം; എല്ലാ വിവരവും ലഭിച്ചു, ഇനി വേണ്ടത് തെളിവുകൾ മാത്രം\nPublished: November 12 2017, 18:58 [IST]\nബെംഗളൂരു: മാധ്യമപ്രവർത്തക ഗൗരി ലങ്കേഷിന്റെ ഘാതകരെ ഒരാഴ്ചക്കുള്ളിൽ ഉറപ്പായും പിടികൂടുമെന്ന് കർണാടക ആഭ്യന്തര മന്ത്രി രാമലിംഗ റെഡ്ഡി. കേസന്വേഷിക്കുന്ന പ്രത്യേക അന്വേഷണ സംഘത്തിന് എല്ലാവിവരവും ലഭിച്ചെന്നും മന്ത്രി പര‍്ഞു. പ്രതികളെ തിരിച്ചറിഞ്ഞെങ്കിലും എല്ലാ തെളിവുകളും ലഭിക്കാത്തതിനാലാണ് അറസ്റ്റ് വൈകുന്നത്. ഉറപ്പായും ഒരാഴ്ചക്കുള്ളിൽ പ്രതികളെ പിടികൂടുമെന്ന് അദ്ദേഹം പറഞ്ഞു. ബെംഗളൂരു പ്രസ് ക്ലബും ബെംഗളൂരു റിപ്പോര്‍ട്ടേഴ്‌സ് ഗില്‍ഡും ചേര്‍ന്ന് സംഘടിപ്പിച്ച മീറ്റ് ദ പ്രസില് സംസാരിക്കവെയാണ് കർണാടക ആഭ്യന്തരമന്ത്രി പറ‍ഞ്ഞത്. രൂപവത്കരിച്ച പ്രത്യേക അന്വേഷണ സംഘത്തിന് കൊലപാതകികളെ കുറിച്ച് സൂചനകള് ലഭിച്ചതായും അവ ഇപ്പോള് വെളിപ്പെടുത്താനാവില്ലെന്നും മന്ത്രി പറഞ്ഞു.\nരക്തബന്ധത്തിലുള്ളവരെ വിവാഹം ചെയ്യുന്നത് തെറ്റാണോ? അമ്മ വിവാഹം ചെയ്തത് മകളെയും മകനെയും... പിന്നീട്\nരണ്ടുമാസം മുമ്പ്, സെപ്റ്റംബര് അഞ്ചിനാണ് അജ്ഞാതരുടെ വെടിയേറ്റ് ഗൗരി കൊല്ലപ്പെട്ടത്. വീടിനു പുറത്തുവച്ചായിരുന്നു വെടിയേറ്റത്. തീവ്ര വലതുപക്ഷ-ഹിന്ദുത്വ രാഷ്ട്രീയത്തിനെതിരെ ശക്തമായി പോരടിച്ച മാധ്യമ പ്രവര്‍ത്തകയും ആക്ടിവിസ്റ്റുമാണ് ബെംഗളുരുവില് കൊല്ലപ്പെട്ട ഗൗരി ലങ്കേഷ്. 2005ല് ആരംഭിച്ച 'ഗൗരി ലങ്കേഷ് പത്രിക' എന്ന തന്റെ കന്നഡ ടാബ്ലോയ്ഡിന്റെ എഡിറ്ററായിരുന്നു ഗൗരി. ലങ്കേഷ് പത്രിക ആരംഭിച്ച പ്രശസ്ത കവിയും മാധ്യമപ്രവര്‍ത്തകനുമായ പി ലങ്കേഷിന്റെ മകള്. ആഴ്ച്ചകളില് പ്രസിദ്ധീകരിച്ചിരുന്ന ടാബ്ലോയ്ഡില് പരസ്യങ്ങള് എടുത്തിരുന്നില്ല. 50 പേര് ചേര്‍ന്നാണ് 'ജിഎല്‍പി' മുന്നോട്ട് കൊണ്ടുപോയ്‌ക്കൊണ്ടിരുന്നത്. തന്റെ രചനകളിലൂടെ വര്‍ഗീയ നിറഞ്ഞ രാഷ്ട്രീയത്തെയും ജാതിവ്യവസ്ഥയെയും ഗൗരി നേരിട്ടിരുന്നു. സെപ്തംബർ അഞ്ച് ചൊവ്വാഴ്ച്ച രാത്രി എട്ട് മണിയോടെ പടിഞ്ഞാറന് ബെംഗളുരുവിലെ വീട്ടില് വെച്ചാണ് ഗൗരി ലങ്കേഷിന് വെടിയേറ്റത്. വീട്ടില് തിരികെയെത്തി അകത്ത് കയറാന് ശ്രമിക്കുന്നതിനിടെ തൊട്ടടുത്ത് നിന്ന് അജ്ഞാതര് ഏഴ് വട്ടം വെടിയുതിര്‍ക്കുകയായിരുന്നു.\nമരണത്തിന് തൊട്ടുമുമ്പും ഹിന്ദുത്വ അജണ്ടകൾക്കെതിരെ പ്രതികരിച്ചു\nമാധ്യമസ്വാതന്ത്ര്യത്തിന്റെ വക്താവായിരുന്ന ഗൗരി രാജ്യത്തെ ആവിഷ്‌കാര സ്വാതന്ത്ര്യത്തെക്കുറിച്ച് ആശങ്ക പ്രകടിപ്പിച്ചിരുന്നു. രാഷ്ട്രീയ നിലപാടുകളുടെയും പ്രത്യയശാസ്ത്രത്തിന്റെയും പേരില് ആളുകളെ ഉന്നമിടുകയാണെന്ന് ഗൗരി ചൂണ്ടിക്കാട്ടി. തന്റെ അവസാനത്തെ സോഷ്യല് മീഡിയ പോസ്റ്റുകളില് വ്യാജവാര്‍ത്തകളെക്കുറിച്ചും മുഖ്യശത്രുവിനെതിരെ ഒരുമിച്ച് നില്‍ക്കേണ്ടതിനെക്കുറിച്ചും ഗൗരി ലങ്കേഷ് പ്രതികരിച്ചു. റൊഹിങ്ക്യന് മുസ്ലീമുകളെ കൊന്നൊടുക്കയാണെന്ന വ്യാജവാര്‍ത്തയെക്കുറിച്ചുള്ള 'ക്വന്റ്' വെബ്‌സൈറ്റ് റിപ്പോര്‍ട്ട് റീ ട്വീറ്റ് ചെയ്യുകയും ചെയ്തു. സെപ്റ്റംബര് അഞ്ചിന് കൊല്ലപ്പെടുന്നതിന് ഏതാനും മണിക്കൂറുകള്‍ക്ക് മുമ്പും റൊഹിങ്ക്യന് അഭയാര്‍ത്ഥികളെക്കുറിച്ച് ഗൗരി ട്വീറ്റ് ചെയ്തു വ്യക്തിയാണ് ഗൗരി ലങ്കേഷ്.\nമാധ്യമപ്രവര്‍ത്തക ഗൗരി ലങ്കേഷിനെ കൊലപ്പെടുത്തിയവരെന്നു സംശയിക്കുന്ന മൂന്നുപേരുടെ രേഖാ ചിത്രങ്ങള് പ്രത്യേക അന്വേഷണ സംഘം നേരത്തെ പുറത്തുവിട്ടിരുന്നു. സിസിടിവി ദൃശ്യങ്ങളുടെയും മൊഴികളുടെയും അടിസ്ഥാനത്തിലാണ് രേഖാ ചിത്രം തയാറാക്കിയത്. ഇവരെ പിടികൂടാന് ജനങ്ങളുടെ സഹായവും സംഘം അഭ്യർത്ഥിച്ചിരുന്നു. ഗൗരി ലങ്കേഷ് വധത്തിനു കലബുറഗിയുടെ കൊലപാതകവുമായി സാമ്യമുണ്ട്. കൊലയ്ക്ക് ഏഴുദിവസം മുമ്പ് പ്രതികള് ബെംഗളൂരുവിലെത്തിയെന്നാണു സംശയിക്കുന്നത്. തെളിവുകളില് ഊന്നിയാണ് അന്വേഷണമെന്നും ഒരു സംഘടനയെയും പ്രതിസ്ഥാനത്ത് നിർത്തിയിട്ടില്ലെന്നും പ്രത്യേക അന്വേഷണ സംഘ തലവൻ ബികെ സിങ് വ്യക്തമാക്കിയിരുന്നു.\nസനാതൻ സൻസ്ഥ പ്രവർത്തകർ\nതീവ്രഹിന്ദു സംഘടനയായ സനാതൻ സൻസ്ഥയിലേക്ക് അന്വേഷണം നീളുന്നു എന്ന തരത്തിലും വാർത്തകൾ വന്നിരുന്നു. ദേശീയ അന്വേഷണ ഏജൻസിയും (എൻഐ) ഇന്റർപോളും തിരയുന്ന സനാതൻ സൻസ്ഥയുടെ മൂന്ന് പ്രവർത്തകരെ കേന്ദ്രീകരിച്ചാണ് അന്വേഷണം നടന്നിരുന്നത്. കൽബുറഗി, ധബോൽക്കർ വധക്കേസുകളിലും ഇവർ‌ക്കു പങ്കുണ്ടെന്നായിരുന്നു പോലീസിന്റെ നിഗമനം. സനാതൻ സൻസ്ഥ പ്രവർത്തകരായ സാരംഗ് അകോൽകർ എന്ന സാരംഗ് കുൽക്കർണി, ജയ് പ്രകാശ് എന്ന അണ്ണാ, പ്രവീൺ ലിങ്കാർ എന്നിവരെകുറിച്ചായിരുന്നു പോലീസ് അന്വേഷിച്ചുകൊണ്ടിരുന്നത്. 2009ൽ ഗോവ മഡ്ഗാവ് സ്ഫോടനത്തിലെ പ്രതികളെന്നു സംശയിക്കുന്ന ഇവർക്കായി ഇന്റർപോൾ റെഡ് നോട്ടിസ് പുറപ്പെടുവിച്ചിരുന്നു.\nകഴിഞ്ഞ വര്‍ഷം നവംബറില് അപകീര്‍ത്തിക്കേസില് കോടതി ഗൗരിയ്‌ക്കെതിരെ ശിക്ഷ വിധിച്ചിരുന്നു. 10,000 രൂപ പിഴയും ആറ് മാസം തടവുമായിരുന്നു ശിക്ഷ. ബിജെപി എംപി പ്രഹ്ലാദ് ജോഷിയും മറ്റൊരു നേതാവായ ഉമേഷ് ദുഷിയും നല്‍കിയ പരാതിയെത്തുടര്‍ന്നായിരുന്നു ശിക്ഷാവിധി. അന്ന് തന്നെ ഗൗരി ജാമ്യം നേടി. 2008ല് സ്വര്‍ണവ്യാപാരിയില് നിന്നും മൂന്ന് ബിജെപി നേതാക്കള് ഒരു ലക്ഷം രൂപ തട്ടിയെടുത്തെന്ന വാര്‍ത്തയാണ് കേസിന് കാരണമായത്. എന്നാല് മറ്റ് പത്രങ്ങള് ഇതേ വാര്‍ത്ത നല്‍കിയിട്ടും ജിഎല്‍പിയെ ലക്ഷ്യമിടാന് കാരണം തന്റെ രാഷ്ട്രീയ നിലപാടാണെന്ന് ചൂണ്ടിക്കാട്ടി ഗൗരി രംഗത്തെത്തി. എപ്പോഴും ഹിന്ദുത്വ സംഘടനകൾക്കെതിരെ പ്രതികരിക്കുന്ന ഗൗരി ലങ്കേഷിന് ഹിന്ദുത്വ സംഘടനകളിൽ നിന്നും ഭാഷമിയുണ്ടായിരുന്നു.\ngauri lankesh murder karnataka bengaluru death rss ഗൗരി ലങ്കേഷ് കൊലപാതകം ബെംഗളൂരു മരണം ആർഎസ്എസ് കർണാടക\nKillers of Gauri Lankesh to be caught within few weeks 100 sure says Karnataka Home Minister Ramalinga\nStory first published: Sunday, November 12, 2017, 18:58 [IST]\nശബരിമല വിഷയം; നിലപാടിൽ അയവ് വരുത്തി സർക്കാർ? ദേവസ്വംബോർഡിന് സ്വതന്ത്രതീരുമാനമെടുക്കാം!!


അണ്ണാ ഡി.എം.കെ ഒ.പി.എസ് ഇ.പി.എസ് പക്ഷങ്ങള് ഒന്നായി; ശശികല പുറത്ത് – Chandrika Daily\nBy chandrika Monday August 21, 2017 19:20 pm\nഅണ്ണാ ഡി.എം.കെ ഒ.പി.എസ് ഇ.പി.എസ് പക്ഷങ്ങള് ഒന്നായി; ശശികല പുറത്ത്\nചെന്നൈ: ആറ് മാസത്തോളം നീണ്ടുനിന്ന രാഷ്ട്രീയ നാടകത്തിന് ശേഷം തമിഴ്‌നാട്ടില് ഇടഞ്ഞ് നില്‍ക്കുന്ന അണ്ണാ ഡി.എം.കെ ഒ.പി.എസ് ഇ.പി.എസ് പക്ഷങ്ങള് ഒന്നായി. പാര്‍ട്ടിയില് നിന്നും ജനറല് സെക്രട്ടറിയായ…\nചെന്നൈ: ആറ് മാസത്തോളം നീണ്ടുനിന്ന രാഷ്ട്രീയ നാടകത്തിന് ശേഷം തമിഴ്‌നാട്ടില് ഇടഞ്ഞ് നില്‍ക്കുന്ന അണ്ണാ ഡി.എം.കെ ഒ.പി.എസ് ഇ.പി.എസ് പക്ഷങ്ങള് ഒന്നായി. പാര്‍ട്ടിയില് നിന്നും ജനറല് സെക്രട്ടറിയായ വികെ ശശികലയെ പുറത്താക്കാന് തീരുമാനമായതോടെ ഇരു നേതാക്കളും ലയനപ്രഖ്യാപനം നടത്തി. പാര്‍ട്ടി ആസ്ഥാനത്ത് ഇരുനേതാക്കളും കൈകൊടുത്തു ലയനമുറപ്പിച്ചു. അതേ സമയം ലയനത്തെ പ്രധാനമന്ത്രി നരേന്ദ്രമോദി അഭിനന്ദിച്ചു.\nഇരു പക്ഷത്തേയും പ്രമുഖ നേതാക്കള് അണ്ണാ ഡിഎംകെ ആസ്ഥാനത്തെത്തി ചര്‍ച്ച നടത്തിയാണ് തീരുമാനം എടുത്തത്. തുടര്‍ന്ന് പന്നീര്‍സെല്‍വം ഉപമുഖ്യമന്ത്രിയായി സത്യപ്രതിജ്ഞ ചെയ്തു. ധനമന്ത്രി സ്ഥാനവും പന്നീര്‍സെല്‍വത്തിനാണ്. പന്നീര്‍സെല്‍വത്തിന്റെ ഒരു വിശ്വസ്തനും മന്ത്രിയായി സത്യപ്രതിജ്ഞ ചെയ്തു.\nതങ്ങളുടെ ആദ്യ പരിഗണന നഷ്ടപ്പെട്ട പാര്‍ട്ടി ചിഹ്നമായ രണ്ടി തിരിച്ചെടുക്കല് ആയിരിക്കുമെന്ന് ലയനത്തിന് ശേഷം ഇ പളനിസ്വാമി പറഞ്ഞു. ‘അമ്മ നല്‍കിയ വാഗ്ദാനങ്ങള് ഞങ്ങള് നിറവേറ്റും. തനിക്ക് ശേഷം 100 വര്‍ഷക്കാലം എഐഎഡിഎംകെ നിലനില്‍ക്കുമെന്നാണ് അമ്മ പറഞ്ഞത്. അതിന്റെ യാഥാര്‍ത്ഥ്യത്തിന് വേണ്ടി ഞങ്ങല് പ്രവര്‍ത്തിക്കും,’ പളനിസ്വാമി വ്യക്തമാക്കി.\nശശികലയെ പാര്‍ട്ടിയില്‍നിന്നു പുറത്താക്കണമെന്ന ആവശ്യവുമായി ഒപിഎസ് പക്ഷം ഉറച്ചു നിന്നതുമൂലമാണ് ലയന പ്രഖ്യാപനം വൈകിയത്. അനധികൃത സ്വത്ത് സന്പാദന കേസില് പരപ്പന അഗ്രഹാര ജയിലില് ശിക്ഷ അനുഭവിക്കുകയാണ് ശശികല.\nThe otherwise ‘absent’ #TNGuv was here in Chennai on time & this handshake was official #AIADMKMerger 😂😂😉 pic.twitter.com/HgieHkwH41\n— Shabbir Ahmed (@Ahmedshabbir20) August 21, 2017\nഗവര്‍ണര് വിദ്യാസാഗര് റാവുവും ചെന്നൈയില് എത്തിയിട്ടുണ്ട്. ലയനത്തിന്റെ മുന്നോടിയായി പാര്‍ട്ടി ആസ്ഥാനത്ത് പ്രവര്‍ത്തകര് മധുരം വിതരണം ചെയ്തും പടക്കം പൊട്ടിച്ചും ആഹ്‌ളാദം പങ്കിട്ടു. പാര്‍ട്ടി രണ്ട് ചേരികളായതോടെ രണ്ടില ചിഹ്നം മരവിപ്പിച്ച തെരഞ്ഞെടുപ്പ് കമ്മീഷനിലേക്കാണ് മുഴുവന് ശ്രദ്ധയും പോകുന്നത്.\nഇരുവിഭാഗവും ലയിക്കുന്നതിനു പിന്നാലെ ബി.ജെ.പി മുന്നണിയിലേക്ക് എത്തുമെന്നാണ് പ്രതീക്ഷിക്കുന്നത്. ചൊവ്വ, ബുധന് ദിവസങ്ങളില് തമിഴ്‌നാട്ടില് സന്ദര്‍ശനം നടത്തുന്ന ബി.ജെ.പി ദേശീയ അധ്യക്ഷന് അമിത് ഷാ അണ്ണാ ഡി.എം.കെ നേതാക്കളായ പനീര്‍ശെല്‍വം പളനിസാമി എന്നിവരുമായി ചര്‍ച്ച നടത്തുമെന്നാണ് വിവരം.\nCategories: More, Views Tags: #OPSvsEPS, shashikala


Difference between revisions of "യുങ് എന്ന മനുഷ്യൻ" - Sayahna\nDifference between revisions of "യുങ് എന്ന മനുഷ്യൻ"\nRevision as of 02:43, 15 April 2014 (view source)\nLatest revision as of 04:59, 28 April 2014 (view source)\n[[File:Sesshu.jpg|thumb|left|200px|സെസ്ഷു]][http://en.wikipedia.org/wiki/Sesshu സെസ്ഷു] (Sesshu, 1420–1506) ജപ്പാനിലെ കലാകാരനും സെന് പുരോഹിതനുമായിരുന്നു. അദ്ദേഹത്തെക്കുറിച്ച് ഒരു കഥയുണ്ട്. ചിത്രകലയോടുള്ള അതിരു കടന്ന അഭിനിവേശം കൊണ്ട് സെസ്ഷുവിനു വിശുദ്ധ ഗ്രന്ഥങ്ങള് വായിക്കാന് വൈമുഖ്യം വന്നുപോയിയെന്നു ദേവാലയത്തിലെ പ്രധാനപ്പെട്ട പുരോഹിതന് മനസ്സിലാക്കി. പല തവണ അദ്ദേഹം ആ ചെറുപ്പക്കാരനെ ശാസിച്ചു. അപ്പോഴൊക്കെ അയാള് വേദനിച്ചെങ്കിലും ചിത്രരചനയില് നിന്നു പിന്മാറാന് കഴിഞ്ഞതേയില്ല. കുറ്റബോധം കൂടുതലായപ്പോള് തന്നെ ദേവാലയത്തിലെ തൂണില് കൈകളും കാലുകളും കെട്ടിവയ്ക്കാന് അയാള് അധികാരികളോട് അപേക്ഷിച്ചു. “ഈ ദുശ്ശീലം ഒരു ദിവസത്തേയ്ക്കു മാറ്റാന് കഴിഞ്ഞാല് എല്ലാക്കാലത്തേക്കുമായി ഞാനതു മാറ്റും” എന്നു സെസ്ഷു അവരെ അറിയിച്ചു. മണിക്കൂറുകള് കഴിഞ്ഞപ്പോള് മനസ്സിന്റെ തകര്‍ച്ച വേദനയായി മാറി. അയാള് കരഞ്ഞു. കണ്ണീര് നിരന്തരം ഒഴുകിയതു കൊണ്ട് അയാള് നിന്ന സ്ഥലമാകെ നനഞ്ഞു; കുതിര്‍ന്നു. സെസ്ഷുവിന്റെ കാല് വിരല് സ്വയം ചലനം കൊണ്ടു. സായാഹ്നത്തില് പുരോഹിതന്മാര് വന്നു നോക്കിയപ്പോള് യുവാവിന്റെ കാലിനടുത്ത് ഒരു ചത്ത എലി കിടക്കുന്നതായി കണ്ടു. സൂക്ഷിച്ചു നോക്കിയപ്പോള് അതു മരിച്ച എലിയല്ലെന്നു സെസ്ഷു പെരുവിരല് കൊണ്ടു വരച്ച എലിയുടെ രൂപമാണെന്നും അവര്‍ക്കു മനസ്സിലായി.\n[http://en.wikipedia.org/wiki/Laurens_Van_Der_Post ലോറന്‍സ് വാന് ഡെര് പോസ്റ്റ്] (Laurens Van Der Post) എന്ന ഗ്രന്ഥകാരന്റെ “Yet Being Someone Other” എന്ന മനോഹരമായ ആത്മകഥയില് കണ്ട കഥയാണ് ഇത്. വാന് ഡെര് പോസ്റ്റ് ഭടനായിരുന്നു. ജപ്പാന്‍കാരുടെ തടവുകാരനായിരുന്നു. ബ്രിട്ടീഷ് മിനിസ്റ്ററുടെ മിലിറ്ററി അറ്റഷേയായിരുന്നു. അങ്ങനെ പലതും. ഈ തൂണുകളിലെല്ലാം അദ്ദേഹത്തെ കെട്ടിവച്ചിരുന്നെങ്കിലും സ്വയമറിയാതെയെന്ന മട്ടില് അദ്ദേഹം കലാത്മകങ്ങളായ കൃതികള് രചിച്ചു. അവയില് ഒന്നാണ് ആത്മകഥ. അതിനെക്കാള് മനോഹരവും ഉദാത്തവുമാണ് “Jung and the Story of Our Time” എന്ന പുസ്തകം. ഞാൻ അതു വായിച്ച് അനിര്‍വാച്യമായ അനുഭൂതിക്കു വിധേയനായി വളരെ നേരം ഇരുന്നു പോയി. അത്രകണ്ട് ഇതു സമുജ്ജ്വലവും ചിന്താസുന്ദരവുമാണ്.\n[http://en.wikipedia.org/wiki/Laurens_Van_Der_Post ലോറന്‍സ് വാന് ഡെര് പോസ്റ്റ്] (Laurens Van Der Post) എന്ന ഗ്രന്ഥകാരന്റെ “Yet Being Someone Other” എന്ന മനോഹരമായ ആത്മകഥയില് കണ്ട കഥയാണ് ഇത്. വാന് ഡെര് പോസ്റ്റ് ഭടനായിരുന്നു. ജപ്പാന്‍കാരുടെ തടവുകാരനായിരുന്നു. ബ്രിട്ടീഷ് മിനിസ്റ്ററുടെ മിലിറ്ററി അറ്റഷേയായിരുന്നു. അങ്ങനെ പലതും. ഈ തൂണുകളിലെല്ലാം അദ്ദേഹത്തെ കെട്ടിവച്ചിരുന്നെങ്കിലും സ്വയമറിയാതെയെന്ന മട്ടില് അദ്ദേഹം കലാത്മകങ്ങളായ കൃതികള് രചിച്ചു. അവയില് ഒന്നാണ് ആത്മകഥ. അതിനെക്കാള് മനോഹരവും ഉദാത്തവുമാണ് “Jung and the Story of Our Time” എന്ന പുസ്തകം. ഞാന് അതു വായിച്ച് അനിര്‍വാച്യമായ അനുഭൂതിക്കു വിധേയനായി വളരെ നേരം ഇരുന്നു പോയി. അത്രകണ്ട് ഇതു സമുജ്ജ്വലവും ചിന്താസുന്ദരവുമാണ്.\n[[File:Jung.jpg|thumb|200px|right|യുങ്]][http://en.wikipedia.org/wiki/Carl_Jung യുങിന്] എഴുപതു വയസ്സു കഴിഞ്ഞപ്പോഴാണ് വാന് ഡെര് പോസ്റ്റ് അദ്ദേഹത്തെ പരിചയപ്പെട്ടത്. ആദ്യത്തെ സന്ദര്‍ശനത്തില്‍ത്തന്നെ അവര് അഞ്ചു മണിക്കൂറോളം സംസാരിച്ചു. തന്റെ ആഫ്രിക്കന് ജീവിതത്തില് കേള്‍ക്കാനിടയായ ശബ്ദങ്ങള് പോലെ; അവിടത്തെ സംഭാഷണങ്ങള് പോലെയായിരുന്നു അവരുടെ സംഭാഷണം. സിംഹത്തിന്റെ ശബ്ദം, പുലിയുടെ കടുത്ത ചുമ, ഇഷ്ടമുള്ള മരത്തില് നിന്ന് ആന പുറന്തോടു വലിച്ചുകീറുമ്പോള് വെടി പൊട്ടുന്ന തോക്കില് നിന്നുണ്ടാകുന്ന ശബ്ദം, കുറ്റിക്കാട്ടിലെ മാന് ധൈര്യമാര്‍ജ്ജിക്കുന്നതിനു വേണ്ടി കേള്‍പ്പിക്കുന്ന ശബ്ദം, നക്ഷത്രങ്ങള് നിറഞ്ഞ ജലാശയങ്ങളില് തവള കേള്‍പ്പിക്കുന്ന ശബ്ദം — ഇവയ്ക്കു പുറമേ ആദ്യത്തെ മഞ്ഞു വീഴുമ്പോള് ഭൂമി പുറപ്പെടുവിക്കുന്ന സൗരഭ്യം, ഇവയെല്ലാം ഓര്‍മ്മയിൽ എത്തുകയായി ആ സംഭാഷണം നിര്‍വഹിച്ചു കൊണ്ടിരുന്നപ്പോള്. സംഭാഷണത്തിനു ശേഷം താന് ആഫ്രിക്കയെക്കുറിച്ച് ഒരു പുസ്തകം എഴുതിയിട്ടുണ്ടെന്നും അതില് ഇലിസബത്ത് രാജ്ഞിയുടെ കാലത്തെ സര് തോമസ് ബ്രൗണിന്റെ ഒരു വാക്യം എടുത്തുചേര്‍ത്തിട്ടുണ്ടെന്നും വാന് ഡെര് പോസ്റ്റ് യുങിനോടു പറഞ്ഞു. വാക്യമിതാണ്: We carry with us the wonders we seek without us: there is all Africa and her prodigies in us. ഇതു യുങിനെ വല്ലാതെ ചലനം കൊള്ളിച്ചു. അദ്ദേഹമതു കുറിച്ചെടുത്തു.\n[[File:Jung.jpg|thumb|200px|right|യുങ്]][http://en.wikipedia.org/wiki/Carl_Jung യുങിന്] എഴുപതു വയസ്സു കഴിഞ്ഞപ്പോഴാണ് വാന് ഡെര് പോസ്റ്റ് അദ്ദേഹത്തെ പരിചയപ്പെട്ടത്. ആദ്യത്തെ സന്ദര്‍ശനത്തില്‍ത്തന്നെ അവര് അഞ്ചു മണിക്കൂറോളം സംസാരിച്ചു. തന്റെ ആഫ്രിക്കന് ജീവിതത്തില് കേള്‍ക്കാനിടയായ ശബ്ദങ്ങള് പോലെ; അവിടത്തെ സംഭാഷണങ്ങള് പോലെയായിരുന്നു അവരുടെ സംഭാഷണം. സിംഹത്തിന്റെ ശബ്ദം, പുലിയുടെ കടുത്ത ചുമ, ഇഷ്ടമുള്ള മരത്തില് നിന്ന് ആന പുറന്തോടു വലിച്ചുകീറുമ്പോള് വെടി പൊട്ടുന്ന തോക്കില് നിന്നുണ്ടാകുന്ന ശബ്ദം, കുറ്റിക്കാട്ടിലെ മാന് ധൈര്യമാര്‍ജ്ജിക്കുന്നതിനു വേണ്ടി കേള്‍പ്പിക്കുന്ന ശബ്ദം, നക്ഷത്രങ്ങള് നിറഞ്ഞ ജലാശയങ്ങളില് തവള കേള്‍പ്പിക്കുന്ന ശബ്ദം — ഇവയ്ക്കു പുറമേ ആദ്യത്തെ മഞ്ഞു വീഴുമ്പോള് ഭൂമി പുറപ്പെടുവിക്കുന്ന സൗരഭ്യം, ഇവയെല്ലാം ഓര്‍മ്മയില് എത്തുകയായി ആ സംഭാഷണം നിര്‍വഹിച്ചു കൊണ്ടിരുന്നപ്പോള്. സംഭാഷണത്തിനു ശേഷം താന് ആഫ്രിക്കയെക്കുറിച്ച് ഒരു പുസ്തകം എഴുതിയിട്ടുണ്ടെന്നും അതില് ഇലിസബത്ത് രാജ്ഞിയുടെ കാലത്തെ സര് തോമസ് ബ്രൗണിന്റെ ഒരു വാക്യം എടുത്തുചേര്‍ത്തിട്ടുണ്ടെന്നും വാന് ഡെര് പോസ്റ്റ് യുങിനോടു പറഞ്ഞു. വാക്യമിതാണ്: We carry with us the wonders we seek without us: there is all Africa and her prodigies in us. ഇതു യുങിനെ വല്ലാതെ ചലനം കൊള്ളിച്ചു. അദ്ദേഹമതു കുറിച്ചെടുത്തു.\nസംഭാഷണത്തിനിടയില് യുങ് ഒന്നു ചിരിച്ചു. Olympian ചിരിയായിരുന്നു അത് (മൗണ്ട് ഒലിമ്പസിലെ ദേവനെ സംബന്ധിച്ചത്). അതേ സമയം മനുഷ്യത്വപൂര്‍ണ്ണവും. തന്റെ ജന്മദേശമായ ആഫ്രിക്കന് നാട്ടിലെ ബുഷ്മാന് ചിരിക്കുന്നതു പോലെയുള്ള ചിരിയായിരുന്നു അതെന്ന് വാന് ഡെര് പോസ്റ്റ് പറയുന്നു. ആ രീതിയില് ഒരു ചിരി കേള്‍ക്കാന് അദ്ദേഹം തനിക്കുള്ളതെല്ലാം വിൽ‌ക്കാന് പോലും സന്നദ്ധനായിരുന്നു.\n‘ബുഷ്മാനെപ്പോലെ ചിരിക്കാന് താങ്കള്‍ക്കു മാത്രമേ കഴിയൂ’ എന്ന് വാന് ഡെര് പോസ്റ്റ് അദ്ദേഹത്തോടു പറഞ്ഞു. അതു കേട്ടു യുങ് കൂടുതല് ചിരിച്ചു. ഇറ്റലിയില് നിന്നു സ്വിറ്റ്സര്‍ലണ്ടിലേക്കു പോകുന്ന വിനോദസഞ്ചാരികള് യുങിന്റെ ചിരി കേട്ട് അത്ഭുതത്തോടെ ആ വീട്ടിലുള്ള സ്ത്രീയോടു ചോദിക്കുമായിരുന്നു: “ഈ വലിഞ്ഞുകയറ്റം ക്ഷമിക്കൂ. അത്ഭുതകരമായ വിധത്തില് ഇങ്ങനെ ചിരിച്ചതാര്?” ഇതുപോലെയുള്ള ചില സംഭവങ്ങളിലൂടെയാണ് വാന് ഡെര് പോസ്റ്റ് യുങിന്റെ സ്വഭാവസവിശേഷതകള് പ്രകാശിപ്പിക്കുക.\nസൗന്ദര്യാത്മകവും ചിന്താപരവുമായ ഈ ഗ്രന്ഥത്തിലൂടെ തെളിഞ്ഞു വരുന്ന യുങിന്റെ രൂപത്തിന്റെ ആയിരത്തില് ഒരംശം പോലും ഈ ചെറിയ വിവരണത്തിലൂടെ വ്യക്തമാക്കാന് എനിക്കു കഴിയില്ല. അതിനു ഗ്രന്ഥം തന്നെ വായിക്കണം. അതുകൊണ്ടു പര്യവസാനമായിക്കൊള്ളട്ടെ. വടിയില് കൂടുതലായി ശരീരം താങ്ങിക്കൊണ്ടു യുങ് വാന് ഡെര് പോസ്റ്റിന്റെ മുന്‍പില് നിന്നു. സ്കൂള് ബോയ് ഇംഗ്ലീഷില് “I’ll be seeing you” എന്നു യുങ് അദ്ദേഹത്തോടു പറഞ്ഞു. പക്ഷേ, കണ്ടില്ല. ഏതാനും ആഴ്ചകള് കഴിഞ്ഞപ്പോള് ലോകം കണ്ട ധിഷണാശാലികളില് പ്രധാനനും മനുഷ്യസ്നേഹികളില് അദ്വിതീയനുമായ യുങ് മരിച്ചു. ജീവിതത്തിന്റെ ദീര്‍ഘതയ്ക്കും ജീനിയസ്സിന്റെ പരമോത്കൃഷ്ടതയ്ക്കും തമ്മില് ബന്ധമുണ്ട്. ചെയ്യേണ്ട ജോലി ചെയ്തു തീര്‍ക്കുന്നതിനു വേണ്ടി പ്രകൃതി വ്യക്തിക്കു ജീവിതം നീട്ടിക്കൊടുക്കുന്നു. അനുഷ്ഠിക്കേണ്ടത് അനുഷ്ഠിച്ചു തീരുന്നതു വരെ ആ വ്യക്തി മരിക്കുന്നില്ല. അപ്പോള് ചെറുപ്പത്തില് മരിച്ചു പോകുന്നവരോ എന്ന ചോദ്യമുണ്ടാകും. ഹ്രസ്വമായ കാലയളവില് അവര് ചെയ്ത കൃത്യങ്ങളുടെ ‘ഇംപാക്റ്റ്’ ജനങ്ങളില് ഉണ്ടാകുന്നതിനു വേണ്ടിയാണ് അവരെ നേരത്തേ അന്തരിപ്പിക്കുന്നത്. കാലം കഴിഞ്ഞ് വാന് ഡെര് പോസ്റ്റിന് ഒരു ദര്‍ശനമുണ്ടായി. വീട്ടിന്റെ ഉദ്യാനത്തിലെ ഗെയ്റ്റിന്റെ അടുത്ത് യുങ് നിന്നു കൈ വീശിക്കൊണ്ടു പറഞ്ഞു: ‘I’ll be seeing you.” അതു പറഞ്ഞിട്ട് മലയുടെ അപ്പുറത്തേക്കിറങ്ങി അദ്ദേഹം അപ്രത്യക്ഷനായി. ഇംഗ്ലീഷില് ‘ഫാസിനേറ്റിങ്’ എന്നു പറയാറുണ്ടല്ലോ. ആ വിശേഷണം പ്രത്യക്ഷരം ചേരും ഈ പുസ്തകത്തിന് (Penguin Book,￡5.00).\nLatest revision as of 04:59, 28 April 2014


ഫലസ്തീനികളുടെ പ്രതിഷേധ പ്രകടനത്തിന് നേരെ ഇസ്രയേല് വെടിവെപ്പ്: നാല് മരണം, 120ലധികം പേര്‍ക്ക് പരിക്ക്\nഇസ്രായേലില് നിന്ന് പുറത്താക്കപ്പെട്ട ഫലസ്തീനികള്‍ക്ക് തിരികെയെത്താനുള്ള അവകാശത്തിനായാണ് ഗസയില് പ്രതിഷേധം നടത്തുന്നത്. വെള്ളിയാഴ്ചത്തെ പ്രതിഷേധ പ്രകടനത്തിന് നേരെയാണ് സൈന്യം വെടിവെപ്പ് നടത്തിയത്.\n21 Jul, 2018 at 03:37 AM\nഇസ്രയേല് ഫലസ്തീന് സംഘര്‍ഷം ശക്തമാകുന്നു. ഗസയില് ഫലസ്തീനികള് നടത്തിയ പ്രതിഷേധ പ്രകടനത്തിന് നേരെ ഇസ്രയേല് സൈന്യം നടത്തിയ വെടിവെപ്പില് നാല് പേര് കൊല്ലപ്പെട്ടു. 120ലധികം പേര്‍ക്ക് പരിക്കേറ്റിട്ടുണ്ട്. മരണസംഖ്യ ഇനിയും ഉയരുമെന്നാണ് റിപ്പോര്‍ട്ട്.\nഇസ്രായേലില് നിന്ന് പുറത്താക്കപ്പെട്ട ഫലസ്തീനികള്‍ക്ക് തിരികെയെത്താനുള്ള അവകാശത്തിനായാണ് ഗസയില് പ്രതിഷേധം നടത്തുന്നത്. വെള്ളിയാഴ്ച നടത്തിയ പ്രതിഷേധ പ്രകടനത്തിന് നേരെയാണ് ഇസ്രയേല് സൈന്യം ശക്തമായ വെടിവെപ്പ് നടത്തിയത്. നാല് പേരാണ് വെടിവെപ്പില് കൊല്ലപ്പെട്ടത്. വെടിവെപ്പിന് പുറമെ ടിയര് ഗ്യാസ് പ്രയോഗവും ഉണ്ടായിരുന്നു. ആക്രമണത്തില് 120ലധികം പേര്‍ക്ക് പരിക്കേറ്റതായി ഗസ ആരോഗ്യമന്ത്രാലയം അറിയിച്ചു. ഇതില് പലരുടെയും നില ഗുരുതരമെന്നാണ് റിപ്പോര്‍ട്ട്.\nഗസയിലെ വിവിധ ഭാഗങ്ങളില് ഇസ്രായേല് സൈന്യം ശക്തമായ വ്യോമാക്രമണം തുടരുകയാണ്. ഹമാസിന്റെ ശക്തികേന്ദ്രങ്ങളെ ലക്ഷ്യം വെച്ചാണ് ആക്രമണം. കഴിഞ്ഞ ദിവസം നടന്ന ആക്രണത്തില് മൂന്ന് ഹമാസ് പ്രവര്‍ത്തകര് കൊല്ലപ്പെട്ടിരുന്നു. അതേസമയം ആക്രമണം ഫലസ്തീനികള്‍ക്ക് നേരെയല്ലെന്നും ഹമാസിന് നേരെയാണെന്നും ഇസ്രയേല് സൈന്യം പ്രതികരിച്ചു. എന്നാല് യാതൊരു പ്രകോപനവും കൂടാതെയാണ് സൈന്യത്തിന്റെ ആക്രമണമെന്ന് ഫലസ്തീനികള് വ്യക്തമാക്കുന്നു.\nമാര്‍ച്ച് 30ന് ആരംഭിച്ച മാര്‍ച്ചില് ഇതുവരെ 140 ഫലസ്തീനികളാണ് കൊല്ലപ്പെട്ടത്. 16,000 ലധികം പേര്‍ക്ക് പരിക്കേല്‍ക്കുകയും ചെയ്തിട്ടുണ്ട്.\nPalestinianIsraeli armyGaza City


വയനാട്ടില് കുരങ്ങുകള്‍ക്ക് പിന്നാലെ പൂച്ചകള് ചാകുന്നു; വൈറസ് എന്ന് നിഗമനം, കടുവയുടെ ജഡം - The Malayalam speaking community\nApr 14, 2020 - 10:03 Updated: Apr 14, 2020 - 10:04\nകുരങ്ങുകള്‍ക്ക് പിന്നാലെ വയനാട്ടില് പൂച്ചകള് ചാകുന്നു. മാനന്തവാടി കണിയാരം, കുഴിനിലം പ്രദേശങ്ങളിലാണ് നിരവധി പൂച്ചകള് ചത്തത്. മൃഗസംരക്ഷണ വകുപ്പ് ഉദ്യോഗസ്ഥരെത്തി പരിശോധന നടത്തി. വൈറസ് ബാധയാണെന്നാണ് പ്രാഥമിക നിഗമനം. കൊറോണ വൈറസുമായി ബന്ധപ്പെട്ട നിരീക്ഷണത്തില് കഴിയുന്നവര് വളര്‍ത്തുമൃഗങ്ങളുമായി ഇടപഴകുന്നത് ഒഴിവാക്കുന്നതാണ് നല്ലതെന്ന് ഉദ്യോഗസ്ഥര് പറഞ്ഞു.\nകണിയാരം ലക്ഷംവീട് പ്രദേശത്ത് ഒരാഴ്ച്ചക്കിടെ എട്ട് പൂച്ചകളും കുഴിനിലത്ത് മൂന്ന് പൂച്ചകളുമാണ് ചത്തത്. മൃഗസംരക്ഷണ വകുപ്പ് എപ്പിഡമോളജിസ്റ്റ് ഡോ. ദിലീപ് ഫല്‍ഗുണന്റെ നേതൃത്വത്തിലാണ് പരിശോധന നടന്നത്. ചത്ത പൂച്ചകളുടെ സാംപിളുകള് പരിശോധിക്കാന് തീരുമാനിച്ചു. വൈറസ് ബാധയേറ്റതാകാം മരണ കാരണം എന്നാണ് പ്രാഥമിക നിഗമനം. ആശങ്കപ്പെടാനില്ലെന്നും ഉദ്യോഗസ്ഥര് പറഞ്ഞു. നേരത്തെ ജില്ലയില് കുരങ്ങുകള് ചത്തത് ആശങ്ക വര്‍ധിപ്പിച്ചിരുന്നു. കുരങ്ങുപനിയും റിപ്പോര്‍ട്ട് ചെയ്തിരുന്നു. അതിനിടെ വയനാട് വന്യജീവി സങ്കേതത്തിലെ കുറിച്യാട് മേഖലയില് കടുവയെ ചത്തനിലയില് കണ്ടെത്തി. ആറ് വയസുള്ള ആണ്‍കടുവയുടെ ജഡമാണ് കണ്ടത്. താത്തൂര് സെക്ഷനില് അമ്പതേക്കര് വനമേഖലയിലായിരുന്നു ജഡം. രണ്ട് ദിവസം മുമ്പ് ചത്തതാണെന്ന് കരുതുന്നു. വേനല് കടുക്കുമ്പോള് വന്യജീവികള് ചാകുന്നത് പതിവാണ് എന്നാണ് അധികൃതരുടെ വിശദീകരണം\nനിപയും കൊവിഡും വ്യാപിച്ചത് സമാനമായ രീതിയിൽ?; കേരളത്തിലെ വവ്വാലുകളിൽ കൊറോണ വൈറസ്...\n‘എല്ലാവർക്കും ക്ഷേമവും സൗഖ്യവും ഉണ്ടാവട്ടെ’ ; വിഷു ആശംസകൾ നേർന്ന് പ്രധാനമന്ത്രി\nEditor Apr 20, 20200343\nEditor Apr 15, 20200755\nPadmaSree Dr.PK Varier കോവിഡ് പ്രതിരോധ മാർഗ്ഗങ്ങളെ കുറിച്ച്...\nEditor Apr 11, 20200460\nനിപയും കൊവിഡും വ്യാപിച്ചത് സമാനമായ രീതിയിൽ?; കേരളത്തിലെ...


ഒറ്റദിനത്തിൽ 808പേർ | Thrissur | Kerala | Deshabhimani | Thursday Oct 1, 2020\nറെക്കോഡുകൾ മറികടന്ന് ജില്ലയിൽ കോവിഡ് രോഗികളുടെ എണ്ണം കുതിച്ചുയരുന്നു. ഒരോ ദിവസവും കടന്നുപോകുന്നത് തീവ്രവ്യാപന സാധ്യതയിലൂടെ. സമ്പർക്ക വ്യാപനം കൂടുന്നതും ഉറവിടമറിയാത്ത രോഗികളുണ്ടാകുന്നതും ആശങ്ക പടർത്തുന്നു.\nബുധനാഴ്ച മാത്രം 808 പേർക്കാണ് രോഗം സ്ഥീരികരിച്ചത്. ജില്ലയിൽ ഇതുവരെ റിപ്പോർട്ട് ചെയ്ത ഏറ്റവും ഉയർന്ന കണക്കാണിത്. 799 പേർക്കും സമ്പർക്കത്തിലൂടെയാണ് രോഗം. 17 കേസുകളുടെ ഉറവിടം അറിയില്ല. ബുധനാഴ്ച 155 പേർ രോഗമുക്തരായി. ജില്ലയിൽ രോഗബാധിതരായി ചികിത്സയിൽ കഴിയുന്നവരുടെ എണ്ണം 5530 ആണ്. തൃശൂർ സ്വദേശികളായ 140 പേർ മറ്റു ജില്ലകളിലെ ആശുപത്രികളിലുണ്ട്. ജില്ലയിൽ ഇതുവരെ കോവിഡ് സ്ഥിരീകരിച്ചവരുടെ എണ്ണം 13641 ആണ്. അസുഖബാധിതരായ 7989 പേരാണ് ആകെ രോഗമുക്തരായി ആശുപത്രി വിട്ടത്.\nസമ്പർക്ക ക്ലസ്റ്ററുകൾ : വലപ്പാട് മണപ്പുറം ക്ലസ്റ്റർ 5, ജൂബിലി മിഷൻ മെഡിക്കൽ കോളജ് ഹോസ്പിറ്റൽ ക്ലസ്റ്റർ (ആരോഗ്യ പ്രവർത്തകർ) 2, ജനറൽ ഹോസ്പിറ്റൽ ക്ലസ്റ്റർ (ആരോഗ്യ പ്രവർത്തകർ) 1, അമല ഹോസ്പിറ്റൽ ക്ലസ്റ്റർ (ആരോഗ്യ പ്രവർത്തകർ) 1, മറ്റ് സമ്പർക്ക കേസുകൾ 761. കൂടാതെ 8 ആരോഗ്യ പ്രവർത്തകർക്കും4ഫ്രന്റ് ലൈൻ വർക്കർമാർക്കും മറ്റ് സംസ്ഥാനങ്ങളിൽനിന്ന് വന്ന5പേർക്കും വിദേശത്തുനിന്ന് വന്ന4പേർക്കും കോവിഡ് സ്ഥിരീകരിച്ചു.\nരോഗികളിൽ 60 വയസ്സിന് മുകളിൽ 46 പുരുഷൻമാരും 52 സ്ത്രീകളും 10 വയസ്സിന് താഴെ 29 ആൺകുട്ടികളും 26 പെൺകുട്ടികളുമുണ്ട്.\n2234 പേർ വീടുകളിൽ ചികിത്സയിൽ കഴിയുന്നു.\n9788 പേർ വീടുകളിൽ നിരീക്ഷണത്തിലാണ്. 328 പേരെയാണ് ബുധനാഴ്ച ആശുപത്രിയിൽ പുതുതായി പ്രവേശിപ്പിച്ചത്. 4188 പേർക്ക് ആന്റിജൻ പരിശോധന നടത്തി. മൊത്തം 4780 സാമ്പിളുകളാണ് ബുധനാഴ്ച പരിശോധിച്ചത്. ഇതുവരെ ആകെ 156491 സാമ്പിളുകളാണ് പരിശോധനയ്ക്ക് അയച്ചത്. ബുധനാഴ്ച 482 ഫോൺ വിളികളാണ് ജില്ലാ കൺട്രോൾ സെല്ലില്ലേക്ക് വന്നത്.\n87 പേർക്ക് സൈക്കോ സോഷ്യൽ കൗൺസിലർമാർവഴി കൗൺസലിങ് നൽകി. റെയിൽവേ സ്റ്റേഷനുകളിലും ബസ് സ്റ്റാൻഡുകളിലുമായി 320 പേരെ സ്‌ക്രീനിങ് ചെയ്തു.


മൃതദേഹത്തിൽ നിന്നും രോഗം പകരാനുള്ള സാധ്യത കുറവ് - The Kerala Online\nPosted on July 28, 2020 Author Chief Editor\tComments Off on മൃതദേഹത്തിൽ നിന്നും രോഗം പകരാനുള്ള സാധ്യത കുറവ്\nതിരുവനന്തപുരം: കോവിഡ് വൈറസുകൾ ഒരാളിൽ നിന്നും മറ്റൊരാളിലേയ്ക്ക് പകരുന്നത് രോഗബാധയുള്ളയാൾ ചുമക്കുമ്പോഴോ തുമ്മുമ്പോഴോ സംസാരിക്കുമ്പോഴോ പുറത്തേയ്ക്ക് തെറിക്കുന്ന ശരീരസ്രവത്തിന്റെ കണങ്ങളിലൂടെയാണെന്നും മൃതദേഹത്തിൽ നിന്നും രോഗം പകരാനുള്ള സാധ്യത വളരെ കുറവാണെന്നും മുഖ്യമന്ത്രി പിണറായി വിജയൻ പറഞ്ഞു.\nമൃതദേഹത്തെ തൊടുമ്പോഴോ ചുംബിക്കുമ്പോഴോ മറ്റോ സംഭവിക്കാവുന്ന രോഗബാധയുടെ വളരെ നേരിയ സാധ്യത മാത്രമാണുള്ളത്. കേന്ദ്ര സർക്കാർ കോവിഡ് 19 പ്രോട്ടോക്കോൾ പുറത്തിറക്കിയിട്ടുണ്ട്. അതിൽ മൃതദേഹത്തെ കൈകാര്യം ചെയ്യുന്നതിലും സംസ്‌കരിക്കുന്നതിലും പാലിക്കേണ്ട ശാസ്ത്രീയമായ രീതികൾ നിഷ്‌കർഷിക്കുന്നുണ്ട്. അതുപ്രകാരമാണ് ആരോഗ്യപ്രവർത്തകർ ഇത്തരം സാഹചര്യങ്ങളെ കൈകാര്യം ചെയ്യുന്നത്. ശവമടക്കുകയോ ദഹിപ്പിക്കുകയോ ചെയ്യേണ്ട സന്ദർഭത്തിൽ ഈ പ്രോട്ടോക്കോൾ കൃത്യമായി പാലിക്കുന്നു.\nവൈദ്യുത ശ്മശാനങ്ങളിൽ ദഹിപ്പിക്കുന്നത് 800 ഡിഗ്രി സെൽഷ്യസ് വരെ വരുന്ന വളരെ ഉയർന്ന താപനിലയിൽ ആയതിനാൽ വൈറസുകൾ വായു വഴി പകരുന്നതിന് യാതൊരു സാധ്യതയുമില്ല. യുക്തിയ്ക്ക് ഒരു തരത്തിലും നിരക്കാത്തതാണ് ഇത്തരം ആശങ്കകൾ. യഥാർഥത്തിലുള്ള പ്രശ്നം ഇത്തരം സന്ദർഭങ്ങളിൽ ഉണ്ടാകുന്ന ആൾക്കൂട്ടമാണ്. അവിടെ കൂടുന്നവരിൽ രോഗവ്യാപനം ഉണ്ടാകാം. ഇതു സാധൂകരിക്കുന്ന നിരവധി സംഭവങ്ങൾ ഇതിനകം ഉണ്ടായി. അക്കാര്യമാണ് നാം ശ്രദ്ധിക്കേണ്ടത്. അവിടെയാണ് ആരോഗ്യവകുപ്പിന്റെ നിർദ്ദേശങ്ങൾ പിന്തുടരേണ്ടത്. അല്ലാതെ, ആരെങ്കിലും ഉണ്ടാക്കുന്ന തെറ്റിദ്ധാരണയുടെ പുറത്ത് മൃതദേഹങ്ങളുടെ സംസ്‌കാരം തടയാൻ വേണ്ടി കൂട്ടം കൂടുകയല്ല വേണ്ടത്. അങ്ങനെ കൂട്ടം കൂടുന്നതാണ് അപകടം. അതിനു നേതൃത്വം കൊടുക്കാൻ ജനപ്രതിനിധി പോലും ഉണ്ടായി എന്നത് അപമാനകരമാണ്. ആ കേസിൽ ശക്തമായ ഇടപെടാൻ പൊലീസിന് നിർദേശം നൽകിയിട്ടുണ്ട്. മരണപ്പെട്ട വ്യക്തിയോട് അനാദരവ് കാണിക്കുന്നത് സംസ്‌കാരമുള്ള സമൂഹത്തിനു ചേർന്ന നടപടില്ലെന്നും മുഖ്യമന്ത്രി പറഞ്ഞു.\nTagged covid & dead body, kerala chief minister, മൃതദേഹത്തിൽ നിന്നും രോഗം


‘ഇന്ത്യ നമ്മുടെതാണ്, നശിപ്പിക്കാന് അനുവദിക്കരുത്’; ക്രിക്കറ്റില് വര്‍ഗീയ ചേരിതിരിവുണ്ടാക്കാനുള്ള ശ്രമത്തിനെതിരെ രാഹുല് ഗാന്ധി\n‘ഇന്ത്യ നമ്മുടെതാണ്, നശിപ്പിക്കാന് അനുവദിക്കരുത്’; ക്രിക്കറ്റില് വര്‍ഗീയ ചേരിതിരിവുണ്ടാക്കാനുള്ള ശ്രമത്തിനെതിരെ രാഹുല് ഗാന്ധി\nക്രിക്കറ്റുമായി മതത്തെ ബന്ധിപ്പിച്ച് നടക്കുന്ന വിവാദങ്ങളില് പ്രതികരിച്ച് രാഹുല് ഗാന്ധി. കഴിഞ്ഞ കുറച്ച് വര്‍ഷങ്ങള്‍ക്കുള്ളില് വിദ്വേഷം സാധാരണ സംഭവമായി മാറി കഴിഞ്ഞിട്ടുണ്ട്. നമ്മുടെ പ്രിയ്യപ്പെട്ട കായിക വിനോദമായ ക്രിക്കറ്റിന് പോലും ഈ പ്രചാരണങ്ങളില് നിന്ന് മോചനമില്ലെന്നായിരുന്നു രാഹുലിന്റെ ട്വീറ്റ്. ഇന്ത്യ നമ്മുടെ സ്വത്താണെന്നും അത് നശിപ്പിക്കാന് അനുവദിക്കരുതെന്നും രാഹുല് അഭിപ്രായപ്പെട്ടു. In the last few years, hate has been normalised so much that even our beloved sport cricket has been […]\n14 Feb 2021 3:30 AM GMT\nക്രിക്കറ്റുമായി മതത്തെ ബന്ധിപ്പിച്ച് നടക്കുന്ന വിവാദങ്ങളില് പ്രതികരിച്ച് രാഹുല് ഗാന്ധി. കഴിഞ്ഞ കുറച്ച് വര്‍ഷങ്ങള്‍ക്കുള്ളില് വിദ്വേഷം സാധാരണ സംഭവമായി മാറി കഴിഞ്ഞിട്ടുണ്ട്. നമ്മുടെ പ്രിയ്യപ്പെട്ട കായിക വിനോദമായ ക്രിക്കറ്റിന് പോലും ഈ പ്രചാരണങ്ങളില് നിന്ന് മോചനമില്ലെന്നായിരുന്നു രാഹുലിന്റെ ട്വീറ്റ്. ഇന്ത്യ നമ്മുടെ സ്വത്താണെന്നും അത് നശിപ്പിക്കാന് അനുവദിക്കരുതെന്നും രാഹുല് അഭിപ്രായപ്പെട്ടു.\nഉത്തരാഖണ്ഡ് ക്രിക്കറ്റ് കോച്ച് സ്ഥാനം രാജിവെച്ചതിന് പിന്നാലെയാണ് ക്രിക്കറ്റിനെ മതവുമായി കൂട്ടിച്ചേർത്ത് വിവാദങ്ങൾ ഉയർന്നത്. വസീം ജാഫർ മുസ്ലിം നാമധാരികൾക്ക് കൂടുതൽ അവസരം നൽകിയെന്നാണ് രാജിക്ക് പിന്നാലെ ആരോപണമുണ്ടായത്. എന്നാൽ ഇക്കാര്യങ്ങൾ വസ്തുതാ വിരുദ്ധമാണെന്ന് വസീം ജാഫർ പ്രതികരിച്ചിരുന്നു. അർഹരല്ലാത്ത താരങ്ങൾക്ക് അവസരം നൽകാൻ മാനേജ്മെന്റ് സമ്മർദ്ദം ചെലുത്തുന്നുവെന്ന് നേരത്തെ രാജിക്കത്തിൽ വസീം പറഞ്ഞിരുന്നു. ഇതാണ് വിവാദങ്ങൾക്ക് തുടക്കം കുറിച്ചത്.\nനേരത്തെ വസീം ജാഫറിന് പിന്തുണയുമായി ഇര്‍ഫാന് പത്താനും അനില് കുബ്ലെയും രംഗത്ത് വന്നിരുന്നു. വിഷയത്തില് വസീം ജാഫര് നല്‍കിയ വിശദീകരണ ട്വീറ്റിനൊപ്പമായിരുന്നു പത്താന്റെ പിന്തുണ, വിഷയത്തില് നീ ഇത്രയും വിശദീകരണം നല്‍കേണ്ടി വന്നത് ദൗര്‍ഭാഗ്യകരമെന്നായിരുന്നു പത്താന്റെ പ്രതികരണം. വസീം ജാഫറിന് പിന്തുണ പ്രഖ്യാപിച്ച് ഇന്ത്യന് ഇതിഹാസ സ്പിന്നര് അനില് കുബ്ലെയം രംഗത്തുണ്ട്.\n‘നിനക്കൊപ്പമാണ് വസീം. നീ ശരിയായ കാര്യമാണ് ചെയ്തത്. സംഭവത്തില് കളിക്കാര്‍ക്കാണ് നഷ്ടം, നിന്നെപ്പോലൊരു മികച്ച കോച്ചിനെ അവര്‍ക്ക് നഷ്ടപ്പെടുന്നത് ദൗര്‍ഭാഗ്യകരം തന്നെയാണ്.\nവിജയ് ഹസാരെ ട്രോഫിക്ക് ദിവസങ്ങള് ബാക്കിയിരിക്കെയാണ് വസീം ജാഫര് പരിശീലക സ്ഥാനം രാജിവെച്ച് പുറത്തുപോയത്. ആഭ്യന്തര ക്രിക്കറ്റിലെ നിര്‍ണായക സാന്നിധ്യമായിരുന്നു ജാഫര്. അവസാന കാലത്ത് പ്രതിഫലം വാങ്ങാതെ ടീമിന് വേണ്ടി കളിച്ച വാര്‍ത്തകളില് ഇടംനേടുകയും ചെയ്തിരുന്നു.


ഗേയ്‌ലേ! നിങ്ങള് എന്ത്‌കൊണ്ടാണ് ആശ്രമ ജീവിതം ഉപേക്ഷിച്ചതെന്ന് എനിക്കറിയാം (Bri. Lakshmi) – Gail Tredwell. Amma. Truth. Lies. Scandals. Fraud. And. Reality\nഗേയ്‌ലേ! നിങ്ങള് എന്ത്‌കൊണ്ടാണ് ആശ്രമ ജീവിതം ഉപേക്ഷിച്ചതെന്ന് എനിക്കറിയാം (Bri. Lakshmi)\nഗെയ്ല് ട്രെഡ്‌വെലിനെ ഓര്‍ക്കുമ്പോള് – ഗായത്രിയെക്കുറിച്ച് ബ്രഹ്മചാരിണി ലക്ഷ്മിയില് നിന്ന് ഈ കത്ത് കിട്ടി.\nഅമ്മയുടെ ആശ്രമത്തിലെ ബ്രഹ്മചാരിണിയില് നിന്ന് താഴെ കാണുന്ന വിവരണം ഞങ്ങള്‍ക്ക് ലഭിച്ചു.\nഎന്റെ പേര് ലക്ഷ്മി. ഞാന് ഹോളണ്ട്കാരിയാണെങ്കിലും കഴിഞ്ഞ 29 വര്‍ഷമായി അമ്മയുടെ അമൃതപുരിയിലെ ആശ്രമാന്തേവാസിയാണ്. മാത്രമല്ല കഴിഞ്ഞ 19 വര്‍ഷമായി അമ്മയുടെ മുറിയില് മുഴുവന് സമയവും അമ്മയെ സേവിച്ചുകെണ്ടിരിക്കയാണ്. അമ്മയെ സേവിക്കുക എന്ന ഈ വരദാനം മരണം വരെ എനിക്ക് ലഭിച്ച്‌കൊണ്ടിരിക്കണമെന്നതാണ് എന്റെ ആത്മാര്‍ഥമായ പ്രാര്‍ഥന. ഞാനിതെഴുതാന് ഒരു കാരണമുണ്ട് ഞാനും സ്വാമിനി ആത്മപ്രാണയും (ഡോ.ലീല) അമ്മയെ വിട്ടുപോയിരിക്കുന്നു എന്നൊരു കിംവദന്തി ഇന്റര്‍നെറ്റില് പരന്നിരിക്കുന്നതായി ചിലര് എന്നെ അറിയിച്ചു. സംതൃപ്തിയോടെ അമ്മയെ സേവിച്ച്‌കൊണ്ട് ഞങ്ങള് ഇരുവരും അമ്മയോടൊപ്പം ഉണ്ടെന്ന് വെളിപ്പെടുത്തട്ടെ. ഈ സന്ദര്‍ഭത്തില്, ഗെയ്‌ലിനെപ്പറ്റിയും അവരില് നിന്ന് എനിക്കുണ്ടായ ചില വ്യക്തിപരമായ അനുഭവങ്ങളെപ്പറ്റിയും ഉള്ള ചില കാര്യങ്ങള് പങ്കുവെക്കേണ്ടത് എന്റെ ധര്‍മ്മമായി ഞാന് കണക്കാക്കുന്നു.\nഒന്നാമത്തെ കാര്യം താന് 20 വര്‍ഷം അമ്മയുടെ മുറിയില് വസിച്ച് അമ്മയെ സേവിച്ചുകൊണ്ടിരുന്നു എന്ന ഗെയ്‌ലിന്റെ അവകാശവാദം സത്യമല്ല. 1999 -ല് അമ്മയെ വിട്ടുപോയതിന് മുമ്പുള്ള അഞ്ചാറ് വര്‍ഷങ്ങള് ഗെയ്ല് അമ്മയുടെ മുറിയിലായിരുന്നില്ല താമസം. കെട്ടിടത്തിന്റെ മുകളിലത്തെ നിലയിലേക്ക് അവര് താമസം മാറിയിരുന്നു. അതിന് ശേഷം എന്നെ സഹായിക്കാന് അവരിടക്ക് താഴെ വരുമായിരുന്നു. ഞാന് അമ്മയോടൊപ്പം താമസിക്കാന് തുടങ്ങുന്നതിന് മുമ്പും അമ്മയുടേയും ഗെയ്‌ലിന്റേയും കൂടെ മറ്റു സ്ര്തീകള് താമസിച്ചിരുന്നു. അവര് വിട്ടുപോയ ഉടനെ സ്വാമിനി കൃഷ്ണാമൃതപ്രാണ (സൗമ്യ,ആസ്രേ്തലിയ)യും അമ്മയുടെ വസതിയില് താമസം തുടങ്ങി.\n1981ല് ഗെയ്ല് ആദ്യമായി അമ്മയെ കാണാന് വന്നപ്പോള് അവര്‍ക്ക് ഉടുതുണിക്ക് മറുതുണിപോലും ഉണ്ടായിരുന്നില്ല. അന്ന് ആശ്രമമുണ്ടായിരുന്നില്ല, അമ്മയുടെ വീട് മാത്രമേ ഉണ്ടായിരുന്നുള്ളൂ. ഗെയ്‌ലിന്റെ ഊരും പേരും പാശ്ചാത്തലവും ഒന്നും അന്വേഷിക്കുകപോലും ചെയ്യാതെ അമ്മ ഗെയ്‌ലിനെ പൂര്‍ണ്ണമായി സ്വീകരിച്ചു. എല്ലാ ചുമതലകളും അവരെ ഏല്പിച്ചു. അന്നുമുതല്, ആശ്രമം വിട്ടുപോകുന്നവരെ ഒരു രാജ്ഞിയെപ്പോലെയാണ് ഗെയ്ല് ജീവിച്ചത്. അവര് അമ്മയുടെ മാതാപിതാക്കളേയും സഹോദരീസഹോദരന്മാരേയും ഭക്തരേയും ആശ്രമവാസികളേയും, എന്തിനധികം, അമ്മയുടെ ശിഷ്യരെവരെ ഭരിച്ചു. ഗെയ്ല് എപ്പോഴും ഒരു ഉപജാപകവൃന്ദത്തെ കൂടെ നിര്‍ത്തിവന്നു അവരെ അനുസരിച്ചിരുന്ന ഒരുകൂട്ടം ആള്‍ക്കാരെ ഒരു സ്വേച്ഛാധിപതിയെപ്പോലെ. അവര് തനിക്ക്ചുറ്റുമുള്ള മറ്റുള്ളവരെയെല്ലാം ചവുട്ടിമെതിച്ചു മറ്റുള്ളവരുടെ വികാരങ്ങള്‍ക്ക് തരിമ്പും വില കല്പിക്കാതെ.\nഗെയ്‌ലേ! നിങ്ങളുടെ അനിയന്ത്രിത കോപവും ഹിംസ്രമായ ആക്രമണവും ഞാന് എത്ര തവണ സഹിക്കേണ്ടി വന്നിട്ടുണ്ട്! അടി, തൊഴി, പിച്ച്, മുഖത്ത് തുപ്പല്, മുടി പിടിച്ച് വലിക്കല്, ഭീഷണിപ്പെടുത്തല് ഇങ്ങനെ എന്തെല്ലാം നിങ്ങള് എന്നോട് ചെയ്തു! ഇതെല്ലാം നിത്യസംഭവങ്ങളായിരുന്നു. ഒരിക്കല് ചൂടായ ഇസ്ര്തിപ്പെട്ടി എന്റെ ദേഹത്തേക്ക് എറിഞ്ഞത് ഓര്‍ക്കുന്നു. ആശ്രമവാസികള് മാത്രമല്ല, യൂറോപ്പിലും അമേരിക്കയിലുമുള്ള ഭക്തന്മാരും ഇക്കാര്യങ്ങള്‍ക്ക് സാക്ഷ്യം വഹിച്ചിട്ടുണ്ട്.\nആശ്രമത്തില് ആരും നിങ്ങളെ സ്‌നേഹിച്ചില്ല, പിന്തുണച്ചില്ല എന്നതെല്ലാം പച്ചക്കള്ളമല്ലേ? സത്യത്തില്, ഭാരതീയരും വിദേശീയരുമായ ആശ്രമവാസികളും ഭക്തരും അമ്മയുടെ ശിഷ്യരുമെല്ലാം നിങ്ങളോട് വളരെ സ്‌നേഹാദരങ്ങളോട് കൂടിയാണ് പെരുമാറിയിരുന്നത്. ഭക്തര് നിങ്ങളെ പരമ്പരാഗതമായ രീതിയില് പാദപൂജ ചെയ്തല്ലേ സ്വീകരിച്ചിരുന്നത്. ഭാരതീയരായ ഭക്തര് നിങ്ങള്‍ക്ക് ഭാരതീയ ഭക്ഷണം കൊണ്ടുവന്ന് തന്നിരുന്നില്ലേ? വിദേശ ഭക്തര് വിദേശ ഭക്ഷണം കൊണ്ടുവന്ന് തന്നിരുന്നില്ലേ? നിങ്ങളുടെ വസ്ര്തങ്ങള് കഴുകിത്തരാന് ആള്‍ക്കാര് ഉണ്ടായിരുന്നില്ലേ? നിങ്ങളെ തിരുമ്മാന് ആള്‍ക്കാരുണ്ടായിരുന്നില്ലേ? ഇതെല്ലാം സത്യമല്ല എന്ന്, മനഃസാക്ഷിയെ വഞ്ചിക്കാതെ നിങ്ങള്‍ക്ക് പറയാന് കഴിയുമോ?\nഗേയ്‌ലേ! നിങ്ങള് സത്യത്തില് എന്ത്‌കൊണ്ടാണ് ആശ്രമ ജീവിതവും സന്യാസജീവിതവും ഉപേക്ഷിച്ച്‌പോയതെന്ന് നിങ്ങള്‍ക്കും നന്നായി അറിയാം, എനിക്കും നന്നായി അറിയാം, മറ്റുചിലര്‍ക്കും നന്നായി അറിയാം. അമ്മയുടെ ഒരു അമേരിക്കന് ഭക്തനുമായി നിങ്ങള് പ്രേമത്തിലായിരുന്നു. നിങ്ങള് പോയശേഷം അദ്ദേഹം അമ്മയോട് നേരിട്ട് പറഞ്ഞതാണിത്. ഭയന്നുപോയ അദ്ദേഹം, നിങ്ങള് അയച്ച ഇമെയിലുകള് അമ്മയെ കാണിക്കുകവരെ ചെയ്തു. ബ്രഹ്മചാരീ ശുഭാമൃതയും മറ്റൊരാശ്രമവാസിയും ഈ മെയിലുകള് അമ്മയ്ക്ക് മലയാളത്തിലേക്ക് തര്‍ജ്ജമ ചെയ്ത്‌കൊടുക്കുമ്പോള് ഞാനുമുണ്ടായിരുന്നു. ഈ നിഷ്‌കളങ്ക മനുഷ്യനെ അമ്മയില് നിന്ന് അകറ്റിയെടുക്കാന് നിങ്ങള് ശ്രമിച്ചു. പക്ഷേ നിങ്ങളുടെ ആഗ്രഹങ്ങള് ഒരിക്കലും സഫലമായില്ല. ഗേയ്‌ലേ! സാക്ഷാത്കരിക്കപ്പെടാത്ത പ്രതീക്ഷകളും സഫലമാകാത്ത ആഗ്രഹങ്ങളും മൂലം നിങ്ങളില് പകയും അസൂയയും നിറഞ്ഞു. നിഷ്‌കളങ്കഹൃദയങ്ങളിലേക്ക്, നിങ്ങളുടെ നുണകളും കുത്സിതത്വവും പകരാമെന്ന വ്യമോഹത്തോടെ നിങ്ങള് വിഷം തുപ്പുന്ന സര്‍പ്പമായി മാറി.\nനിങ്ങള് സ്വന്തം പരിപാടികള് സംഘടിപ്പിച്ചുകൊണ്ട് ലോകം മുഴുവന് യാത്രചെയ്യാന് ആഗ്രഹിച്ചു. എന്നോടും മറ്റു പലരോടും നിങ്ങള് ഈ ആഗ്രഹം പലവട്ടം പ്രകടിപ്പിച്ചിരുന്നു. ഇത്തരം ആഗ്രഹങ്ങളുമായാണ് നിങ്ങള് ആശ്രമം വിട്ടത്. പക്ഷെ നിങ്ങളുടെ സ്വാര്‍ത്ഥമോഹങ്ങളും സ്വപ്നങ്ങളും ഒരിക്കലും യഥാര്‍ത്ഥമായില്ല. മഹാഗുരുക്കന്മാര് പറഞ്ഞിട്ടുണ്ട്, നമ്മുടെ ആഗ്രഹങ്ങള് പൂര്‍ത്തീകരിക്കപ്പെട്ടില്ലെങ്കില് അവ ക്രോധമായോ പ്രതികാര ബുദ്ധിയായോ പ്രകടമാകുമെന്ന്. അവസാനം നശിക്കുന്നത് നമ്മള് തന്നെയാണ്. ഇതാണ് ഇപ്പോള് നിങ്ങള്‍ക്ക് സംഭവിച്ച് കൊണ്ടിരിക്കുന്നത്.\nഅമ്മ, തന്റെ അപാര കൃപയാല്, ധാരാളം അവസരങ്ങള് നല്കി നിങ്ങളെ അനുഗ്രഹിച്ചു ക്രമേണ നിങ്ങളില് എന്തെങ്കിലും മാറ്റമുണ്ടാകുമെന്ന ചിന്തയാല്. അവസാനം അമ്മ നിങ്ങള്‍ക്ക് സനന്ന്യാസമെന്ന അനുഗ്രഹവും തന്നു. ഈ ജീവിത വ്രതത്തിന്റെ പവിത്രത നിങ്ങള് അറിയുന്നുണ്ടോ? മഹാ ഗുരുക്കന്മാര് ഭൂതവും ഭാവിയും വര്‍ത്തമാനവും അറിയുന്നവരാണ്. എങ്കിലും അവര് എല്ലാവര്‍ക്കും, ഭേദചിന്തകൂടാതെ, വളരാനും വികസിക്കാനുമുള്ള അവസരം കൊടുക്കും. അവര് ഭൂമിമാതാവിനെപ്പോലെ ക്ഷമയോടെ കാത്തരിക്കും. പക്ഷേ സ്വന്തം ഇഷ്ടാനിഷ്ടങ്ങള്‍ക്ക് മാത്രം വില കല്പിച്ച നിങ്ങള്, ആ അമൂല്യമായ അവസരങ്ങളൊക്കെ തുലച്ച് കളഞ്ഞു. സ്വന്തം കുത്സിത മാനസികതയില് മുഴുകിയിരുന്ന നിങ്ങള്‍ക്ക്, ഒരിക്കലും അമ്മയുടെ സ്‌നേഹമോ, കാരുണ്യമോ, മാര്‍ഗ്ഗദര്‍ശനമോ ഉള്‍ക്കൊള്ളാനായില്ല. നിങ്ങളുടെ സ്വന്തം കുറ്റങ്ങളും കുറവുകളും ബലഹീനതകളും നിങ്ങള് അമ്മയില് ആരോപിച്ചു. നിങ്ങളുടെ മനസ്സ് അമ്മയോടുള്ള പക പകകൊണ്ട് നിറഞ്ഞിരിക്കുന്നു.\nപലപ്പോഴും നിങ്ങളുടെ സമീപനവും പെരുമാറ്റവും ഞങ്ങളെയൊക്കെ ഭയപ്പെടുത്താറുണ്ട്. സ്വീഡനില്‍വച്ച്, നിങ്ങള് സ്വയം മുന്‍കൈയെടുത്ത് അമ്മയെ വള്ളത്തില് കയറ്റി ആഴമുള്ള ജലപരപ്പിലേക്ക് സ്വയം തുഴഞ്ഞുകൊണ്ടുപോയി മറിച്ചിട്ട സംഭവം ഞങ്ങള് പലരും കൃത്യമായി ഓര്‍ക്കുന്നു. ആത്രയും ആഴമുള്ളിടത്തേക്ക് വള്ളം കൊണ്ടുപോകരുതെന്ന് അമ്മ നിങ്ങളോട് അപേക്ഷിക്കുന്നത് ഞാനടക്കം ടൂര് സംഘത്തിലെ പലരും കേട്ടതാണ്. വള്ളം ഉലയ്ക്കരുതെന്നും ശ്രദ്ധിക്കണമെന്നും അമ്മ നിങ്ങളോട് ഉറക്കെ പറയുന്നത് ഞങ്ങളെല്ലാം കേട്ടതാണ്. പെട്ടെന്ന് വള്ളം മറിയുന്നതും, അതിനടിയില് അമ്മ തണുത്തുറഞ്ഞ ജലാന്തര്‍ഭാഗത്തേക്ക് മറിയുന്നതും കണ്ട് ഞങ്ങളെല്ലാം അലമുറയിട്ട് കരയാന് തുടങ്ങി. അതൊരു ഭയാനക ദൃശ്യമായിരുന്നു.\nബ്രഹ്മചാരിണി പവിത്രാമൃത (ലീലാവതി), വിനീതാമൃത (ശ്രീലത) എന്നിവരുടെ യാചന അവഗണിച്ച്, വിഷവീര്യമുള്ള കൂണുകൊണ്ട് നിങ്ങള് അമ്മയ്ക്ക് കറി ഉണ്ടാക്കികൊടുത്ത മറ്റൊരു സംഭവവും ഞങ്ങള്‍ക്കെല്ലാം ഓര്‍മ്മയുണ്ട്. അതു കഴിച്ച ശേഷം രണ്ട് ദിവസം അമ്മ ഛര്‍ദ്ദിച്ച്‌കൊണ്ടിരിന്നു. രക്ത പരിശോധനയിലൂടെ വെളിപ്പെട്ടത്, മാരകമായേക്കാവുന്ന അപകടകാരികളായ വിഷവസ്തുക്കള് അമ്മയുടെ രക്തത്തില് കലര്‍ന്നട്ടുണ്ടെന്നാണ്. മറ്റൊരിക്കല്, നിര്‍ദ്ദേശിക്കപ്പെട്ടതിലും വളരെയധികം മരുന്ന് നിങ്ങള് അമ്മയ്ക്ക് നല്കുകയുണ്ടായി. അമ്മ ഉദരരോഗം ബാധിച്ച് അവശയായപ്പോള് നിങ്ങള് എന്നെ കുറ്റക്കാരിയാക്കാന് നോക്കി. നിങ്ങള് ഇതൊന്നും മറന്നിരിക്കാന് ഒരു സാദ്ധ്യതയും ഇല്ല.\nനിങ്ങളെപ്പോലെത്തന്നെ സ്വാമിനി കൃഷ്ണാമൃത പ്രാണയ്ക്കും, സ്വാമിനി ആത്മപ്രാണയ്ക്കും സന്ന്യാസം കിട്ടിയതാണ്; അവര് നിങ്ങളുടെ നികൃഷ്ട പ്രകൃതം കണ്ട് ഞെട്ടിയിരിക്കയാണ്. ഇത്രയ്ക്ക് വെറുപ്പും ദ്രോഹവും പകയും വച്ച് പുലര്‍ത്താന് കഴിയുന്നസ്ഥിതിക്ക്, നിങ്ങള്‍ക്ക് എന്തൊക്കെ സാധിക്കും എന്ന് ഞങ്ങള്‍ക്ക് മനസ്സിലായിരിക്കുന്നു. മുമ്പും നടന്നതൊന്നും യാദൃശ്ചികമല്ലായിരുന്നു എന്ന് ചിന്തിക്കാന് ഞാനിപ്പോള് പ്രേരിതയായിരിക്കുന്നു. പക്ഷേ, അമ്മ ഈ സംഭവങ്ങളൊന്നും ആരോടും പറഞ്ഞില്ല. അമ്മ അതെല്ലാം സ്വീകരിച്ചു, നിങ്ങളോട് ക്ഷമിച്ചു, നിങ്ങളില് സ്‌നേഹവും കാരുണ്യവും പകരുന്നത് തുടര്‍ന്നു.\nഇതെല്ലാം ഉണ്ടായിട്ടും നിങ്ങള്‍ക്ക്‌വേണ്ടി പ്രാര്‍ഥിക്കാന് മാത്രമേ അമ്മ ഞങ്ങളോട് പറഞ്ഞുള്ളൂ. മാത്രമല്ല, ഇന്നും അമ്മ എന്റെ പേര് വിളിക്കാനായുമ്പോള് ‘ഗായത്രീ’ എന്ന് പലപ്പോഴും ഉച്ചരിച്ച് പോകാറുണ്ട്. നിങ്ങളുടെ വിഷവാക്കുകളെ സത്യമെന്ന് തെറ്റിദ്ധരിപ്പിച്ച്, വിറ്റഴിച്ച്, നിഷ്‌കളങ്കരായ വ്യക്തികളെ അന്ധരാക്കാന് നിങ്ങള് ശ്രമിക്കുമ്പോഴും, നിങ്ങളോട് സ്‌നേഹം മാത്രമേ തന്റെ ഹൃദയത്തിലുള്ളൂ എന്നാണ് അമ്മ പറയുന്നത്. ഇത് കേള്‍ക്കുമ്പോള് അമ്മയുടെ അനന്തമായ കാരുണ്യത്തിന്റേയും മാതൃത്വത്തിന്റേയും മുമ്പില് തല കുനിക്കാനേ എനിക്ക് കഴിയുന്നുള്ളൂ.\nഒരു ശിഥില മനസ്സിന്റെ ആരോപണങ്ങളുടെ അടിസ്ഥാനത്തില് അമ്മയ്ക്ക്‌വേണ്ടി പ്രതിരോധം സൃഷ്‌ക്കുകയോ അമ്മയെപ്പറ്റി വിശദീകരിക്കുകയോ ചെയ്യേണ്ട ആവശ്യമൊന്നുമില്ല. പക്ഷേ ധര്‍മ്മത്തിന് വേണ്ടി ഇക്കാര്യങ്ങള് വെളിപ്പെടുത്തേണ്ടിയിരിക്കുന്നു.\nഗേയ്‌ലേ! നിങ്ങളെക്കുറിച്ച് സത്യത്തില് ഞാന് ദുഃഖിതയാണ്.\nനിങ്ങള് ഈ തമസ്സില് നിന്ന് പുറത്ത് വരട്ടേയെന്ന പ്രര്‍ഥനയോടെ,\nലക്ഷ്മി (Bri. Lakshmi- Maureen W. See English Version here)\nFebruary 19, 2014 • 3:33 pm\npraying to amma..plz takeasankalpa to prove this allegations are wrong.\nFebruary 19, 2014 • 7:32 pm\nI amaconstant reader of matruvani… and in the days when this lady Gail was in ashram she used to write continuously and now i recollect it was all full of jealousy to Lakshmi she was writting.. not anything spiritual or sadhana oriented\nWe can pray let she and her group come out of the beast level and look inside themselves . without wasting their and other’s time\nFebruary 20, 2014 • 3:42 am\nThanks for posting this. At least there is one place where people can get to read some reality. There is too much rubbish around on the net.\nFebruary 20, 2014 • 10:10 am\nPraying to Amma\nFebruary 20, 2014 • 12:17 pm\nenitenthe nerathe ithu thurannu paranjilla ponne pengale???


pinarayi-vijayan-helicopter-journy Archives - Calicut Journal\nHome » Tag Archives: pinarayi-vijayan-helicopter-journy\nTag Archives: pinarayi-vijayan-helicopter-journy\nയാത്രാ വാടക സംബന്ധിച്ച തീരുമാനങ്ങളെടുക്കുന്നത് ഉദ്യോഗസ്ഥർ; വിശദീകരണവുമായി മുഖ്യമന്ത്രി\nഹെലികോപ്റ്റർ യാത്രാ വിവാദത്തിൽ പ്രതികരണവുമായി മുഖ്യമന്ത്രി പിണറായി വിജയൻ. യാത്രക്ക് വാടകയിനത്തിൽ ചെലവായ പണം ദുരിതാശ്വാസ ഫണ്ടിൽ നിന്നാണ് ചെലവഴിച്ചതെന്ന് അറിഞ്ഞിരുന്നില്ലെന്നും ഇത്തരം കാര്യങ്ങൾ ഉദ്യോഗസ്ഥരാണ് ചെയ്യുന്നതെന്നും മുഖ്യമന്ത്രി പറഞ്ഞു. സിപിഎം ഇടുക്കി ജില്ലാ സമ്മേളനം ഉദ്ഘാടനം ചെയ്തു സംസാരിക്കുകയായിരുന്നു അദ്ദേഹം. മുഖ്യമന്ത്രി എന്ന നിലയിൽ കാറിൽ യാത്ര ചെയ്യുമ്പോഴും സാധാരണ സർക്കാരാണ് വാടക വഹിക്കുന്നത്. മുഖ്യമന്ത്രിയോ മന്ത്രിമാരോ യാത്രക്കുള്ള പണം ഏതു കണക്കിൽ നിന്നാണ് കൊടുക്കുന്നതെന്ന് ചോദിക്കാറില്ല. സാധാരണ ഉദ്യോഗസ്ഥാണ് അത്തരം കാര്യങ്ങൾ ചെയ്യുന്നത്. ഇവിടെ സംഭവിച്ചതും അതു തന്നെയാണ്. ഹെലികോപ്റ്റർ യാത്രക്ക് ...


jos alukkas group diamond carnival | ജോസ് ആലുക്കാസ് ഡയമണ്ട് കാര്‍ണിവല്, ലോകോത്തര ഡയമണ്ടുകള് നിങ്ങളുടെ മുന്നിലേക്ക് - Malayalam Oneindia\n9 min ago ജനാധിപത്യ മതേതര മൂല്യങ്ങള് സംരക്ഷിക്കപ്പെടണം;റിപ്പബ്ലിക് ദിന സന്ദേശത്തില് മന്ത്രി രാമചന്ദ്രന് കടന്നപ്പള്ളി\n15 min ago അരൂരില് പി രാജീവിനെയും സിപിഎം പരിഗണിക്കുന്നു; മറ്റു4പേരും, എന്തുവന്നാലും തിരിച്ചുപിടിക്കും\nUpdated: Thu, Dec 12, 2019, 14:15 [IST]\nതൃശൂര്: ജോസ് ആലുക്കാസ് അന്താരാഷ്ട്ര സര്‍ട്ടിഫൈഡായിട്ടുള്ള ഡയമണ്ടുകളുടെ വില്‍പ്പനയ്ക്കായി ഡയമണ്ട് കാര്‍ണിവല് ഒരുക്കുന്നു. ഡയമണ്ട് കാര്‍ണിവല് ഈ മാസം 24ന് അവസാനിക്കും. ലോകത്തെ ഏറ്റവും മികച്ച ഡയമണ്ടുകളാണ് ഈ കാര്‍ണിവലില് അണിനിരത്തുക. ഡയമണ്ടുകള്‍ക്ക് 20 ശതമാനം വിലക്കുറവും കാര്‍ണിവലില് ലഭ്യമാണ്. കാര്‍ണിവലില് 15000 രൂപയുടെ പര്‍ച്ചേസ് നടത്തുന്നവര്‍ക്ക്\nഒരു സ്വര്‍ണ നാണയം സൗജന്യമായി ലഭിക്കും.\nമറ്റ് നിരവധി മൂല്യമേറിയ സമ്മാനങ്ങളും പര്‍ച്ചേസ് വഴി ലഭിക്കും. കാര്‍ണിവലില് ഏറ്റവും മികച്ച ഡയമണ്ടുകളാണ് ജോസ് ആലുക്കാസ് ഉള്‍പ്പെടുത്തിയിരിക്കുന്നത്. എല്ലാ ഡയമണ്ടുകള്‍ക്കും ബൈ ബാക്ക് ഗ്യാരണ്ടിയും അന്താരാഷ്ട്ര ലാബ് സര്‍ട്ടിഫിക്കേഷനും ജോസ് ആലുക്കാസ് ലഭ്യമാക്കുന്നുണ്ട്.\ndiamond jewellery ജ്വല്ലറി\njos alukkas group diamond carnival


ലോക്‌സഭാ തിരഞ്ഞെടുപ്പിന് ശേഷം പ്രധാനമന്ത്രി ആരാകും.... നിതീഷ് കുമാറിന് സാധ്യത പ്രവചിച്ച് ശിവസേന!! | nitish kumar possible option against narendra modi - Malayalam Oneindia\nPublished: February72019, 17:32 [IST]\nദില്ലി: എന്‍ഡിഎയില് ഇതുവരെ ഇല്ലാത്ത നീക്കങ്ങളുമായി ശിവസേനയും ജെഡിയുവും. നരേന്ദ്ര മോദിക്ക് ബദല് ആരാകും എന്ന കാര്യത്തില് നീക്കങ്ങള് തുടങ്ങിയിരിക്കുകയാണ്. കോണ്‍ഗ്രസിനെയല്ല, മറിച്ച് ബിജെപിക്കുള്ളില് സഖ്യകക്ഷികള് നിയന്ത്രിക്കുന്ന സമാന്തര ഭരണത്തിനാണ് ഇരുവരും ശ്രമിക്കുന്നത്. ഇതിന് പിന്നില് നിതീഷ് കുമാറിന്റെ വലംകൈയ്യായ പ്രശാന്ത് കിഷോറാണ് നീക്കം നടത്തുന്നത്. എന്‍ഡിഎയില് മോദിയുടെ സാധ്യതകളാണ് ഇവര് ചര്‍ച്ച ചെയ്തത്.\nഅതേസമയം കഴിഞ്ഞ ദിവസം പ്രശാന്ത് കിഷോര് ശിവസേന അധ്യക്ഷന് ഉദ്ധവ് താക്കറെയുമായി കൂടിക്കാഴ്ച്ച നടത്തിയത് വലിയ ലക്ഷ്യങ്ങള് മുന്നില് കണ്ടാണ്. ശിവസേന ഈ നീക്കത്തോട് യോജിച്ചെന്നാണ് വിലയിരുത്തല്. പാര്‍ട്ടി നേതാക്കളില് നിന്ന് അത്തരത്തിലുള്ള സൂചനകളും പരാമര്‍ശങ്ങളും ലഭിക്കുന്നുണ്ട്. ബിജെപിക്ക് കാരണം സ്വന്തം സംസ്ഥാനങ്ങളില് ഇവര്‍ക്ക് സ്വാധീനം നഷ്ടമായെന്നും വിലയിരുത്തലുണ്ട്.\nബിജെപിയുടെ സംസ്ഥാന നേതൃത്വത്തെ പോലും അറിയിക്കാതെയായിരുന്നു പ്രശാന്ത് കിഷോര് ശിവസേനയുമായി ചര്‍ച്ച നടത്തിയത്. ബിജെപിയുടെ ശ്രദ്ധ തിരിക്കാന് ശിവസേനയ്ക്ക് വേണ്ടി തിരഞ്ഞെടുപ്പ് തന്ത്രമൊരുക്കാന് താന് തയ്യാറാണ് എന്ന വാദമാണ് അദ്ദേഹം ഉയര്‍ത്തിയത്. കഴിഞ്ഞ ദിവസം പ്രശാന്ത് കിഷോര് മുംബൈയിലെത്തി ശിവസേനയുടെ നേതാക്കളെ നേരിട്ട് കണ്ടു. ഉദ്ധവ് താക്കറെയുമായി കൂടിക്കാഴ്ച്ച നടത്തിയെന്നാണ് ശിവസേന നേതാക്കള് വ്യക്തമാക്കുന്നത്.\nലോക്‌സഭാ തിരഞ്ഞെടുപ്പിന് ശേഷം ബിജെപിക്ക് ഭൂരിപക്ഷം കിട്ടില്ലെന്നും, സീറ്റുകള് വലിയ തോതില് കുറയുമെന്നും പ്രശാന്ത് കിഷോര് ഉദ്ധവിനെ അറിയിച്ചിരിക്കുകയാണ്. പ്രശാന്ത് കിഷോര് നടത്തിയ ഗ്രൗണ്ട് റിപ്പോര്‍ട്ടില് ബിജെപി 200 സീറ്റില് താഴെ പോകുമെന്ന് വ്യക്തമാണ്. ഒരുപക്ഷേ ഏറ്റവും വലിയ ഒറ്റകക്ഷി പോലുമാകില്ലെന്ന് അദ്ദേഹം സൂചിപ്പിക്കുന്നു. ഈ സാഹചര്യത്തില് നിതീഷ് കുമാറിനെ പ്രധാനമന്ത്രിയായി നിയമിക്കേണ്ടി വരും. ഇതാണ് ജെഡിയുവിന്റെ ലക്ഷ്യം.\nമോദിക്ക് വേണ്ടി സഖ്യമെന്ന രീതിയില് കാര്യമായി പ്രവര്‍ത്തിക്കാതിരിക്കുക എന്ന ലക്ഷ്യമാണ് ഇരുപാര്‍ട്ടികള്‍ക്കും കണ്ടെത്തിയിരിക്കുന്നത്. നേരത്തെ നരേന്ദ്ര മോദിയെ പ്രധാനമന്ത്രിയായി അംഗീകരിക്കാന് തയ്യാറായത് ഭൂരിപക്ഷത്തിന്റെ മികവിലായിരുന്നു. എന്നാല് ഇത്തവണ അതുണ്ടാവില്ല. ജെഡിയുവും ശിവസേനയുമാണ് എന്‍ഡിഎയിലെ വലിയ കക്ഷികള്. തങ്ങളില്ലാതെ സര്‍ക്കാരുണ്ടാക്കാന് ബിജെപിക്ക് സാധിക്കില്ല. ഇവിടെ ഇരുവരും പറയുന്ന കാര്യം ബിജെപിക്ക് അംഗീകരിക്കേണ്ടി വരും.\nമോദിയെ താഴെയിറക്കേണ്ടത് നിതീഷിനും ഉദ്ധവിനും അത്യാവശ്യമാണ്. 2014ല് ബിജെപിയുടെ തേരോട്ടത്തില് ജെഡിയുവും ശിവസേനയും നിറം മങ്ങിപ്പോയിരുന്നു. ശിവസേനയ്ക്ക് മഹാരാഷ്ട്രയില് സീറ്റുകള് കുറഞ്ഞു. ജെഡിയു ബീഹാറില് വെറും രണ്ട് സീറ്റില് ഒതുങ്ങി. പിന്നീട് ഇരുവര്‍ക്കും ബിജെപിക്കെതിരെ കാര്യമായ നേട്ടമുണ്ടാക്കാനായില്ല. മോദിയുടെ പ്രഭാവം കുറഞ്ഞാല് അത് ബിജെപിയുടെ ശക്തി കുറയ്ക്കും. ഇതോടെ ഇരുവര്‍ക്കും സംസ്ഥാനങ്ങളില് വമ്പന് ശക്തിയാവാം. ഇത് പ്രശാന്ത് കിഷോര് മുന്നോട്ട് വെച്ച തന്ത്രമാണ്.\n100 എംപിമാര് പ്രാദേശിക പാര്‍ട്ടികളില് നിന്നാണ് വരുന്നത്. നരേന്ദ്ര മോദിയുടെ അപ്രമാദിത്വത്തില് മറ്റ് കക്ഷികള്‍ക്ക് വേണ്ട പ്രാധാന്യം ലഭിക്കുന്നില്ലെന്ന് നേരത്തെ തന്നെ അഭ്യൂഹങ്ങളുണ്ട്. 182 സീറ്റില് ബിജെപി ഒതുങ്ങിയാല് ഈ 100 സീറ്റുകള് ഇല്ലാതെ അധികാരം നേടാന് ബിജെപിക്ക് സാധിക്കില്ല. അപ്പോള് നിതീഷിനെ ഉയര്‍ത്തി കാണിക്കാനാണ് ശിവസേനയുമായുള്ള ധാരണ. ജെഡിയു കൂടുതല് സീറ്റുകള് ബീഹാറില് ശിവസേന കൂടുതല് സീറ്റുകള് മഹാരാഷ്ട്രയില് ചോദിച്ചതിന്റെയും കാരണം ഇതാണ്. ബിജെപിയുടെ സീറ്റുകള് പരമാവധി കുറയ്ക്കുകയാണ് ലക്ഷ്യം.\nശിവസേനയെ കൂടാതെ4പാര്‍ട്ടികള് നിതീഷിന് പിന്തുണ പ്രഖ്യാപിച്ചിരിക്കുകയാണ്. വൈഎസ്ആര് കോണ്‍ഗ്രസ്, തെലങ്കാന രാഷ്ട്ര സമിതി, ബിജു ജനതാദള്, അണ്ണാ ഡിഎംകെ, എന്നിവര് പ്രശാന്ത് കിഷോറിനെ കണ്ട് പിന്തുണ അറിയിച്ച് കഴിഞ്ഞു. ഇവര്‍ക്ക് മോദിയുടെ ഭരണത്തിന് കീഴില് പ്രവര്‍ത്തന സ്വാതന്ത്ര്യം ലഭിക്കുന്നില്ലെന്നാണ് പരാതി. തിരഞ്ഞെടുപ്പ് വരുമ്പോള് മാത്രമാണ് ബിജെപി ഗൗനിക്കുന്നതെന്നും പാരതിയുണ്ട്. അതേസമയം ശിവസേന നേതാക്കളായ ആദിത്യ താക്കറെ, സഞ്ജയ് റാവത്ത എന്നിവരെയും കണ്ട് പ്രശാന്ത് കിഷോര് നിതീഷിനുള്ള പിന്തുണ നേടിയെടുത്തിരിക്കുകയാണ്.\nശിവസേനയുടെ കുതിപ്പിന് ഏതൊക്കെ മേഖലകളില് പ്രവര്‍ത്തിക്കണമെന്ന നിര്‍ദേശം ജെഡിയു നല്‍കിയിട്ടുണ്ട്. വൈഎസ്ആര് കോണ്‍ഗ്രസിനും പ്രശാന്ത് കിഷോര് തിരഞ്ഞെടുപ്പ് തന്ത്രമൊരുക്കുന്നുണ്ട്. കോണ്‍ഗ്രസിനെയല്ല, മറിച്ച് മോദിയെ വീഴ്ത്താനാണ് എന്‍ഡിഎയ്ക്കുള്ളില് പോരാട്ടം നടക്കുന്നതെന്ന് ജെഡിയുവും സൂചിപ്പിക്കുന്നു. മോദി-അമിത് ഷാ സഖ്യത്തെ മാറ്റി ബിജെപിക്കുള്ളില് നിന്ന് ജനപ്രിയനായ മറ്റൊരു നേതാവിനെയും ജെഡിയു ലക്ഷ്യമിടുന്നുണ്ട്. പക്ഷേ നിതീഷിന് തന്നെയാണ് മുന്‍തൂക്കം നല്‍കുന്നത്. നോര്‍ത്ത് ഈസ്റ്റിലെ പാര്‍ട്ടികളും നിതീഷിന് പിന്തുണ പ്രഖ്യാപിക്കും.\nജെഡിയു പൗരത്വ നിയമത്തെ എതിര്‍ത്തിരുന്നു, അത് മാറിയത് നീതിഷിനെ അറിയൂവെന്ന് പ്രശാന്ത് കിഷോര്!!\nഎന്ത് എന്‍ആര്‍സി.... ഇവിടെ അതൊന്നും നടപ്പാക്കില്ല, ബിജെപിയെ തള്ളി നിതീഷ് കുമാര്!!\nnitish kumar jdu shiv sena bjp lok sabha elections 2019 maharashtra പ്രശാന്ത് കിഷോര് നിതീഷ് കുമാര് ജെഡിയു ശിവസേന ബിജെപി മഹാരാഷ്ട്ര\nnitish kumar possible option against narendra modi\nStory first published: Thursday, February 7, 2019, 17:32 [IST]


ദിവസവും ഒരു ആപ്പിൾ കഴിക്കൂ, രോഗങ്ങൾ അകറ്റാം\nTrivandrum, First Published 15, Sep 2019, 7:54 PM IST\nവിളര്‍ച്ച തടയാൻ ആപ്പിള് കഴിക്കുന്നത് ഗുണം ചെയ്യും. വളരെ സമ്പന്നമായി അയേണ് അടങ്ങിയ പഴമാണ് ആപ്പിള്. ഇത് രക്തത്തിലെ ഹീമോഗ്ലോബിന്റെ അളവ് വര്‍ധിപ്പിക്കുന്നു.\nദിവസവും ആപ്പിള് കഴിച്ചാല് ഡോക്ടറെ അകറ്റി നിര്‍ത്താം എന്ന് നാം കേട്ടിട്ടുണ്ട്. എന്നാല് പലര്‍ക്കും അറിയാത്ത ഒരു കാര്യമാണ് ആപ്പിളിന് നിങ്ങളുടെ ശരീരഭാരം കുറയ്ക്കാനും കഴിവുണ്ട് എന്നത്. ഔഷധഗുണങ്ങളുടെ കലവറയാണ് ആപ്പിൾ. നിരവധി രോഗങ്ങളില് നിന്നും ആപ്പിള് സംരക്ഷിക്കുകയും ചെയ്യുന്നു. ദിവസവും ഒരു ആപ്പിള് കഴിച്ചാലുള്ള ഗുണങ്ങൾ എന്തൊക്കെയാണെന്ന് അറിയേണ്ടേ...\nഒരു ആപ്പിളില് 26 ഗ്രാമോളം പ്രോട്ടീനുണ്ട്. 81 ഗ്രാം കാര്‍ബോഹൈഡ്രേറ്റ്, 40 ഗ്രാം ഫൈബര്. ഇതിന് പുറമെ ഫാറ്റ് ഫ്രീ, സോഡിയമില്ല. കൂടാതെ കാത്സ്യം, പൊട്ടാസ്യം, തയാമിന്, വിറ്റാമിന്-എ, സി, ഇ, കെ. എന്നിവ ധാരാളമായി അടങ്ങിയിരിക്കുന്നു.\nദിവസവും ഒരു ആപ്പിള് കഴിക്കുന്നയാള്‍ക്ക് എനര്‍ജിയെ പറ്റി വേവലാതിപ്പെടേണ്ടി വരില്ല. കാരണം മികച്ച എനര്‍ജി ബൂസ്റ്ററാണ് ആപ്പിള്. ഇതിലടങ്ങിയിരിക്കുന്ന ഗ്ലൂക്കോസ്, ഫ്രക്ടോസ്, സുക്രോസ് എന്നിവയാണ് എനര്‍ജി നല്‍കാന് സഹായിക്കുന്നത്.\nവിളര്‍ച്ച തടയാൻ ആപ്പിള് കഴിക്കുന്നത് ഗുണം ചെയ്യും. വളരെ സമ്പന്നമായി അയേണ് അടങ്ങിയ പഴമാണ് ആപ്പിള്. ഇത് രക്തത്തിലെ ഹീമോഗ്ലോബിന്റെ അളവ് വര്‍ധിപ്പിക്കുന്നു. അതുകൊണ്ടാണ് വിളര്‍ച്ച വരാതിരിക്കാന് ആപ്പിള് കഴിക്കണമെന്ന് പറയുന്നത്.\nമികച്ച രോഗപ്രതിരോധ ശേഷി നേടാനും ആപ്പിള് സഹായിക്കുന്നു. വിറ്റാമിന്-സി, ആന്റി ഓക്‌സിഡന്റുകള്, പ്രോട്ടീന് എന്നിവയാണ് പ്രതിരോധശേഷി വര്‍ധിപ്പിക്കാന് ഉപകരിക്കുന്നത്. ഇതോടെ പല തരത്തിലുള്ള അണുബാധകള്‍ക്കുള്ള സാധ്യതയും ഗണ്യമായി കുറയുന്നു.\nആസ്ത്മയ്ക്കുള്ള സാധ്യതകള് കുറയ്ക്കാനും ആപ്പിളിനാകുന്നു. ഇതിലടങ്ങിയിരിക്കുന്ന ഫൈറ്റോകെമിക്കലുകളും പോളിഫിനോളുകളുമാണ് ഇതിനായി സഹായിക്കുന്നത്. ആസ്ത്മയുള്ളവര്‍ക്കാണെങ്കില് ആശ്വാസം പകരാനും ആപ്പിള് ഉപകരിക്കും.\nവയറ് വൃത്തിയായി സൂക്ഷിക്കാന് ഉതകുന്ന ഒരു പഴം കൂടിയാണ് ആപ്പിള്. ദഹനസംബന്ധമായ പ്രശ്നങ്ങൾ അകറ്റാനും വളരെ നല്ലതാണ് ആപ്പിൾ. ഇതിലടങ്ങിയിരിക്കുന്ന ഫൈബര് ദഹനപ്രവര്‍ത്തനത്തെ ത്വരിതപ്പെടുത്തുന്നു. ഒപ്പം വയറ്റിലെത്തുന്ന വിഷാംശങ്ങളെ പുറന്തുള്ളുകയും ചെയ്യുന്നു.\nകാഴ്ചയെ ബാധിക്കുന്ന പ്രശ്‌നങ്ങളില് നിന്ന് നമ്മളെ രക്ഷപ്പെടുത്താന് ആപ്പിളിനാകും. വിറ്റാമിന്-എ, ഫ്‌ളേവനോയിഡ്‌സ്, ആന്റി ഓക്‌സിഡ്ന്റുകള് എന്നിവയാണ് ഇതിന് സഹായിക്കുന്നത്. ഗ്ലൂക്കോമ ഉള്‍പ്പെടെയുള്ള നേത്രരോഗങ്ങളെ അകറ്റിനിര്‍ത്താന് ആപ്പിള് കഴിക്കുന്നത് ഗുണം ചെയ്യും.\nLast Updated 15, Sep 2019, 7:54 PM IST


| എന്റെ കഴിവില് എനിക്ക് വിശ്വാസം ഉള്ളിടത്തോളം കാലം എനിക്ക് പേടിയില്ല | Mangalam\nMonday, June 10, 2019 Last Updated2Min 1 Sec ago English Edition\nTuesday 04 Dec 2018 11.00 AM\n''മലയാളസിനിമയിലെ ആദ്യ സ്വതന്ത്ര കലാസംവിധായികയായി മാറിയ മലയാളി പെണ്‍കുട്ടി, ദുന്തു രഞ്ജീവിന്റെ വിശേഷങ്ങള്...''\nസിനിമയിലെ ഓരോ ഫ്രെയിമിലും അഴകും ആഴവും പകര്‍ന്നുനല്‍കുന്നതിനായി സര്‍ഗ്ഗാത്മക കഴിവുകള് മാറ്റുരയ്ക്കുന്ന വേദിയാണ് കലാസംവിധാനം.\nപെണ്‍കുട്ടികള് കടന്നുചെല്ലാന് മടിക്കുന്ന സിനിമയുടെ ഈ വഴിയിലൂടെ കടന്നെത്തി വിജയഗാഥ രചിച്ചിരിക്കുകയാണ് കണ്ണൂര് തളിപ്പറമ്പ് സ്വദേശിനിയായ ദുന്തു രഞ്ജീവ്. മലയാളസിനിമയിലെ മലയാളിയായ ആദ്യ കലാസംവിധായികയായ ദുന്തുവിന്റെ വിശേഷങ്ങളിലേക്ക്...\nചെറുപ്പംമുതല് സിനിമ എനിക്ക് സ്വപ്‌നമായിരുന്നു. കുട്ടിക്കാലത്ത് ഓരോ സിനിമയ്ക്ക് കൊണ്ടുപോകുമ്പോഴും അച്ഛന് അതിലെ അഭിനേതാക്കളെയും സാങ്കേതികപ്രവര്‍ത്തകരെയും കുറിച്ച് പറഞ്ഞുതരുമായിരുന്നു. ആ കാര്യങ്ങളില് അച്ഛനുള്ള താല്‍പര്യം അന്നുമുതല് തന്നെ എനിക്കും പകര്‍ന്ന് കിട്ടിയിരുന്നു.\nസ്‌കൂളിംഗ് കഴിഞ്ഞ് ഉപരിപഠന ഘട്ടമെത്തിയപ്പോള് വിഷ്വല് കമ്മ്യൂണിക്കേഷനായിരുന്നു തെരഞ്ഞെടുത്തത്. പക്ഷേ മെഡിക്കല് ഫീല്‍ഡിനോടായിരുന്നു വീട്ടുകാര്‍ക്ക് താല്‍പര്യം. അങ്ങനെ എന്റെ വഴി അതായി. പഠനം തുടര്‍ന്നപ്പോഴും അത് എന്റെ ഫീല്‍ഡ് അല്ല എന്ന തോന്നല് പലപ്പോഴും മനസ്സിലുണ്ടായി. അതിനുശേഷമാണ് ടെക്‌നോപാര്‍ക്കില് ടൂണ്‍സില് ചേര്‍ന്ന് ത്രീഡി ആനിമേഷന് പഠിച്ചത്. പഠനശേഷം ഫ്രീലാന്‍സായി പല വര്‍ക്കുകളും ചെയ്യുന്നതിനിടയിലാണ് ബെംഗലൂരു സെന്റ് ജോസഫ്‌സില് വിഷ്വല് കമ്മ്യൂണിക്കേഷന് ചേരാന് തീരുമാനിച്ചത്.\nഎന്റെ ഇഷ്ടത്തിനൊപ്പം ഒടുവില് വീട്ടുകാര് നിന്നപ്പോള് വിഷ്വല് കമ്മ്യൂണിക്കേഷന് പഠിക്കാന് തുടങ്ങി. അപ്പോഴും സിനിമയുടെ ഏത് മേഖലയില് ശ്രദ്ധ കേന്ദ്രീകരിക്കണം എന്ന തീരുമാനമൊന്നും ഉണ്ടായിരുന്നില്ല. സ്‌ക്രിപ്റ്റും ഡയറക്ഷനുമൊക്കെ ചെറിയ രീതിയില് അപ്പോള് തന്നെ ചെയ്യുമായിരുന്നു. കോളജില് നടക്കുന്ന ഇവന്റുകള് കുറഞ്ഞ ഫണ്ടില് കൃത്യമായി പ്ലാന് ചെയ്യുന്നതും ഡെക്കറേഷന് വര്‍ക്കുകള് ചെയ്യുന്നതും എന്റെ പണിയായിരുന്നു.\nഅവസാന വര്‍ഷം ഇന്റേണ്‍ഷിപ്പിന്റെ സമയത്ത് എന്റെ പ്രൊഫസറായ രാജ് കുമാര് സര് ആണ് ആര്‍ട്ട് ഡയറക്ഷനാണ് എനിക്ക് ഇണങ്ങുക എന്ന മാര്‍ഗ്ഗ നിര്‍ദ്ദേശം നല്‍കുന്നത്. അത് പ്രകാരമാണ് ആര്‍ട്ട് ഡയറക്ഷന് എന്ന മേഖലയില് കൂടുതല് ശ്രദ്ധ പതിപ്പിക്കുന്നത്.\n100 ഡേയ്‌സ് ഓഫ് ലവ് എന്ന ചിത്രത്തില് ആര്‍ട്ട് സെക്ഷനില് ഇന്റേണ്‍ഷിപ്പ് ചെയ്യാന് അവസരം ലഭിച്ചു. അവിടെ എത്തിയതോടെ എനിക്ക് ഉണ്ടായിരുന്ന ധാരണകളൊക്കെ മാറി. എന്റെ കാഴ്ചപ്പാടില് നിന്നും ഏറെ വ്യത്യസ്തമായിരുന്നു ആര്‍ട്ട് ഡയറക്ഷന്. അവിടെ എല്ലാം നമ്മള് തന്നെ ചെയ്യണം. ഈ മേഖലയെക്കുറിച്ചുള്ള യാതൊരറിവും അപ്പോള് എനിക്കില്ലായിരുന്നു. സാങ്കേതികമായ പല കാര്യങ്ങളും പുതുമയോടെയാണ് ഞാന് കണ്ടതും മനസ്സിലാക്കിയതും. ആ സിനിമയില് ആര്‍ട്ട് സെക്ഷനില് ഉണ്ടായിരുന്ന നിമേഷ് ചേട്ടനാണ് ഓരോ കാര്യങ്ങളും പറഞ്ഞു തന്നത്.\nതുടര്‍ന്ന് വി. കെ പ്രകാശ് സാറിന്റെ പരസ്യചിത്രങ്ങളുടെ ഷൂട്ടിംഗ് ബെംഗലൂരില് നടക്കുമ്പോള് നിമേഷേട്ടന് ആര്‍ട്ട് വര്‍ക്ക് സഹായിയായി വിളിക്കാറുണ്ടായിരുന്നു. പിന്നീട് റോക്‌സ്റ്റാര് എന്ന ചിത്രത്തില് നിമേഷ് ചേട്ടനൊപ്പം അസോസിയേറ്റ് ആയി പ്രവര്‍ത്തിക്കാന് കഴിഞ്ഞു. തുടര്‍ന്ന് എക്രോസ് ദ ഓഷ്യന് എന്ന ചിത്രത്തിലേക്ക് ഉമ കുമാരപുരം വിളിച്ചു. സിനിമ അല്ലാതെയുള്ള ചെറിയ ചെറിയ വര്‍ക്കുകള് അപ്പോഴും ചെയ്യുന്നുണ്ടായിരുന്നു. ഉമയുടെ സുഹൃത്താണ് ലില്ലിയുടെ സംവിധായകനായ പ്രശോഭ്. അങ്ങനെയാണ് ലില്ലിയില് എത്തുന്നത്.\nകലാസംവിധാനത്തിന് വളരെ പ്രാധാന്യമുള്ള വയലന്‍സ് ഉള്ള ചിത്രമായിരുന്നു ലില്ലി. ആദ്യമായി ഈ മേഖലയിലേക്ക് കടന്നു വരുന്ന ഒരാള് എന്നനിലയില് അതൊരു വെല്ലുവിളിയായിരുന്നു. പക്ഷേ അത് ഏറ്റെടുക്കാന് ഞാന് തയ്യാറായി. സിനിമയ്ക്കുശേഷം ത്രില്ലിംഗ് അനുഭവമായിരുന്നു എന്നാണ് എല്ലാവരും പറഞ്ഞത്. കലാ സംവിധായിക എന്ന നിലയില് ആദ്യ സംരംഭത്തില് തന്നെ ശ്രദ്ധിക്കപ്പെടാന് കഴിഞ്ഞതില് അഭിമാനമുണ്ട്. ലില്ലി കഴിഞ്ഞതോടെ കൂടുതല് സിനിമകളിലേക്ക് അവസരം ലഭിക്കുന്നുണ്ട്. ഇഷ്ടപ്പെട്ട മേഖലയില് തന്നെ പേരെടുക്കാന് കഴിഞ്ഞതില് സന്തോഷം.\nപെണ്ണായാല് ധൈര്യം വേണം\nസ്‌ട്രെയിനും സ്‌ട്രെസ്സും ഒരുപാട് കൂടുതലുള്ള മേഖലയാണിത്. സ്ത്രീകള് പുതിയൊരു കാര്യം ചെയ്താല് അവരുടെ കഴിവില് പലര്‍ക്കും വിശ്വാസക്കുറവ് ഉണ്ട് എന്നത് വസ്തുതയാണ്. പതിനഞ്ച് വര്‍ഷത്തോളമായി ആര്‍ട്ട് അസിസ്റ്റന്റായി വര്‍ക്ക് ചെയ്യുന്ന പലരും ഇന്നും ഫീല്‍ഡില് ഉണ്ട്. സ്ട്രഗിള് ചെയ്യാതെ ഉയര്‍ച്ച ഉണ്ടാകില്ല. സിനിമയുടെ സാങ്കേതിക രംഗങ്ങളിലേക്ക് കടന്നുവരാന് പല വെല്ലുവിളികളും നേരിടേണ്ടിവരും.\nഒപ്പം നല്ലരീതിയില് കഷ്ടപ്പെടുകയും വേണം. പല പെണ്‍കുട്ടികള്‍ക്കും അതൊന്നും ഫെയ്‌സ് ചെയ്യാനുള്ള ധൈര്യമില്ല എന്നാണ് എനിക്ക് തോന്നുന്നത്. കുടുംബവും കുട്ടികളുമായി ലൈഫ് സേഫ് ആയി കൊണ്ടുപോകാനാണ് കൂടുതല് പേര്‍ക്കും താല്‍പര്യം. ഇങ്ങനെ വേറിട്ട വഴിയിലൂടെ മുന്നേറാന് താല്‍പര്യമുള്ളവര്‍ക്ക് അതിന് കഴിയും. വെറുതെ പറഞ്ഞതുകൊണ്ടായില്ല, ഇഷ്ടം നേടിയെടുക്കാനുള്ള ധൈര്യം കാണിക്കണം.\nസെക്ഷ്വല് ഹരാസ്‌മെന്റ് ഉള്‍പ്പടെ സിനിമയില് പല പ്രശ്‌നങ്ങളും ഉള്ളതായി എല്ലാവര്‍ക്കും അറിവുള്ളതാണ്. ഭാഗ്യവശാല് എനിക്ക് അത്തരം അനുഭവങ്ങള് നേരിട്ട് അനുഭവിക്കേണ്ടി വന്നിട്ടില്ലെങ്കിലും എന്റെ സഹപ്രവര്‍ത്തകരില്‍നിന്നും പലതവണ ഇങ്ങനെയുള്ള കാര്യങ്ങള് കേള്‍ക്കാനിടവന്നിട്ടുണ്ട്. പിന്നെ നോട്ടം കൊണ്ടുള്ള ശല്യപ്പെടുത്തലും കമന്റടികളും പലതവണ നേരിട്ട് അനുഭവിച്ചിട്ടുണ്ട്. പക്ഷേ അതൊന്നും ഞാന് മൈന്‍ഡ് ചെയ്യാറില്ല.\nസമൂഹത്തില് എല്ലായിടത്തും നടക്കുന്ന കാര്യങ്ങള് തന്നെയാണത്. ഇത്തരത്തിലുള്ള എന്ത് അതിക്രമങ്ങള് ഉണ്ടാ\nയാലും പേടിച്ചു നില്‍ക്കാതെ പ്രതികരിക്കണം. ധൈര്യപൂര്‍വ്വം പ്രതികരിക്കുന്ന പെണ്ണിനെ ഫെയിസ് ചെയ്യാന് ഇത്തരക്കാര്‍ക്ക് മടിയാണ്.\nഇത്തരത്തില് പ്രതികരിച്ചാല് അവസരങ്ങള് കുറയുമെന്നും മലയാളം ഇന്‍ഡസ്ട്രിയില് പിടിച്ചുനില്‍ക്കാന് കഴിയില്ല എന്നുമൊക്കെ പലരും പറയാറുണ്ട്. പക്ഷേ എന്റെ കഴിവില് എനിക്ക് വിശ്വാസം ഉള്ളിടത്തോളം കാലം എനിക്ക് പേടിയില്ല.\nമലയാളത്തില് അവസരം ഇല്ലാതായാല് മറ്റേതെങ്കിലും ഭാഷയില് പോയി ജോലിചെയ്യാന് ഞാന് തയ്യാറാണ്. അവിടെപ്പോയി വലിയ ഡയറക്ടര്‍മാര്‍ക്കൊപ്പം അസിസ്റ്റന്റ് ആയി വര്‍ക്ക് ചെയ്യാന് എനിക്ക് ഇപ്പോഴും മടിയില്ല. കന്നഡയിലൊക്കെ വര്‍ക്ക് ചെയ്ത അനുഭവം ഉണ്ട്. കരിയറില് പല തരത്തില് തടസ്സങ്ങള് നേരിടേണ്ടതായി വരും. എന്തെങ്കിലും പ്രശ്‌നങ്ങള് ഉണ്ടായാല് അതൊക്കെ ഉണ്ടായിക്കോട്ടെ എന്ന് വിചാരിച്ചു തന്നെയാണ് ഞാന് മുന്നോട്ടുപോകുന്നത്. പ്രശ്‌നങ്ങളില് നിന്ന് ഒളിച്ചോടാതെ ധൈര്യമായി ഫേസ് ചെയ്യാന് ഓരോ പെണ്‍കുട്ടിയും മുന്നോട്ടുവരണം. മാറ്റമുണ്ടാക്കേണ്ടത് അങ്ങനെയാണ്.\nമീ ടു നല്ലത്, പക്ഷേ...\nകേരളത്തില് മാത്രമല്ല ലോകത്തെമ്പാടും സ്ത്രീ മുന്നേറ്റങ്ങള് കണ്ടുവരുന്ന കാലഘട്ടമാണിത്. മീ ടു ക്യാമ്പയിന് നല്ലത് തന്നെയാണ്. സ്ത്രീക്ക് ഏത് മേഖലയിലും നിലനില്‍ക്കാന് ശക്തിപകരുന്നതാണ് ഈ മുന്നേറ്റം. പക്ഷേ അതിനെ ആരൊക്കെയാണ് ശരിയായി ഉപയോഗിക്കുന്നത് ആരൊക്കെയാണ് മുതലെടുപ്പ് നടത്തുന്നത് എന്നൊക്കെ തിരിച്ചറിയണം. നമ്മളൊരു മേഖലയില് വര്‍ക്ക് ചെയ്യുമ്പോള് ഒപ്പം വര്‍ക്ക് ചെയ്യുന്നവരില് ആരൊക്കെ ഏതൊക്കെ തരക്കാരാണ് എന്ന് തിരിച്ചറിയാനും, അതിനു വേണ്ട മുന്‍കരുതല് എടുക്കാനും ഇത്തരം തുറന്നുപറച്ചിലുകള് സഹായിക്കും.\nസമൂഹത്തില് ഇപ്പോഴും സ്ത്രീകള് അവഗണിക്കപ്പെടുന്നു എന്നുള്ളത് സത്യമാണ്. തുല്യത വാക്കുകളില് മാത്രമേയുള്ളൂ. ഒരു ആര്‍ട്ട് ഡയറക്ടറായ എനിക്ക് പലപ്പോഴും അടിസ്ഥാന സൗകര്യങ്ങളില്ലാത്ത പല സ്ഥലങ്ങളിലും ഒക്കെ ജോലി ചെയ്യേണ്ടതായി വരും. അവിടെ പ്രാഥമിക ആവശ്യങ്ങള് നിറവേറ്റാനുള്ള സൗകര്യങ്ങള് പോലും ലഭിക്കാറില്ല.\nവലിയ സംഘത്തിനൊപ്പം ഒരു പെണ്‍കുട്ടി ഉണ്ടെങ്കിലും അവള്‍ക്കുവേണ്ടി കൂടുതല് സൗകര്യങ്ങളൊരുക്കേണ്ടിവരുന്നത് പ്രൊഡക്ഷന് കോസ്റ്റിനെ ബാധിക്കുമെന്നുള്ളതു കൊണ്ടുതന്നെ ആരും അതിനു മിനക്കെടാറില്ല. അല്ലെങ്കില് പെണ്‍കുട്ടികളെ ഒപ്പം കൂട്ടാറില്ല. എന്നെപ്പോലെ സമയബന്ധിതമല്ലാത്ത ജോലി ചെയ്യുന്നവര് നേരിടുന്ന പ്രധാനപ്രശ്‌നം ഇതൊക്കെയാണ്. അല്ലാതെയുള്ള അതിക്രമങ്ങളെയും ചൂഷണങ്ങളെയും ഒക്കെ ഏതുവിധത്തില് പ്രതിരോധിക്കണമെന്ന് എനിക്ക് നന്നായി അറിയാം.\nഅഭിനയം ഇഷ്ടമാണ്, പക്ഷേ...\nഏതൊരു പെണ്‍കുട്ടിയേയും പോലെ അഭിനയിക്കുക എന്നത് എനിക്കും ഇഷ്ടമുള്ള കാര്യം തന്നെയാണ്. ജീവിതത്തില് ഒരിക്കലെങ്കിലും ആ മോഹം കടന്നു വരാത്തവര് ഉണ്ടാകില്ല. ആര്‍ട്ട് എന്ന മേഖലയില് സിനിമയ്‌ക്കൊപ്പം നില്‍ക്കുന്നതു കൊണ്ട് തന്നെ പലപ്പോഴും ക്യാമറയില് മുഖം കാണിക്കാനുള്ള അവസരങ്ങളൊക്കെ കിട്ടിയിട്ടുണ്ട്. പല ഷോര്‍ട്ട് ഫിലിമുകളില് അഭിനയിച്ചിട്ടുമുണ്ട്. പക്ഷേ അഭിനയത്തേക്കാള് എന്റെ പ്രയോരിറ്റി ആര്‍ട്ട് ഡയറക്ഷന് തന്നെയാണ്. അതില്‍നിന്ന് കിട്ടുന്ന സാറ്റിസ്ഫാക്ഷനാണ് എനിക്ക് പ്രധാനം.\nമലയാളത്തില് ഗുരു എന്ന സിനിമ പോലൊരു വര്‍ക്ക് എന്റെ സ്വപ്നമാണ്. കാഴ്ചയില്ലാത്തവരുടെ സ്വപ്നലോകം. ഏതൊരു ആര്‍ട്ട് ഡയറക്ടറുടെയും കഴിവിനെ വെല്ലുവിളിക്കുന്ന ഒന്നാണ്. അത്രത്തോളം ഹോംവര്‍ക്ക് ചെയ്താല് മാത്രമേ അങ്ങനെ ഒരു വര്‍ക്ക് വിജയിപ്പിച്ചെടുക്കാന് പറ്റൂ. സെറ്റിലെ കളര് പാറ്റേണും കോസ്റ്റിയൂമും ഒക്കെ എത്ര മനോഹരമായാണ് ആര്‍ട്ട് ഡയറക്ടറായ രാജീവ് അഞ്ചല് ഗുരുവില് ഇണക്കി ചേര്‍ത്തിരിക്കുന്നത്. അത്തരത്തിലൊരു വെല്ലുവിളി ഏറ്റെടുത്ത് വിജയിപ്പിച്ചാല് മാത്രമേ എന്നെപ്പോലൊരു ആര്‍ട്ട് ഡയറക്ടര്‍ക്ക് സംതൃപ്തി ലഭിക്കൂ.\nഒരു പെണ്‍കുട്ടിയെ സംബന്ധിച്ചിടത്തോളം അവളുടെ കുടുംബത്തിന്റെ പിന്തുണയാണ് അവളുടെ ഉയര്‍ച്ചയുടെ അടിത്തറ. മകള് സിനിമ ഫീല്‍ഡിലേക്ക് വരുന്നതിന്റെ ടെന്‍ഷന് ആദ്യമൊക്കെ ഉണ്ടായിരുന്നുവെങ്കിലും ഇവിടെ പെണ്‍കുട്ടിയായ എനിക്ക് പിടിച്ചു നില്‍ക്കാന് കഴിയും എന്ന ബോധ്യം വന്നതോടെ അവര് എനിക്ക് നല്‍കുന്ന പിന്തുണ വളരെ വലുതാണ്.\nഅച്ഛന് രഞ്ജീവിനും അമ്മ രാധയ്ക്കും ഒപ്പം ചേച്ചിയും ഭര്‍ത്താവും അവരുടെ കുട്ടികളും അടങ്ങുന്നതാണ് എന്റെ കുടുംബം. കണ്ണൂര് തളിപ്പറമ്പിലാണ് കുടുംബം സെറ്റില് ചെയ്തിരിക്കുന്നത്. ജോലി സംബന്ധമായി എപ്പോഴും യാത്രകളായതിനാല് ഞാന് വീട്ടില് പോകുന്നത് വിരളമാണ്. ബെംഗലൂരും കൊച്ചിയുമാണ് എന്റെ വാസസ്ഥലം.


1. ഭാര്‍യ്യമാരേ, നിങ്ങളുടെ ഭര്‍ത്താക്കന്മാര്‍ക്കും കീഴടങ്ങിയിരിപ്പിന് ; അവരില് വല്ലവരും വചനം അനുസരിക്കാത്തപക്ഷം ഭയത്തോടുകൂടിയ നിങ്ങളുടെ നിര്‍മ്മലമായ നടപ്പു കണ്ടറിഞ്ഞു\n2. വചനം കൂടാതെ ഭാര്യമാരുടെ നടപ്പിനാല് ചേര്‍ന്നുവരുവാന് ഇടയാകും.\n3. നിങ്ങളുടെ അലങ്കാരം തലമുടി പിന്നുന്നതും പൊന്നണിയുന്നതും വസ്ത്രം ധരിക്കുന്നതും ഇങ്ങനെ പുറമേയുള്ളതല്ല,\n4. സൌമ്യതയും സാവധാനതയുമുള്ള മനസ്സു എന്ന അക്ഷയഭൂഷണമായ ഹൃദയത്തിന്റെ ഗൂഢമനുഷ്യന് തന്നേ ആയിരിക്കേണം; അതു ദൈവസന്നിധിയില് വിലയേറിയതാകുന്നു.\n5. ഇങ്ങനെയല്ലോ പണ്ടു ദൈവത്തില് പ്രത്യാശവെച്ചിരുന്ന വിശുദ്ധസ്ത്രീകള് തങ്ങളെത്തന്നേ അലങ്കരിച്ചു ഭര്‍ത്താക്കന്മാര്‍ക്കും കീഴടങ്ങിയിരിരുന്നതു.\n6. അങ്ങനെ സാറാ അബ്രാഹാമിനെ യജമാനന് എന്നു വിളിച്ചു അനുസരിച്ചിരുന്നു; നന്മ ചെയ്തു യാതൊരു ഭീഷണിയും പേടിക്കാതിരുന്നാല് നിങ്ങള് അവളുടെ മക്കള് ആയിത്തീര്‍ന്നു.\n7. അങ്ങനെ തന്നേ ഭര്‍ത്താക്കന്മാരേ, നിങ്ങളുടെ പ്രാര്‍ത്ഥനെക്കു മുടക്കം വരാതിരിക്കേണ്ടതിന്നു വിവേകത്തോടെ ഭാര്യമാരോടുകൂടെ വസിച്ചു, സ്ത്രീജനം ബലഹീനപാത്രം എന്നും അവര് ജീവന്റെ കൃപെക്കു കൂട്ടവകാശികള് എന്നും ഔര്‍ത്തു അവര്‍ക്കും ബഹുമാനം കൊടുപ്പിന് .\n8. തീര്‍ച്ചെക്കു എല്ലാവരും ഐകമത്യവും സഹതാപവും സഹോദരപ്രീതിയും മനസ്സലിവും വിനയബുദ്ധിയുമുള്ളവരായിരിപ്പിന് .\n9. ദോഷത്തിന്നു ദോഷവും ശകാരത്തിന്നു ശകാരവും പകരം ചെയ്യാതെ നിങ്ങള് അനുഗ്രഹം അനുഭവിക്കേണ്ടതിന്നു വിളിക്കപ്പെട്ടതുകൊണ്ടു അനുഗ്രഹിക്കുന്നവരായിരിപ്പിന് .\n10. “ജീവനെ ആഗ്രഹിക്കയും ശുഭകാലം കാണ്മാന് ഇച്ഛിക്കയും ചെയ്യുന്നവന് ദോഷം ചെയ്യാതെ തന്റെ നാവിനെയും വ്യാജം പറയാതെ അധരത്തെയും അടക്കിക്കൊള്ളട്ടെ.\n11. അവന് ദോഷം വിട്ടകന്നു ഗുണം ചെയ്കയും സമാധാനം അന്വേഷിച്ചു പിന്തുടരുകയും ചെയ്യട്ടെ.\n12. കര്‍ത്താവിന്റെ കണ്ണു നീതിമാന്മാരുടെ മേലും അവന്റെ ചെവി അവരുടെ പ്രാര്‍ത്ഥനെക്കും തുറന്നിരിക്കുന്നു; എന്നാല് കര്‍ത്താവിന്റെ മുഖം ദുഷ്പ്രവൃത്തിക്കാര്‍ക്കും പ്രതിക്കുലമായിരിക്കുന്നു.”\n13. നിങ്ങള് നന്മ ചെയ്യുന്നതില് ശൂഷ്കാന്തിയുള്ളവര് ആകുന്നു എങ്കില് നിങ്ങള്‍ക്കു ദോഷം ചെയ്യുന്നവന് ആര്?\n14. നീതിനിമിത്തം കഷ്ടം സഹിക്കേണ്ടി വന്നാലും നിങ്ങള് ഭാഗ്യവാന്മാര്. അവരുടെ ഭീഷണത്തിങ്കല് ഭയപ്പെടുകയും കലങ്ങുകയുമരുതു; എന്നാല് ക്രിസ്തുവിനെ നിങ്ങളുടെ ഹൃദയങ്ങളില് കര്‍ത്താവായി വിശുദ്ധീകരിപ്പിന് .\n15. നിങ്ങളിലുള്ള പ്രത്യാശയെക്കുറിച്ചു ന്യായം ചോദിക്കുന്ന ഏവനോടും സൌമ്യതയും ഭയഭക്തിയും പൂണ്ടു പ്രതിവാദം പറവാന് എപ്പോഴും ഒരുങ്ങിയിരിപ്പിന് .\n16. ക്രിസ്തുവില് നിങ്ങള്‍ക്കുള്ള നല്ല നടപ്പിനെ ദുഷിക്കുന്നവര് നിങ്ങളെ പഴിച്ചു പറയുന്നതില് ലജ്ജിക്കേണ്ടതിന്നു നല്ലമനസ്സാക്ഷിയുള്ളവരായിരിപ്പിന് .\n17. നിങ്ങള് കഷ്ടം സഹിക്കേണം എന്നു ദൈവഹിതമെങ്കില് തിന്മ ചെയ്തിട്ടല്ല, നന്മ ചെയ്തിട്ടു സഹിക്കുന്നതു ഏറ്റവും നന്നു.\n18. ക്രിസ്തുവും നമ്മെ ദൈവത്തോടു അടുപ്പിക്കേണ്ടതിന്നു നീതിമാനായി നീതികെട്ടവര്‍ക്കും വേണ്ടി പാപംനിമിത്തം ഒരിക്കല് കഷ്ടം അനുഭവിച്ചു, ജഡത്തില് മരണശിക്ഷ ഏല്‍ക്കയും ആത്മാവില് ജീവിപ്പിക്കപ്പെടുകയും ചെയ്തു.\n19. ആത്മാവില് അവന് ചെന്നു, പണ്ടു നോഹയുടെ കാലത്തു പെട്ടകം ഒരുക്കുന്ന സമയം ദൈവം ദീര്‍ഘക്ഷമയോടെ കാത്തിരിക്കുമ്പോള് അനുസരിക്കാത്തവരായി തടവിലുള്ള ആത്മാക്കളോടു പ്രസംഗിച്ചു.\n20. ആ പെട്ടകത്തില് അല്പജനം, എന്നുവെച്ചാല് എട്ടുപേര്, വെള്ളത്തില്‍കൂടി രക്ഷ പ്രാപിച്ചു.\n21. അതു സ്നാനത്തിന്നു ഒരു മുന് കുറി. സ്നാനമോ ഇപ്പോള് ജഡത്തിന്റെ അഴുകൂ കളയുന്നതായിട്ടല്ല, ദൈവത്തോടു നല്ല മനസ്സാക്ഷിക്കായുള്ള അപേക്ഷയായിട്ടത്രേ യേശുക്രിസ്തുവിന്റെ പുനരുത്ഥാനത്താല് നമ്മെയും രക്ഷിക്കുന്നു.\n22. അവന് സ്വര്‍ഗ്ഗത്തിലേക്കു പോയി ദൈവത്തിന്റെ വലത്തുഭാഗത്തു ഇരിക്കുന്നു. ദൂതന്മാരും അധികാരങ്ങളും ശക്തികളും അവന്നു കീഴ്പെട്ടുമിരിക്കുന്നു.


പശുവിന്‍റെ വൈറല് പന്തുകളിക്ക് പിന്നില്!; യാഥാര്‍ത്ഥ്യം കണ്ണ് നനയിക്കും - Malayalam News Time\nMalayalam News Time > News > പശുവിന്‍റെ വൈറല് പന്തുകളിക്ക് പിന്നില്!; യാഥാര്‍ത്ഥ്യം കണ്ണ് നനയിക്കും\nപശുവിന്‍റെ വൈറല് പന്തുകളിക്ക് പിന്നില്!; യാഥാര്‍ത്ഥ്യം കണ്ണ് നനയിക്കും\nJuly 5, 2019 | 11:19 PM |\nപശുവിന്‍റെ ഫുട്ബാള് കഴിവിന് പിന്നിലെ കഥ കഴിഞ്ഞ ദിവസം ഗോവന് പത്രമായ ഒ ഹെറാള്‍ഡോയാണ് റിപ്പോര്‍ട്ട് ചെയ്തത്.\nപനജി: ഗോവയിലെ മര്‍ഡോളില് ഫുട്ബാള് കളിക്കുന്ന പശുവിന്‍റെ വൈറലായ വീഡിയോ ട്വിറ്ററിലും ഫേസ്ബുക്കിലും ലക്ഷങ്ങളാണ് കണ്ടതും ഷെയര് ചെയ്തതും. പലരും മെസ്സിയോടും ക്രിസ്റ്റ്യാനോയോടുംവരെ തമാശയായി ഉപമിച്ചു. എന്തുകൊണ്ടാണ് പശു ഇത്രയും മനോഹരമായി ഫുട്ബാള് തട്ടിയത്. അതിന് പിന്നിലെ കഥ ആരെയും വേദനിപ്പിക്കുന്നതാണെന്ന് നാട്ടുകാര് പറയുന്നു. പശുവിന്‍റെ ഫുട്ബാള് കഴിവിന് പിന്നിലെ കഥ കഴിഞ്ഞ ദിവസം ഗോവന് പത്രമായ ഒ ഹെറാള്‍ഡോയാണ് റിപ്പോര്‍ട്ട് ചെയ്തത്.\nവൈറലായ വീഡിയോയില് തന്‍റെ പക്കലെത്തുന്ന പന്തിനെ കാലിനടിയില് ചേര്‍ത്തു നിര്‍ത്തുകയും മറ്റുള്ളവരെ സമീപത്തേക്ക് വരാന് സമ്മതിക്കാതിരിക്കാനും പശു ശ്രമിക്കുന്നു. പന്ത് തന്‍റെ കുട്ടിയാണെന്ന ധാരണയിലാണ് ചേര്‍ത്തുനിര്‍ത്തിയെന്ന് നാട്ടുകാര് പറയുന്നു. അപകടത്തില് ചത്തുപോയ തന്‍റെ കുഞ്ഞാണെന്ന ധാരണയിലാണ് ആ പശു പന്തിനെ സമീപിച്ചത്. നമുക്കത് പശു പന്ത് കളിക്കുന്നതായി തോന്നുകയും ചെയ്തു\nNews Reporter- Stella John


രാജ്യത്ത് കൊറോണ വൈറസ് നിയന്ത്രണവിധേയമെന്ന് കേന്ദ്ര ആരോഗ്യ മന്ത്രാലയം - Malayali Express\nരാജ്യത്ത് കൊറോണ വൈറസ് നിയന്ത്രണവിധേയമെന്ന് കേന്ദ്ര ആരോഗ്യ മന്ത്രാലയം\nഇന്ത്യയില് കൊറോണ വൈറസ് നിയന്ത്രണ വിധേയമായതായി കേന്ദ്ര ആരോഗ്യ മന്ത്രാലയം. കേന്ദ്ര മന്ത്രാലയ സെക്രട്ടറിയാണ് ഇക്കാര്യം പ്രഖ്യാപിച്ചത്. വിവിധ സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ആരോഗ്യ വകുപ്പ് സെക്രട്ടറിമാരുമായി നടത്തിയ വീഡിയോ കോണ്‍ഫറണ്‍സിന് ശേഷമാണ് കേന്ദ്ര ആരോഗ്യ മന്ത്രാലയ സെക്രട്ടറി ഇക്കാര്യം വ്യക്തമക്കിയത്.\nകേന്ദ്ര ആരോഗ്യ സെക്രട്ടറി പ്രീതി സുദന്റെ അധ്യക്ഷതയില് ചേര്‍ന്ന യോഗത്തില് ഷിപ്പിംഗ്, വിദേശകാര്യം, സിവില് ഏവിയേഷന്, ടൂറിസം വകുപ്പുകളില് നിന്നുള്ള ഉന്നതോദ്യോഗസ്ഥരും പങ്കെടുത്തു. രാജ്യത്ത് കൊറോണ വൈറസ് നിയന്ത്രണവിധേയമാണ്. പ്രധാനമന്ത്രിയുടെ ഓഫീസും കേന്ദ്ര ആരോഗ്യ മന്ത്രിയും ക്യാബിനറ്റ് സെക്രട്ടറിയും സ്ഥിതിഗതികള് നിരീക്ഷിച്ചുവരികയാണെന്നും ആരോഗ്യ സെക്രട്ടറി പറഞ്ഞു.\nകേരളത്തില് സ്ഥിരീകരിച്ച മൂന്ന് കേസുകളാണ് രാജ്യത്ത് ആകെ റിപ്പോര്‍ട്ട് ചെയ്യപ്പെട്ടിട്ടുള്ളത്. വുഹാന് സര്‍വകലാശാലയിലെ മലയാളി വിദ്യാര്‍ത്ഥികളാണ് ഇവര്. ഇവരില് ഒരാള് രോഗം ഭേദമായി ഡിസ്ചാര്‍ജ് ആയി. മറ്റ് രണ്ട് പേരും നിരീക്ഷണത്തില് തുടരുന്നുണ്ടെങ്കിലും രോഗാവസ്ഥ നിയന്ത്രണവിധേയമായിട്ടുണ്ട്.\nനിപ്പയ്ക്ക് പിന്നാലെ കൊറോണ വൈറസിനെ കേരളം നേരിട്ടതിനെക്കുറിച്ച് മാധ്യമപ്രവര്‍ത്തകര് ചൂണ്ടിക്കാട്ടിയപ്പോള് കേരളം അഭിമാനമാണ് എന്നായിരുന്നു ആരോഗ്യവകുപ്പ് സെക്രട്ടറിയുടെ പ്രതികരണം. കേരളത്തെക്കുറിച്ച് കേന്ദ്ര ആരോഗ്യ മന്ത്രി പ്രതികരിക്കാതിരുന്നതിനെക്കുറിച്ച് മാധ്യമപ്രവര്‍ത്തകര് ചൂണ്ടിക്കാട്ടിയപ്പോഴായിരുന്നു വകുപ്പ് സെക്രട്ടറിയുടെ പ്രതികരണം. ഇതിന് ശേഷം പുറത്തിറക്കിയ മന്ത്രിയുടെ പത്രക്കുറിപ്പില് കേരളത്തെ പേരെടുത്ത് പറഞ്ഞ് അഭിനന്ദിക്കുകയും ചെയ്തു.\nപൗരത്വ നിയമഭേദഗതി പ്രതിഷേധം; കനയ്യ കുമറിന് നേരെ വീണ്ടും കല്ലേറ്\nകോതമംഗലം പള്ളി കേസ്; സര്‍ക്കാരിന് ഹൈക്കോടതി വിമര്‍ശനം


സ്ത്രീകള്‍ക്കായി റിലയന്‍സ് ഇന്‍ഷുറന്‍സ് | New Reliance health insurance plan for women, girl child - Malayalam Oneindia\nസ്ത്രീകള്‍ക്കായി റിലയന്‍സ് ഇന്‍ഷുറന്‍സ്\nPublished: July 16 2013, 9:34 [IST]\nഏതന്‍സ്: സ്ത്രീകള്‍ക്കും പെണ്‍കുട്ടികള്‍ക്കും പുതിയ ഇന്‍ഷുറന്‍സ് പദ്ധതിയുമായി റിലയന്‍സ് ജനറല്. 2013 ജൂലായ് 14 നാണ് റിലയന്‍സ് പുതിയ പദ്ധതികള് പ്രഖ്യാപിച്ചത്.\nനിലവില് ഇന്ത്യയിലെ ജോലി ചെയ്യുന്ന സ്ത്രീകളില് രണ്ട് ശതമാനം മാത്രമാണ് ആരോഗ്യ ഇന്‍ഷുറന്‍സ് പദ്ധതികളില് അംഗമായിട്ടുള്ളത്. ഈ സാഹചര്യം മുതലെടുക്കാനാണ് റിലയന്‍സിന്റെ പുതിയ ഇന്‍ഷുറന്‍സ് പദ്ധതികള്.\nആരോഗ്യ ഇന്‍ഷുറന്‍സ് എടുക്കുന്ന സ്ത്രീകള്‍ക്ക് പ്രീമിയത്തില് അഞ്ച് ശതമാനം ഡിസ്‌കൗണ്ട് ഉണ്ടാകുമെന്ന് ചീഫ് എക്‌സിക്യൂട്ടീവ് ഓഫീസര് രാകേഷ് ജെയ്ന് പറഞ്ഞു. ഈ ആനുകൂല്യം വിധവകള്‍ക്കും കുട്ടികള്‍ക്കും കൂടി ലഭ്യമാകും.\nപെണ്‍കുട്ടികള്‍ക്കുള്ള ഇന്‍ഷുറന്‍സ് പദ്ധതിയിലാണെങ്കില് എല്ലാ പ്രീമിയങ്ങള്‍ക്കും അഞ്ച് ശതമാനം ഡിസ്‌കൗണ്ട് ഉണ്ടായിരിക്കുമെന്നും രാകേഷ് ജെയ്ന് പറഞ്ഞു.\nപുതിയ സ്‌കീമില് കുടുംബം എന്നതിന്റെ നിര്‍വ്വചനം കുറച്ചുകൂടി വ്യാപ്തിയുള്ളതാക്കിയിട്ടുണ്ട്. അച്ഛനും അമ്മയും മക്കളും കൂടാതെ മുത്തച്ഛന്‍മാരേയും മുത്തശ്ശിമാരെയും പേരക്കുട്ടികളേയും അമ്മായി അ്ച്ഛനേയും അമ്മായി അമ്മയേയും, മരുമക്കളേയും എല്ലാം ഉള്‍പ്പെടുത്തിയിട്ടുണ്ട്.\nഇന്ത്യയിലുടനീളം 4200 ആസ്പത്രികളുമായി തങ്ങള് കരാര് ഉണ്ടാക്കിയിട്ടുണ്ടെന്നും കമ്പനി അറിയിച്ചു. ഇവിടങ്ങളില് നിന്ന് ഇന്‍ഷുറന്‍സ് പോളിസി ഉടമകള്‍ക്ക് സൗജന്യ ചികിസ ലഭിക്കും.\nപുതിയ സ്‌കീമിന്റെ പ്രീമിയം തുക എത്രയാകുമെന്ന് ഇതുവരെ കമ്പനി വെളിപ്പെടുത്തിയിട്ടില്ല. ഹെല്‍ത്ത് ഗെയ്ന് എന്നാണ് സ്‌കീമിന്റെ പേര്.\ninsurance reliance health treatment ഇന്‍ഷുറന്‍സ് റിലയന്‍സ് ആരോഗ്യം ചികിത്സ ഇന്ത്യ\nWith just2percent of working women having health insurance cover in India, Reliance General on Sunday announcedanew product for their inclusion and empowerment which also covers the girl child.\nStory first published: Tuesday, July 16, 2013, 9:34 [IST]


പടക്കങ്ങളില്ലാതെ ദീപാവലി ആഘോഷിക്കണം: മുഖ്യമന്ത്രി | Delhi\nOct 22, 2019, 02:00 AM IST\nന്യൂഡൽഹി: വായുമലിനീകരണം ചെറുക്കാൻ ഇത്തവണ പടക്കമില്ലാത്ത ദീപാവലി ആഘോഷം നടത്തണമെന്ന് മുഖ്യമന്ത്രിയുടെ അഭ്യർഥന. ഈ മാസം 26 മുതൽ 29 വരെയുള്ള ദിവസങ്ങളിൽ സംസ്ഥാന സർക്കാർ മുൻകൈയെടുത്ത് ലേസർ ഷോ സംഘടിപ്പിക്കുമെന്നും സംസ്ഥാനസർക്കാർ അറിയിച്ചു.\nസർക്കാർ മുൻകൈയെടുത്ത് ഇത്തവണ ദീപാവലി ആഘോഷം സംഘടിപ്പിക്കും. കൊണാട്ട് പ്ലേസിലെ സെൻട്രൽ പാർക്കിലാണ് ലേസർ ഷോ. ഇത്തവണ പടക്കമില്ലാതെ ദീപാവലി ആഘോഷിക്കാൻ ജനങ്ങളോട് അഭ്യർഥിക്കുന്നു. 26 മുതൽ 29 വരെ എല്ലാദിവസവും വൈകീട്ട് ആറുമുതൽ പത്തുവരെ ലേസർ ഷോ അരങ്ങേറുമെന്നും മുഖ്യമന്ത്രി അറിയിച്ചു. ഷോയ്ക്ക് പ്രവേശന പാസ് ആവശ്യമില്ല. കൊണാട്ട് പ്ലേസ് മുഴുവൻ ലേസർ വെളിച്ചംകൊണ്ട് അലങ്കരിക്കും. വിവിധ കലാ-സാംസ്കാരിക പരിപാടികളും ഈ ഷോയുടെ ഭാഗമായി ഉണ്ടാവും. ഫുഡ്‌കോർട്ടും പ്രദർശനവുമൊക്കെ മേളയിലുണ്ടാവും. ഡൽഹിക്കാർ എനിക്കു കുടുംബത്തെപ്പോലെയാണ്. ഈ ദീപാവലി കുടുംബത്തെപ്പോലെ എല്ലാവർക്കും ഒരുമിച്ച് ആഘോഷിക്കാമെന്നും മുഖ്യമന്ത്രി പറഞ്ഞു. ലേസർ ഷോ ലെഫ്. ഗവർണർ ഉദ്ഘാടനം ചെയ്യും.\nഅടുത്തവർഷം മുതൽ നഗരത്തിന്റെ വിവിധഭാഗങ്ങളിൽ ഇത്തരം പരിപാടികൾ സംഘടിപ്പിക്കാനാണ് സർക്കാർപദ്ധതി. കൊണാട്ട് പ്ലേസിലെ ഷോയിൽ പങ്കെടുക്കാൻ പാർക്കിങ് ഉൾപ്പെടെയുള്ള സൗകര്യങ്ങൾ ഏർപ്പെടുത്തുമെന്ന് ഉപമുഖ്യമന്ത്രി മനീഷ് സിസോദിയ പറഞ്ഞു. ശിവാജി സ്റ്റേഡിയം പോലുള്ള സ്ഥലങ്ങളിൽ പാർക്കിങ് സൗകര്യം ഏർപ്പെടുത്തും. ജനങ്ങൾക്ക് എത്തിപ്പെടാനായി ഇലക്‌ട്രിക് വാഹനങ്ങളും ഏർപ്പെടുത്തും. കഴിഞ്ഞ പതിനഞ്ചുവർഷത്തോളമായി ദീപാവലി ആഘോഷവേളയിൽ വലിയതോതിലുള്ള വായുമലിനീകരണമാണ് ഡൽഹി നേരിടുന്നതെന്നും സിസോദിയ പറഞ്ഞു. ഇത് ചെറുക്കാൻ പടക്കമില്ലാത്ത ദീപാവലി ആഘോഷിക്കണമെന്നാണ് സർക്കാർ താത്‌പര്യം. ഇതിനു വേണ്ടിയുള്ളതാണ് ലേസർ ഷോയെന്നും അദ്ദേഹം വ്യക്തമാക്കി.\nഅനധികൃതകോളനി ബിൽ പാർലമെന്റിൽ ആദ്യയാഴ്ച: മനോജ് തിവാരി\nന്യൂഡൽഹി: അനധികൃത കോളനികളിലെ വസ്തുരജിസ്‌ട്രേഷൻ ഈ മാസം അവസാനത്തോടെ ആരംഭിക്കുമെന്ന് ..\nവായുമലിനീകരണം: കേന്ദ്രത്തിന് വീഴ്ചയുണ്ടായെന്ന് എ.എ.പി.\nമണ്ഡലപൂജ ആഘോഷത്തിനൊരുങ്ങി ഡൽഹി\nഡൽഹിക്കാർ നല്ലവായു ശ്വസിച്ചത് രണ്ടുദിവസം മാത്രം\nവായുമലിനീകരണം: സിസോദിയയുടെ വസതിക്ക് മുമ്പിൽ വൈക്കോലുമായി ബി.ജെ.പി. പ്രതിഷേധം\nവായുമലിനീകരണം: ശിശുദിനം ആഘോഷിക്കാനാവാതെ കുട്ടികൾ\nവിവേകാനന്ദ പ്രതിമയുടെപേരിൽ ജെ.എൻ.യു.വിൽ വിവാദം\nനിർഭയകേസിൽ മുഖ്യസാക്ഷിക്കെതിരേ പരാതിയുമായി പ്രതിയുടെ അച്ഛൻ\nഎ.എ.പി.യുടെ വാഹനനിയന്ത്രണ പദ്ധതി രാഷ്ട്രീയപ്രേരിതമെന്ന് ബി.ജെ.പി.


ജീൻസും ലെഗ്ഗിൻസും നിരോധിച്ചു.അംഗീകരിക്കാനാവില്ലെന്ന് മെഡിക്കൽകോളേജ് വിദ്യാർത്ഥിനികൾ - Maktoob\nജീൻസും ലെഗ്ഗിൻസും നിരോധിച്ചു.അംഗീകരിക്കാനാവില്ലെന്ന് മെഡിക്കൽകോളേജ് വിദ്യാർത്ഥിനികൾ\nതിരുവനന്തപുരം മെഡിക്കൽ കോളജിൽ എംബിബിഎസ് വിദ്യാർഥികളുടെ വസ്ത്ര ധാരണത്തിൽ നിയന്ത്രണം. പെൺകുട്ടികൾ ജീൻസ് , ലെഗിൻസ്, ടീ ഷര്‍ട്ട് എന്നിവ ധരിച്ച് ക്യാംപസിൽ എത്തരുതെന്നാവശ്യപ്പെട്ട് വൈസ് പ്രിൻസിപ്പലാണു സർക്കുലർ ഇറക്കിയിരുന്നത്. എന്നാൽ ഈ തീരുമാനം അംഗീകരിക്കാനാവില്ലെന്നാണു വിദ്യാർഥികളുടെ നിലപാട്.\nകഴിഞ്ഞ ദിവസമാണ് നിയന്ത്രണങ്ങൾ കർശനമാക്കി ഉത്തരവിറങ്ങിയത്. മാന്യമായ വസ്ത്രം ധരിച്ച് മാത്രമേ ആൺകുട്ടികളും പെൺകുട്ടികളും കാമ്പസിലേക്ക് വരാവൂ എന്നാണ് കണിശമായ നിർദേശം. ആൺകുട്ടികൾ യൂണിഫോമിനുപുറമെ ഷൂസും ഒാവർക്കോട്ടും െഎഡി കാർഡും ധരിച്ചിരിക്കണം. ജീൻസോ ടീഷർട്ടോ ചെരുപ്പോ ധരിക്കാൻ പാടില്ല. പെൺകുട്ടികൾ ചുരിദാറോ സാരിയോ ധരിക്കണം. മുടി ഉയർത്തി കെട്ടിവച്ചിരിക്കണം. ഒാവർക്കോട്ടും െഎഡി കാർഡും നിർബന്ധമാണ്.ജീൻസ്, ലെഗിൻസ് എന്നിവ നിരോധിച്ചിരിക്കുന്നു.\nഎന്നാൽ ഈ ”പരിഷ്‌കാരങ്ങൾ” എന്തിനാണ് എന്ന വിദ്യാർത്ഥികളുടെ ചോദ്യത്തിന് അധികൃതർക്ക് വ്യക്തമായ ഉത്തരമില്ല.\n‘മുല മുറിക്കപ്പെട്ടവൾ’ കോളേജ് മാഗസിന്റെ പേര് അശ്ലീലമെന്നു എംഇഎസ് മാനേജ്‌മെന്റ്\nവടയമ്പാടി: റിഫോമിസ്റ്റ് ലെഫ്റ്റും ഭൂഅധികാര സമരവും\nകാരൃങ്ങളത്ര സിമ്പിളല്ല. ഒരു ജാമിഅ മില്ലിയ വിദൃാര്‍ത്ഥിക്ക് പറയാനുള്ളത്.\nBe the first to comment on "ജീൻസും ലെഗ്ഗിൻസും നിരോധിച്ചു.അംഗീകരിക്കാനാവില്ലെന്ന് മെഡിക്കൽകോളേജ് വിദ്യാർത്ഥിനികൾ"


കേന്ദ്രം പണമനുവദിച്ചു ഉറുദു അദ്ധ്യാപകര്‍ക്ക് ഓണറേറിയം :: Janmabhumi Daily\nകേന്ദ്രം പണമനുവദിച്ചു ഉറുദു അദ്ധ്യാപകര്‍ക്ക് ഓണറേറിയം\nThursday 25 May 2017 3:35 pm IST\nകോഴിക്കോട്: ഉറുദുഭാഷാ അധ്യാപകരുടെ 2010-2011 വര്‍ഷത്തെ ഓണറേറിയം അനുവദിച്ചതായി ന്യൂനപക്ഷ കമ്മീഷന് ചെയര്‍മാന് പി.കെ. ഹനീഫ സിറ്റിംഗില് അറിയിച്ചു. കേന്ദ്ര സര്‍ക്കാറില് നിന്നു ലഭിക്കുന്ന ഓണറേറിയം സംസ്ഥാന വിദ്യാഭ്യാസ വകുപ്പ് യഥാസമയത്ത് വിതരണം ചെയ്യാതിരുന്നതിനാല് നഷ്ടപ്പെടുകയായിരുന്നു. ഇക്കാര്യം കമ്മീഷന് സംസ്ഥാന സര്‍ക്കാറിന്റെ ശ്രദ്ധയില്‍പ്പെടുത്തിയതിനെ തുടര്‍ന്നാണ് കേന്ദ്ര സര്‍ക്കാര് വീണ്ടും തുക അനുവദിച്ചത്. ഉറുദു ഭാഷയുടെ പുരോഗമനത്തിനായാണ് അധ്യാപകര്‍ക്ക് ഓണറേറിയം അനുവദിക്കുന്നത്. സംസ്ഥാനത്തെ 208 അധ്യാപകര്‍ക്ക് ഇക്കാലയളവിലെ വാര്‍ഷിക ഓണറേറിയമായ 10000 രൂപ വീതം ലഭിക്കുമെന്നും അദ്ദേഹം പറഞ്ഞു. പെരുവയല് പഞ്ചായത്തില് അടുത്തടുത്തായി സ്ഥാപിച്ച രണ്ട് അനധികൃത ബസ് സ്റ്റോപ്പുകള് നീക്കം ചെയ്യുന്നതിനായി മൈനോറിറ്റി ആക്ട് 12 പ്രകാരം റോഡ്‌സ് ആന്റ് ബ്രിഡ്ജ്‌സ് കോഴിക്കോട് ഡിവിഷന് എക്‌സിക്യുട്ടീവ് എന്‍ജിനീയറോട് റിപ്പോര്‍ട്ട് ആവശ്യപ്പെട്ടു. രണ്ടു വ്യക്തികളുടെ സ്മരണാര്‍ഥം അടുത്തടുത്തായി സ്ഥാപിച്ച ബസ് സ്റ്റോപ്പുകള്‍ക്കിടയില്‍പ്പെട്ടുപോയ കട ആരും വാടകയ്‌ക്കെടുക്കാത്തതുമൂലം വരുമാനം നഷ്ടപ്പെട്ട കെ. റുഖിയ നല്‍കിയ പരാതിയി•േലാണ് റിപ്പോര്‍ട്ട് ആവശ്യപ്പെട്ടത്. മുമ്പ് മൂന്ന് തവണ റിപ്പോര്‍ട്ട് ആവശ്യപ്പെട്ടിട്ടും റോഡ്‌സ് ആന്റ് ബ്രിഡ്ജ്‌സ് എക്‌സിക്യുട്ടീവ് എന്‍ജിനീയര് റിപ്പോര്‍ട്ട് നല്‍കിയിരുന്നില്ലെന്നും അദ്ദേഹം പറഞ്ഞു. ന്യൂനപക്ഷ വിഭാഗത്തിനായി മത്സരപരീക്ഷകളില് പരിശീലനം നല്‍കുന്ന സ്ഥാപനങ്ങള് ഫലപ്രദമായി ഉപയോഗിക്കപ്പെടുന്നില്ലെന്നും അദ്ദേഹം പറഞ്ഞു. എല്ലാ ജില്ലകളിലും ഇതിനായി ഒരു പ്രധാന കേന്ദ്രവും ഉപകേന്ദ്രവും പ്രവര്‍ത്തിക്കുന്നുണ്ട്. ഇവിടെയെല്ലാം ആറുമാസത്തെ പരിശീലനവും നല്‍കുന്നുണ്ടെന്നും യുവാക്കള് ഇതുപയോഗിക്കണമെന്നും അദ്ദേഹം പറഞ്ഞു. കളക്ടറേറ്റ് കോണ്‍ഫറന്‍സ് ഹാളില് നടന്ന ന്യൂനപക്ഷ കമ്മീഷന് സിറ്റിംഗില് കോഴിക്കോട്, കണ്ണൂര്, വയനാട് ജില്ലകളിലെ 44 കേസുകള് പരിഗണിച്ചു. പത്തു കേസുകള് ഉത്തരവായി. ന്യൂനപക്ഷ കമ്മീഷനംഗം അഡ്വ. ബിന്ദു എം. തോമസ് സിറ്റിംഗില് പങ്കെടുത്തു.\nഹയര്‍സെക്കന്‍ഡറി അദ്ധ്യാപകര്‍ക്ക് ശമ്പളമില്ലെന്ന് പരാതി\nഅദ്ധ്യാപകര്‍ക്ക് ഭാരതീയവിദ്യാനികേതന്റെ ആദരം\nഐടിഐ ഗസ്റ്റ് അദ്ധ്യാപകര്‍ക്ക് പരിഷ്‌ക്കരിച്ച ശമ്പളം ലഭിക്കുന്നില്ല\nഅദ്ധ്യാപകര്‍ക്ക് ശമ്പളം നല്‍കാന് പിടിഎ ജനങ്ങളുടെ മുന്നില് കൈനീട്ടുന്നു